ശുഹൈബിനെ കൊന്നവരെ തിരിച്ചറിഞ്ഞു; സിപിഎം നേതാവ് കസ്റ്റഡിയില്, പാര്‍ട്ടി ഗ്രാമങ്ങളില് റെയ്ഡ് | Kannur Youth Congress Leader Shuhaib Murder: Police gets details of accuses - Malayalam Oneindia\n3 min ago ചൈനയുമായി വീണ്ടും കൊമ്പുകോര്‍ത്ത് ട്രംപ്; അമേരിക്കന് കമ്പനികള് ചൈന വിടണമെന്ന് നിർദ്ദേശം\n5 min ago ഇറാന് ആകാശ പഴുതുകള് അടച്ചു; അമേരിക്കന് പദ്ധതി പാളും, സുരക്ഷ ഒരുക്കി ബവാര് 373\n13 min ago യെഡ്ഡിയുടെ നീക്കങ്ങളെല്ലാം പാളി!! തിരിഞ്ഞു നേക്കാതെ അമിത് ഷാ, വിമതര്‍ക്കും മുഖം കൊടുത്തില്ല\n29 min ago യുഎഇ പരമോന്നത സിവിലിയൻ പുരസ്കാരം പ്രധാനമന്ത്രി നരേന്ദ്ര മോദിക്ക് സമ്മാനിച്ചു; വീഡിയോ\nMovies സൂര്യയും മോഹന്‍ലാലും ഒന്നിച്ച് എത്തുമ്പോള്! കാപ്പാന്റെ സെന്‍സറിംഗ് പൂര്‍ത്തിയായി, ഇനി ദിവസങ്ങള്\nശുഹൈബിനെ കൊന്നവരെ തിരിച്ചറിഞ്ഞു; സിപിഎം നേതാവ് കസ്റ്റഡിയില്, പാര്‍ട്ടി ഗ്രാമങ്ങളില് റെയ്ഡ്\nPublished: February 18 2018, 8:57 [IST]\nകണ്ണൂര്: യൂത്ത് കോണ്‍ഗ്രസ് നേതാവ് ശുഹൈബിനെ വെട്ടി കൊലപ്പെടുത്തിയവരെ കുറിച്ച് പോലീസിന് വ്യക്തമായ വിവരം ലഭിച്ചു. അക്രമികളെ പിടികൂടാന് വന് പോലീസ് സംഘം സിപിഎം പാര്‍ട്ടി ഗ്രാമങ്ങളില് വ്യാപക റെയ്ഡ് നടത്തി. സിപിഎം പ്രാദേശിക നേതാവ് പോലീസ് കസ്റ്റഡിയിലുണ്ട്. ഇയാളില് നിന്നാണ് നിര്‍ണായകമായ ചില വിവരങ്ങള് ലഭിച്ചതെന്ന് പോലീസ് അറിയിച്ചു.\nഅതേസമയം, കൊലപാതകം നടന്ന് ഒരാഴ്ചയോട് അടുത്തിട്ടും പ്രതികളെ പിടികൂടാത്ത പോലീസ് നടപടിയില് പ്രതിഷേധം ശക്തമാകുകയാണ്. ആക്രമണത്തില് പങ്കെടുത്തവരില് ഒരാള് സിപിഎം ജില്ലാ നേതാവിന്റെ ബന്ധുവാണെന്നാണ് ലഭ്യമാകുന്ന വിവരം...\nപ്രദേശവാസികളായ ചിലര് തന്നെയാണ് ആക്രമണത്തിന് പിന്നില്. പ്രതികളെ കുറിച്ച് കൊലപാതകം നടന്ന് ദിവസങ്ങള്‍ക്കകം തന്നെ പോലീസിന് വിവരം ലഭിച്ചിരുന്നെങ്കിലും ഇതുവരെ അറസ്റ്റ് ചെയ്യാന് തയ്യാറാകാത്തത് പ്രതിഷേധം ശക്തിപ്പെടാന് കാരണമായിട്ടുണ്ട്.\nഅക്രമികള്‍ക്ക് പ്രാദേശിക സഹായം ലഭിച്ചിട്ടുണ്ട്. സഹായം നല്‍കിയവരെ പോലീസ് തിരിച്ചറിഞ്ഞു. മുതിര്‍ന്ന സിപിഎം പ്രവര്‍ത്തകന് പോലീസ് കസ്റ്റഡിയിലാണ്. ഇയാളെ ചോദ്യം ചെയ്തപ്പോള് നിര്‍ണായക വിവരങ്ങള് ലഭിച്ചുവെന്നാണ് പോലീസ് പറയുന്നത്.\nപാര്‍ട്ടി ഗ്രാമങ്ങളില് റെയ്ഡ്\nജില്ലാ പോലീസ് മേധാവിയുടെ നേതൃത്വത്തിലാണ് കസ്റ്റഡിയിലുള്ള സിപിഎം പ്രവര്‍ത്തകനെ ചോദ്യം ചെയ്യുന്നത്. ഇയാളില് നിന്ന് ലഭിച്ച വിവരത്തിന്റെ അടിസ്ഥാനത്തില് സിപിഎം പാര്‍ട്ടി ഗ്രാമങ്ങളില് പോലീസ് റെയ്ഡ് നടത്തി. പക്ഷേ, ആരെയും പിടികൂടാന് സാധിച്ചില്ല.\nറെയ്ഡ് വിവരം ചോര്‍ന്നു\nറെയ്ഡ് വിവരം ചോര്‍ന്നുവെന്നാണ് പോലീസ് മനസിലാക്കുന്നത്. മുടക്കോഴി, പെരിങ്ങാനം, മച്ചൂര് മലകളിലാണ് പോലീസ് റെയ്ഡ് നടത്തിയത്. പോലീസ് എത്തുംമുമ്പ് പ്രതികള് രക്ഷപ്പെടുകയായിരുന്നു. ടിപി കേസിലെ പ്രതികള് ഈ മേഖലയിലാണ് ഒളിവില് കഴിഞ്ഞിരുന്നത്.\nആറ് പേരെ കൂടി\nസിപിഎം നേതാവിന് പുറമെ, ശനിയാഴ്ച അര്‍ധരാത്രി ആറ് പേരെ കസ്റ്റഡിയിലെടുത്തിരുന്നു. ഇവര് അക്രമത്തില് നേരിട്ട് പങ്കെടുത്തവരല്ല. എന്നാല് അക്രമികളെ കുറിച്ച് ഇവരില് നിന്ന് ചില വിവരങ്ങള് ലഭിച്ചിട്ടുണ്ട്.\nഅധികം വൈകാതെ അറസ്റ്റുണ്ടാകുമെന്നാണ് പോലീസ് നല്‍കുന്ന വിവരം. പ്രതികള് വന്ന കാറിന്റെ ചിത്രം മട്ടന്നൂര്, എടയന്നൂര് ഭാഗങ്ങളിലെ സിസിടിവി ക്യാമറകളില് പതിഞ്ഞിട്ടുണ്ട്. പക്ഷേ, ഫോര് രജിസ്‌ട്രേഷന് സ്റ്റിക്കര് ഒട്ടിച്ച കാറിലാണ് അക്രമികള് വന്നത്.\nപ്രതികള്‍ക്ക് സഹായം നല്‍കിയവരെ പോലീസ് തിരിച്ചറിഞ്ഞിട്ടുണ്ട്. പ്രതികള്‍ക്ക് രക്ഷപ്പെടാന് സൗകര്യമൊരുക്കിയവരെയാണ് തിരിച്ചറിഞ്ഞിട്ടുള്ളത്. പ്രതിഷേധം ശക്തമായ പശ്ചാത്തലത്തിലാണ് പോലീസ് നടപടികള് വേഗത്തിലാക്കിയത്.\nഅതേസമയം, പോലീസില് വിശ്വാസമില്ലെന്ന് ശുഹൈബിന്റെ പിതാവ് പ്രതികരിച്ചു. അന്വേഷണം സിബിഐക്ക് കൈമാറണമെന്നാണ് അദ്ദേഹത്തിന്റെ ആവശ്യം. ഇത്ര ദിവസമായിട്ടും ശുഹൈബിന്റെ വീട്ടുകാരുടെ മൊഴി എടുക്കാന് പോലീസ് തയ്യാറായിട്ടില്ല.\nഞായറാഴ്ച രാവിലെ യൂത്ത് കോണ്‍ഗ്രസ് മട്ടന്നൂര് പോലീസ് സ്‌റ്റേഷന് ഉപരോധിക്കും. കോണ്‍ഗ്രസ് നേതാവ് കെ സുധാകരന് തിങ്കളാഴ്ച മുതല് കണ്ണൂരില് 48 മണിക്കൂര് നിരാഹാര സമരവും പ്രഖ്യാപിച്ചിട്ടുണ്ട്.\nനാല് പ്രതികളെ കുറിച്ച് വ്യക്തമായ സൂചന ലഭിച്ചിട്ടുണ്ടെങ്കിലും ഇവര് എവിടെയാണെന്ന് പോലീസിന് വിവരം ലഭിച്ചിട്ടില്ല. പ്രതികള് ഒളിവില് കഴിയാന് സാധ്യതയുള്ള എല്ലായിടത്തും റെയ്ഡ് നടത്താന് തീരുമാനിച്ചിട്ടുണ്ട്. പക്ഷേ, റെയ്ഡ് വിവരങ്ങള് ചോരുന്നത് പോലീസിന് തിരിച്ചടിയാണ്.\nവിവാദ പരോളും പരിശോധിക്കുന്നു\nശുഹൈബ് കൊല്ലപ്പെടുന്നതിന് മുമ്പ് കൊലപാതക കേസുകളില് ശിക്ഷിക്കപ്പെട്ട സിപിഎം ബന്ധമുള്ളവര്‍ക്ക് കൂട്ടത്തോടെ പരോള് ലഭിച്ചത് സംബന്ധിച്ചും പോലീസ് അന്വേഷിക്കുന്നുണ്ട്. പ്രതിപക്ഷ നേതാവ് രേേമശ് ചെന്നിത്തല ഇതുസംബന്ധിച്ച വിവരങ്ങള് പുറത്തുവിട്ടിരുന്നു.\nകഴിഞ്ഞ തിങ്കളാഴ്ച രാത്രി 11ഓടെയാണ് സുഹൃത്തുക്കള്‍ക്കൊപ്പം തട്ടുകടയില് ചായ കുടിക്കുകയായിരുന്ന ശുഹൈബിനെതിരേ ആക്രമണമുണ്ടായത്. കാറിലെത്തിയ സംഘം ബോംബെറിഞ്ഞ ശേഷം വെട്ടിക്കൊല്ലുകയായിരുന്നു. വളരെ ക്രൂരമായിട്ടാണ് കൊലപാതകം നടത്തിയത്. സ്വന്തം ജില്ലയിലുണ്ടായ സംഭവത്തില് മുഖ്യമന്ത്രി ഇതുവരെ പ്രതികരിക്കാത്തതും വിമര്‍ശനത്തിന് ഇടയാക്കകിയിട്ടുണ്ട്.\nശുഹൈബിനെ കൊന്നതും ടിപിയെ കൊന്ന അതേ പ്രതികള്.... കൊലപ്പെടുത്തിയ രീതികള് സമാനം\nmurder kannur youth congress cpm കൊലപാതകം കണ്ണൂര് യൂത്ത് കോണ്‍ഗ്രസ് സിപിഎം\nKannur Youth Congress Leader Shuhaib Murder: Police gets details of accuses\nStory first published: Sunday, February 18, 2018, 8:57 [IST]


നടിയെ ആക്രമിച്ച കേസില് ദിലീപിന് ജാമ്യമില്ല, ജൂലൈ 25 വരെ ആലുവ സബ് ജയിലില്, ജാമ്യത്തിനായി ഹൈക്കോടതിയെ സമീപിക്കുമെന്ന് അഭിഭാഷകന്\nMonday, April 23, 2018 15:41:42 PM\nHome → Most Read →\tനടിയെ ആക്രമിച്ച കേസില് ദിലീപിന് ജാമ്യമില്ല, ജൂലൈ 25 വരെ ആലുവ സബ് ജയിലില്, ജാമ്യത്തിനായി ഹൈക്കോടതിയെ സമീപിക്കുമെന്ന് അഭിഭാഷകന്\nസ്വന്തം ലേഖകന്: നടിയെ ആക്രമിച്ച കേസില് ദിലീപിന് ജാമ്യമില്ല, ജൂലൈ 25 വരെ ആലുവ സബ് ജയിലില്, ജാമ്യത്തിനായി ഹൈക്കോടതിയെ സമീപിക്കുമെന്ന് അഭിഭാഷകന്. ദിലീപിന്റെ ജാമ്യാപേക്ഷ അങ്കമാലി ജുഡീഷ്യല് മജിസ്‌ട്രേറ്റ് കോടതി കഴിഞ്ഞ ദിവസം തള്ളി. ഇതോടെ റിമാന്‍ഡ് കാലാവധി തീരുന്ന ജൂലൈ 25 വരെ ദിലീപ് ആലുവ സബ്ജയിലില് തുടരും. ജാമ്യാപേക്ഷയുമായി തിങ്കളാഴ്ച ഹൈകോടതിയെ സമീപിക്കാനാണ് പ്രതിഭാഗത്തിന്റെ തീരുമാനം. കോടതിയില് ഹാജരാക്കിയ ദിലീപിനെ വീണ്ടും ആലുവ സബ്ജയിലിലേക്ക് അയച്ചു.\nശനിയാഴ്ച വൈകീട്ട് 4.30 ഓടെയാണ് ദിലീപിനെ കോടതിയില് എത്തിച്ചത്. മുദ്രവെച്ച കവറില് കേസ് ഡയറി ഉച്ചയോടെ പൊലീസ് ഹാജരാക്കിയിരുന്നു. ജാമ്യാപേക്ഷയില് ശക്തമായ വാദമാണ് ഇരുഭാഗത്തുനിന്നും ഉണ്ടായത്. ജാമ്യം നല്‍കിയാല് ദിലീപ് സാക്ഷികളെ സ്വാധീനിക്കുമെന്നും തെളിവുകള് നശിപ്പിക്കുമെന്നും ജാമ്യാപേക്ഷ തള്ളണമെന്നുമുള്ള സ്‌പെഷല് പബ്ലിക് പ്രോസിക്യൂട്ടര് എ. സുരേശന്റെ വാദം കോടതി അംഗീകരിച്ചു. പൊതുസമൂഹം നടിക്കൊപ്പം നിലകൊണ്ടപ്പോള് അവര്‍ക്കെതിരായ ദിലീപിന്റെ പരാമര്‍ശം അദ്ദേഹത്തിന്റെ മനോനില തെളിയിക്കുന്നതാണെന്ന് പ്രോസിക്യൂഷന് ചൂണ്ടിക്കാട്ടി.\nകസ്റ്റഡിയില് ഇരിക്കുമ്പോഴും സാമൂഹിക മാധ്യമങ്ങളില് പ്രതിക്ക് അനുകൂലമായ പ്രചാരണം നടക്കുന്നു. എങ്കില് ജാമ്യം ലഭിച്ചാല് അവസ്ഥ എന്തായിരിക്കുമെന്നും പ്രോസിക്യൂഷന് ചോദിച്ചു. സാമൂഹിക മാധ്യമങ്ങളില് പ്രചരിക്കുന്ന വാര്‍ത്തകളും ദൃശ്യങ്ങളും തെളിവായി ഹാജരാക്കി. മുഖ്യപ്രതി പള്‍സര് സുനി നടത്തിയ കുറ്റകൃത്യങ്ങളുടെ അതേ ഗൗരവമാണ് ദിലീപിന്റെ പ്രവൃത്തികള്‍ക്കുമുള്ളത്. മറ്റ് പ്രതികള്‍ക്ക് ജാമ്യം നല്‍കാതെ ദിലീപിന് നല്‍കുന്നത് തുടരന്വേഷണത്തെ ബാധിക്കുമെന്നും പ്രോസിക്യൂഷന് വാദിച്ചു.\nഎന്നാല്, നേരത്തേ ചൂണ്ടിക്കാട്ടിയ വാദങ്ങള് തന്നെയാണ് പ്രോസിക്യൂഷന് ആവര്‍ത്തിക്കുന്നതെന്ന് പ്രതിഭാഗം അഭിഭാഷകന് അഡ്വ. കെ. രാംകുമാര് വാദിച്ചു. ഒരു കൊടും കുറ്റവാളിയുടെ മൊഴി മാത്രമാണ് ദിലീപിനെതിരായ തെളിവുകളായി പൊലീസ് ഹാജരാക്കിയത്. കേസ് ഡയറിയിലെ പല തെളിവും അദ്ദേഹവുമായി ബന്ധപ്പെട്ടതല്ലെന്നും പ്രതിഭാഗം അവകാശപ്പെട്ടു. ഇതിനിടെ, ദിലീപിന്റെ രണ്ട് ഫോണുകളും അഡ്വ. രാംകുമാര് കോടതിയില് ഹാജരാക്കി.\nപൊലീസിനെ ഏല്‍പിച്ചാല് തെളിവുകള് നശിപ്പിക്കപ്പെടുമെന്നതുകൊണ്ടാണ് കോടതിയില് നല്‍കുന്നതെന്ന് അദ്ദേഹം പറഞ്ഞു. ഫോണുകള് ഫോറന്‍സിക് ലാബില് ശാസ്ത്രീയ പരിശോധന നടത്തും. പൊലീസിനെതിരെ എന്തെങ്കിലും പരാതിയുണ്ടോ എന്ന ചോദ്യത്തിന് ഇല്ലെന്നായിരുന്നു ദിലീപിന്റെ മറുപടി. കോടതി നടപടി അവസാനിച്ചതോടെ 4.40 ഓടെ ദിലീപിനെ കോടതി പരിസരത്തുനിന്നും ആലുവ സബ് ജയിലിലേക്ക് കൊണ്ടുപോയി. പതിവുപോലെ കോടതി പരിസരത്ത് തടിച്ചുകൂടിയ ജനക്കൂട്ടത്തിന്റെ കൂക്കുവിളിയുടെ അകമ്പടിയോടെയായിരുന്നു ദിലീപിന്റെ വരവും പോക്കും.


ആര്‍ത്തവക്രമക്കേടുകള്‍ക്ക് പരിഹാരം; അഞ്ച് കാര്യങ്ങൾ ശ്രദ്ധിക്കാം | Home remedies for irregular menstrual period\nആര്‍ത്തവക്രമക്കേടുകള്‍ക്ക് പരിഹാരം; അഞ്ച് കാര്യങ്ങൾ ശ്രദ്ധിക്കാം\nFirst Published Jun 30, 2020, 11:30 AM IST\nക്രമം തെറ്റിയ ആർത്തവം ഇന്ന് മിക്ക സ്ത്രീകളിലും കണ്ട് വരുന്ന പ്രശ്നമാണ്. മാനസിക സമ്മര്‍ദ്ദം, ജനന നിയന്ത്രണ ഗുളികകളുടെ ഉപയോഗം, ആര്‍ത്തവ വിരാമം തുടങ്ങിയവയും മറ്റ് പല കാരണങ്ങളുമാണ് ആര്‍ത്തവം ക്രമം തെറ്റുന്നതിന്റെ ചില പ്രധാനപ്പെട്ട കാരണങ്ങൾ. ഹോർമോൺ അസന്തുലിതാവസ്ഥയും ക്രമരഹിതമായ ആർത്തവത്തിന് പ്രധാനപ്പെട്ട മറ്റൊരു കാരണമാണ്. ' ആന്‍ഡ്രോജന് ' (Androgen) ഹോര്‍മോണ് കൂടുതലായി ഉത്പ്പാദിപ്പിക്കുന്നത് പെൺകുട്ടികളിൽ ശരീരഭാരം വർദ്ധിപ്പിക്കാനും കാരണമാകും. ആർത്തവം ക്യത്യമാക്കാൻ ശ്രദ്ധിക്കണ്ടേ കാര്യങ്ങൾ താഴേ ചേർക്കുന്നു...\nഅമിതഭാരം ഒഴിവാക്കാം: ആരോഗ്യകരമായ ഭാരം നിലനിർത്തുന്നത് ക്രമരഹിതമായ ആർത്തവത്തെ സഹായിക്കുന്നു. കൃത്യമായി വ്യായാമം ചെയ്യുന്നത് ആർത്തവ സമയത്തെ അമിത രക്തസ്രാവം കുറയ്ക്കാനും ഏറെ ഗുണം ചെയ്യും. നീന്തൽ, നടത്തം, ഓട്ടം അല്ലെങ്കിൽ സൈക്ലിംഗ് പോലുള്ള വ്യായാമങ്ങൾ ആരോഗ്യത്തിന് മികച്ചതാണ്.\nസമ്മർദ്ദം ഒഴിവാക്കാം: ക്രമരഹിതമായ ആർത്തവത്തിന് മറ്റൊരു കാരണമാണ് സമ്മർദ്ദം. സമ്മർദ്ദമുള്ളപ്പോൾ ചില ഹോർമോണുകൾ ഉത്പാദിപ്പിക്കപ്പെടുന്നു. ഈ ഹോർമോണുകൾ അസന്തുലിതാവസ്ഥയ്ക്ക് കാരണമായേക്കാം. സമ്മർദ്ദം കുറയ്ക്കാൻ ധ്യാനവും യോഗയും പരിശീലിക്കാവുന്നതാണ്.\nഭക്ഷണത്തിൽ അൽപം ശ്രദ്ധ കൊടുക്കാം : ഭക്ഷണത്തില് പച്ചക്കറിയും പഴവര്‍ഗ്ഗങ്ങളും കൂടുതലായി ഉള്‍പ്പെടുത്തുക. കാര്‍ബോഹൈഡ്രേറ്റ് കൂടുതലുള്ള ഭക്ഷണങ്ങള് അതായത് ചോറ്, കിഴങ്ങുവര്‍ഗങ്ങള്, ബേക്കറി എന്നിവ കഴിവതും ഒഴിവാക്കുക.\nവിറ്റാമിൻ ഡി അടങ്ങിയ ഭക്ഷണങ്ങൾ: 2015 ൽ പ്രസിദ്ധീകരിച്ച ഒരു പഠനത്തിൽ വിറ്റാമിൻ ഡിയുടെ അളവ് ക്രമരഹിതമായ ആർത്തവവുമായി ബന്ധപ്പെട്ടിരിക്കുന്നു. വിറ്റാമിൻ ഡി അടങ്ങിയ ഭക്ഷണങ്ങൾ കഴിക്കുന്നത് ആർത്തവം ക്യത്യമാക്കാൻ സഹായിക്കുമെന്ന് പഠനങ്ങൾ വ്യക്തമാക്കുന്നു. സാൽമൺ മത്സ്യം, മുട്ടയുടെ മഞ്ഞ, കൂൺ എന്നിവയിൽ വിറ്റാമിൻ ഡി ധാരാളമായി അടങ്ങിയിരിക്കുന്നു.\nകറുവപ്പട്ട കഴിക്കൂ: ആർത്തവ പ്രശ്നങ്ങൾക്ക് ഏറ്റവും മികച്ച പ്രതിവിധിയാണ് കറുവപ്പട്ട. 2014 ലെ ഒരു പഠനത്തിൽ പറയുന്നത്, കറുവപ്പട്ട ആർത്തവചക്രങ്ങളെ നിയന്ത്രിക്കാൻ സഹായിച്ചതായും 'പി‌സി‌ഒ‌എസ്' (Polycystic ovary syndrome) ഉള്ള സ്ത്രീകൾക്ക് ഫലപ്രദമായ ചികിത്സാ ഉപാധിയാണെന്നും കണ്ടെത്തി. ആർത്തവ സമയത്ത് ഉണ്ടാകുന്ന വേദന, ഛർദ്ദി, അമിതരക്തസ്രാവം എന്നിവ കുറയ്ക്കാനും കറുവപ്പട്ടയ്ക്ക് കഴിവുണ്ടെന്നാണ് ചില പഠനങ്ങൾ വ്യക്തമാക്കുന്നത്.


ആഗോളവൽക്കരണം ജീവിതത്തെ നിർവചിച്ചത് (ബമാക്കോ -രണ്ട്) – Metaphor\nആഗോളവൽക്കരണം ജീവിതത്തെ നിർവചിച്ചത് (ബമാക്കോ -രണ്ട്)\nPrevious post: ആഗോളവൽക്കരണം ജീവിതത്തെ നിർമിച്ചത് (ബമാക്കോ -ഒന്ന്)\nNext post: സംവാദത്തിന്റെ തത്വശാസ്ത്രം ഒന്ന്\nPosted July 19, 20206Comments by muhammedshameem\n”ക്രമീകരണങ്ങൾ വ്യക്തികളും രാജ്യങ്ങളും തമ്മിലുള്ള ബന്ധങ്ങളെപ്പോലും തകരാറിലാക്കി” പ്രഫസർ തുടർന്നു.\nബ്ലേമിങ് ദ് വിക്ടിം\nസാമ്രാജ്യ ശക്തികൾ തങ്ങളുടെ അതിക്രമങ്ങൾക്ക് ഇരകളെത്തന്നെ പഴിചാരുന്നു. നീഗ്രോ മടിയനും കഴിവുകെട്ടവനുമാണെന്നും അവന് സ്വതന്ത്രമായി വികസിക്കാൻ സാധ്യമായിരുന്നില്ലെന്നുമുള്ള ഒരു വർത്തമാനത്തെ നേരിട്ടുകൊണ്ട് പ്രഫസർ പറഞ്ഞു: ”എന്നാൽ ഇതേ നീഗ്രോകളെ അടിച്ചമര്‍ത്തി അടിമകളാക്കിയും നാശത്തിൽ തള്ളിവിട്ടുമാണ് നിങ്ങൾ നിങ്ങളുടെ പുരോഗതി നേടിയത്. അഥവാ, നിങ്ങളുടെ വികസനം ഉറപ്പുവരുത്തിയത് ഇതേ നീഗ്രോകൾ തന്നെയല്ലേ?”\nഇരയെ പഴിചാരൽ (victim blaming) ഒരു മേലാളതന്ത്രമായിരുന്നു എക്കാലത്തും. ഒരുപക്ഷേ സൈക്കോളജിസ്റ്റ് വില്യം റയാൻ (William Ryan) ആയിരിക്കും ആദ്യമായി ഈ പ്രയോഗം നടത്തിയത്. 1971ൽ അദ്ദേഹം Blaming the Victim എന്ന പേരിൽ ഒരു പുസ്തകമെഴുതി. മനശ്ശാസ്ത്രം എന്ന തലം വിട്ട് ഒരു സാമൂഹ്യ സമീപനം, ഒരു പ്രത്യയശാസ്ത്രം എന്ന നിലക്ക് തന്നെ ഇതിൽ വിക്ടിം ബ്ലേമിങ്ങിനെ പരിചരിക്കുന്നു.\n1965ൽ ഡെമോക്രാറ്റിക് പാർട്ടി മെമ്പറും സോഷ്യോളജിസ്റ്റുമായ ഡാനിയൽ പാട്രിക് മൊയ്നിഹാൻ എഴുതിയ The Negro Family: The Case for National Action (മൊയ്നിഹാൻ റിപ്പോട്ട് എന്നറിയപ്പെടുന്നു) എന്ന കൃതിയുടെ വിമർശമായാണ് റയാൻ Blaming the Victim എഴുതിയത്. കറുത്ത വംശക്കാരുടെ സാമൂഹിക പിന്നോക്കാവസ്ഥയെയും അവരിലെ കുറ്റകൃത്യങ്ങളുടെ നിരക്കിനെയുമൊക്കെ കുടുംബഘടനയുമായി ബന്ധപ്പെടുത്തുന്നതായിരുന്നു മൊയ്നിഹാൻ റിപ്പോട്ട്.\nആഫ്രിക്കൻ-അമേരിക്കൻ ജനതയുടെ പിന്നോക്കാവസ്ഥയ്ക്ക് കാരണമായി അമേരിക്കയിലെ വംശീയ, വർണ വിവേചനങ്ങളെയൊന്നും മൊയ്നിഹാൻ കാണുന്നില്ല. പകരം അതിനെയെല്ലാം നീഗ്രോ കുടുംബഘടനയുമായി ബന്ധപ്പെടുത്തുന്നു. ഇത് യഥാർത്ഥത്തിൽ ഇരകളെ അവരുടെ ഇരത്വത്തിന്റെ (victimhood) പേരിൽ കുറ്റപ്പെടുത്തലാണെന്നാണ് റയാന്റെ നിലപാട്.\nപ്രത്യക്ഷ അടിമത്തം മുതൽ നൂറ്റാണ്ടുകളായി തുടരുന്ന വിവേചനങ്ങളും അടിച്ചമർത്തലുകളുമെല്ലാം ഇതുവഴി ന്യായീകരിക്കപ്പെടുകയാണെന്ന് റയാൻ ചിന്തിച്ചു.\nനിലനിൽക്കാൻ അർഹതയില്ലാത്തവരും അസന്തുലിതരും ദുർബ്ബലരും കുറ്റവാളികളുമൊക്കെയായി നാസികൾ ഉൾപ്പെടെയുള്ള വംശീയവാദികളും തങ്ങളുടെ വംശീയതയുടെ ഇരകളെ ചിത്രീകരിച്ചിരുന്നു.\nസാമൂഹികമായും ജാതീയമായുമൊക്കെ തരം താഴ്ത്തപ്പെടുന്നവരെയും ഇപ്രകാരം ചിത്രീകരിക്കാറുണ്ട്. നീചജാതികളുടെ മുജ്ജന്മ ദുഷ്‌കൃതങ്ങളെക്കുറിച്ച് നമ്മുടെ നാട്ടിൽ അംഗീകരിക്കപ്പെട്ടിരുന്ന സവര്‍ണ സിദ്ധാന്തങ്ങൾ ഇതിന് മതപരമായ പവിത്രത കൂടി നൽകുന്നുണ്ട്. ആദിവാസികൾ ഭൂരഹിതരായത് അവർ മദ്യപരും കഴിവുകെട്ടവരുമായതുകൊണ്ടാണെന്ന ലഘൂകരണമുണ്ടല്ലോ നമ്മുടെ തന്നെ നാഗരികർക്ക്.\nആഫ്രിക്ക എന്ന യാഥാർത്ഥ്യം\nആഫ്രിക്കയെപ്പറ്റി ഇപ്പോഴും ഇതേ വര്‍ത്തമാനങ്ങൾ പ്രചരിപ്പിക്കുന്നു. ഗോത്രമാത്സര്യവും വംശഹത്യകളും, അഴിമതി, ഏകാധിപത്യ വാഴ്ചകൾ, എയ്ഡ്‌സ് തുടങ്ങിയവയുടെ പേരിലാണ് പലപ്പോഴും ആഫ്രിക്ക മാധ്യമങ്ങളിൽ വരുന്നത്. വംശീയതയും ഗോത്രസംഘർഷങ്ങളും കൊളോണിയൽ കാലത്തിന്റെ സൃഷ്ടിയാണ് സത്യത്തിൽ. ആ രാജ്യങ്ങളിൽ ഏകാധിപതികളെ ഇക്കാലത്ത് നിലനിർത്തുന്നതും സാമ്രാജ്യശക്തികൾ തന്നെ.\nസിനിമയിൽ ബാങ്കിനും നിധിക്കുമെതിരെ വാദിക്കുന്ന വെള്ളക്കാരൻ വക്കീൽ ഇത് പറയുന്നുണ്ട്. അഴിമതി ആഫ്രിക്കയുടെ ജനിതക സ്വഭാവമൊന്നുമല്ല. യഥാര്‍ഥത്തിലതിവിടെ വന്നത് ധനിക രാജ്യങ്ങളിൽ നിന്നത്രേ. ലോകബാങ്ക് ക്രമീകരണത്തിന്റെ ഫലമായുണ്ടായ ദരിദ്രവൽക്കരണം മൂലം ആരോഗ്യത്തിലും പോഷകാഹാരത്തിലുമുണ്ടായ കുറവിനെത്തുടർന്ന് മരണനിരക്ക് വർധിക്കുകയും പ്രതീക്ഷിത ആയുർദൈർഘ്യം കുറയുകയും ചെയ്തു. ഇത്തരം പരാജയങ്ങളെ മറയ്ക്കാൻ കൃത്രിമമായി സൃഷ്ടിച്ച കണക്കുകളാണ് എയ്ഡ്‌സ് പ്രചാരണത്തിലുള്ളത്.\n”കോളനീകരണത്തിന് മുമ്പ്.” പ്രഫസർ പറയുന്നു: ”സമ്പന്നവും ശക്തവുമായ, ഉന്നത ജീവിത നിലവാരമുള്ള രാജ്യമായിരുന്നിത്. കോളനിയായതോടെ ഇവിടുത്തെ ആളും അർത്ഥവും അപഹരിക്കപ്പെട്ടു. ഏറ്റവുമേറെ സ്വർണമുൽപാദിപ്പിക്കുന്ന ഒരു രാജ്യത്ത് ജനങ്ങളെല്ലാം ദരിദ്രർ. പേരിനെങ്കിലും ഒരു സ്വര്‍ണാഭരണം ധരിച്ച ഒറ്റ സ്ത്രീപോലുമില്ലിവിടെ.”\nപ്രഫസറിലൂടെ സിസ്സാക്കോ പറയുന്ന കാര്യങ്ങൾ തികച്ചും വാസ്തവമെന്നതിന് ചരിത്രം സാക്ഷി. ‘ഇരുണ്ട വൻകര’യെന്ന പ്രയോഗം യൂറോപ്യരുടെ അജ്ഞതയാലുണ്ടായതാണ്. പതിനഞ്ചാം നൂറ്റാണ്ടിൽ യൂറോപ്യർ ‘കണ്ടുപിടിച്ച’ പല ആഫ്രിക്കൻ പ്രദേശങ്ങൾക്കും പൗരാണികകാലം മുതൽക്ക് തന്നെ ഇന്ത്യയുമായും ചൈനയുമായും വ്യാപാരബന്ധമുണ്ടായിരുന്നു.\nയൂറോപ്പിന്റെ ‘ഇരുണ്ട കാല’ത്ത് ലോകത്തിലെത്തന്നെ പ്രബലതുറമുഖങ്ങളിലൊന്നായിരുന്നു സാൻസിബാർ. യേശുവിന്റെ കാലത്ത് തന്നെ ആഫ്രിക്കയിൽ ക്രിസ്തീയ ആശയങ്ങൾ പ്രചരിച്ചു. മധ്യകാലത്ത് മലിയിലെ തിംബുക്തു ഭൂമിയിലെ ഏറ്റവും സമ്പന്നമായ സാംസ്‌കാരിക ദേശങ്ങളിലൊന്നായിരുന്നു. ഇവിടുത്തെ ഇസ്‌ലാമിക പഠനകേന്ദ്രത്തിലേക്ക് അറബ് നാടുകളിൽ നിന്നു പോലും പണ്ഡിതന്മാർ വന്നു.\nകോളനിവൽക്കരണം ആഫ്രിക്കൻ ജീവിതത്തിലും സമൂഹത്തിലും മനസ്സിലും ആഴത്തിലുള്ള ആഘാതങ്ങളും ഛിദ്രതയും സൃഷ്ടിച്ചു. ബന്ധങ്ങൾ പോലും തകരാറിലായി.\nഈ ശൈഥില്യമാണ് ‘ബമാക്കോ’ എന്ന സിനിമയുടെ പ്രധാന പശ്ചാത്തലം. മെലെയും ഭര്‍ത്താവും മാനസികമായി വളരെ അകന്നിരിക്കുന്നു. വിവാഹമോചനത്തിന്റെ വക്കിലാണവർ. ബാർ ഗായികയായ മെലെ ഉപരിവർഗത്തിന്റെ ഒരുപകരണമായി. ഷകയാകട്ടെ, വളരെ നിസ്സംഗൻ. അയൽക്കാരുമായി അവരുടെ ബന്ധത്തിലും ഈ തകരാറുകൾ കാണാം. ചുറ്റുപാടുകളാകട്ടെ, വളരെ ദരിദ്രവുമാണ്.\nഇവിടെയാണ് സാങ്കൽപിക കോടതി നടക്കുന്നത്. സാധാരണ ജീവിതവും നമുക്കു മുന്നിൽ തുടരുന്നു. സങ്കൽപവും യാഥാർത്ഥ്യവും തമ്മിലുള്ള അതിർവരമ്പുകൾ പലപ്പോഴും ലംഘിക്കപ്പെടുന്നു. വികസനത്തെക്കുറിച്ച സംവാദങ്ങളരങ്ങേറുന്നു കോടതിയിൽ. ഒരു സമൂഹം സത്യത്തിൽ വികസിതമായിത്തീരുന്നതെപ്പോൾ, എങ്ങനെ?\nസംവാദങ്ങളിൽ നിരക്ഷരരായ സാധാരണക്കാർ ഇടപെടുന്നു. വാദിഭാഗത്ത് ആഫ്രിക്കൻ സമൂഹവും എതിർസ്ഥാനത്ത് അന്താരാഷ്ട്ര ധനസ്ഥാപനങ്ങളും നില്‍ക്കുന്ന ഈ വിചാരണയിൽ, ക്രമീകരണത്തെത്തുടർന്ന് ജോലി പോയ അധ്യാപകനും റെയില്‍വെ സ്വകാര്യവൽക്കരണത്താൽ ഒറ്റപ്പെട്ടുപോയ സ്ത്രീയും ഗതികെട്ട് പലായനം ചെയ്യേണ്ടിവന്ന യുവാവുമെല്ലാം സാക്ഷികളായെത്തുന്നു (കഴിഞ്ഞ പോസ്റ്റിൽ തുടക്കത്തിൽ കൊടുത്ത ഭാഗങ്ങൾ നോക്കുക). വികസനം മുതൽ ഭീകരതക്കെതിരായ യുദ്ധം വരെയുള്ള കാര്യങ്ങളിൽ മാധ്യമങ്ങളുടേത് പാശ്ചാത്യ ഭാഷയാണ്. എന്നാൽ സിസ്സാക്കോ അവതരിപ്പിക്കുന്ന സംവാദത്തിൽ ആഫ്രിക്ക കേന്ദ്രസ്ഥാനത്ത് വരുന്നു.\nരണ്ട് സംസ്‌കാരങ്ങൾ തമ്മിലുള്ള ദൂരം\nപടിഞ്ഞാറും ആഫ്രിക്കയും തമ്മിലുള്ള ദൂരത്തെ ആവിഷ്‌കരിക്കാൻ അബ്ദറഹ്മാൻ സിസ്സാക്കോ എന്ന ചലച്ചിത്രകാരൻ പലപ്പോഴും ശ്രമിച്ചിട്ടുണ്ട്. ഭൗതികവും മാനവികവും എന്ന് വ്യത്യസ്തമായ രണ്ട് ദര്‍ശനങ്ങൾ തമ്മിലുള്ള ദൂരമായും ഇത് വികസിക്കുന്നു. ആഫ്രിക്കൻ ജീവിതത്തിന് മേൽ ആധിപത്യം ചെലുത്താനുള്ള, പടിഞ്ഞാറൻ ദുരയുടെ ശ്രമമാണല്ലോ ബമാക്കോയുടെ ഇതിവൃത്തം. 2002ൽ നിർമിച്ച Waiting for Happiness എന്ന സിസ്സാക്കോ ചിത്രത്തിന്റെയും പ്രമേയ പരിസരം ഈ മൂല്യവ്യവസ്ഥകളുടെ അകലം തന്നെയാകുന്നു.\nയൂറോപ്പിലേക്കുള്ള യാത്രക്കായി കാത്തിരിക്കുന്ന അബ്ദുല്ല, മൗറീഷ്യൻ തീരത്തെ നോദിബൗവിൽ വെച്ച് അമ്മയെ കണ്ടെത്തുകയാണ്. അവിടെയവൻ കണ്ടുമുട്ടുന്ന കൊച്ചുപെൺകുട്ടിയിൽ നിന്ന് പ്രാദേശിക ഭാഷയായ ഹസനിയ്യയും ഖുർആനിലെ പ്രാരംഭാധ്യായവും പഠിക്കുന്നതോടെ തന്റെ സാംസ്‌കാരികമായ വേരുകളെപ്പറ്റി തനിക്കുള്ള അജ്ഞത അവൻ തിരിച്ചറിയുന്നു.\nവെയ്റ്റിങ് ഫോർ ഹാപ്പിനസ്\nയൂറോപ്പിലേക്കുള്ള സഞ്ചാരത്തെക്കുറിച്ച അവന്റെ സ്വപ്നവും ഇതേ സ്വപ്നം പങ്കുവെക്കുന്ന മറ്റൊരു യുവാവും അവനെ വശീകരിക്കാൻ ശ്രമിക്കുന്ന യുവതിയും ഒരു ഭാഗത്തും, അമ്മ, മാതൃഭാഷ, അതു പഠിപ്പിക്കുന്ന കുട്ടി അവളിൽ നിന്ന് കേൾക്കുന്ന ഖുർആൻ എന്നിവ മറുഭാഗത്തും നില്‍ക്കുന്നു. പരമ്പരാഗതമായ മീൻപിടുത്തം ഉപേക്ഷിച്ച് ഇലക്ട്രീഷ്യനായി മാറിയ ഒരു കഥാപാത്രമുണ്ടിതിൽ. ആവശ്യമുള്ളപ്പോൾ അണഞ്ഞുപോകുന്ന വൈദ്യുതബൾബാണ് ‘വെയ്റ്റിംഗ് ഫോർ ഹാപ്പിനസ്സി’ൽ പടിഞ്ഞാറൻ നാഗരികതയുടെ പ്രതീകം.\nവ്യവസായവൽകൃത സമൂഹത്തിന്റെ പ്രധാന കണ്ടുപിടുത്തമായ വൈദ്യുതി മനുഷ്യനും രാപ്പകലുകളും തമ്മിലുള്ള ബന്ധത്തെ വരെ മാറ്റി മറിച്ചിട്ടുണ്ട്. ആരും കാണാനില്ലാതെ പ്രവർത്തിച്ചുകൊണ്ടിരിക്കുന്ന ടി.വി നോക്കി ‘യഥാർത്ഥത്തിലിവർക്ക് വൈദ്യുതി ആവശ്യമുണ്ടോ’യെന്ന് ഇലക്ട്രീഷൻ തന്നെ അമ്പരക്കുന്നുണ്ട്. അങ്ങനെ വികസനത്തിന്റെ മുൻഗണനാക്രമത്തെക്കുറിച്ച അന്വേഷണവുമാകുന്നു ഇത്.\nസാമ്പത്തിക ആഗോളവൽക്കരണത്തിന്റെ അടയാളങ്ങൾ ‘വെയ്റ്റിംഗ് ഫോര് ഹാപ്പിനസ്സി’ലും ഉടനീളമുണ്ട്. പുത്തൻ ഉൽപന്നങ്ങൾ വിൽക്കുന്ന ചൈനീസ് വഴിയോരക്കച്ചവടക്കാരനും കരോക്കെ സംഗീതവുമൊക്കെയായി. ‘ബമാക്കോ’യിലുമുണ്ട് ഒരു കണ്ണടവിൽപനക്കാരൻ. മറുവശത്ത് ദുരിതമയമായ ആഫ്രിക്കൻ ജീവിതവും. സത്യത്തിൽ മൂലധനകേന്ദ്രിത വികസനം ജീവിതത്തിനു സമ്മാനിക്കുന്നതെന്താണ്?\nഘടനാപരമായ ക്രമീകരണത്തിനെതിരായ കുറ്റപത്രങ്ങൾ\nപ്രസ്തുത ചോദ്യത്തിനുള്ള ഉത്തരമാണ് ‘ബമാക്കോ’യിൽ നാം കണ്ടെത്തുന്നത്. ആഫ്രിക്കൻ രാജ്യങ്ങളുടെ വികസനത്തിന് വേണ്ടിയാണോ വായ്പകൾ സ്വീകരിച്ചിരിക്കുന്നത്?\nകണക്കുകള്‍മറിച്ചൊരു ചിത്രമാണ് നല്‍കുന്നത്. ചിത്രത്തില് കറുത്ത വര്‍ഗക്കാരിയായൊരു വക്കീൽ ആ കണക്ക് പറയുന്നു. കെനിയയുടെ ദേശീയ ബജറ്റിൽ അടിസ്ഥാന സൗകര്യങ്ങളുടെയും സേവനങ്ങളുടെയും വികസനത്തിനായി നീക്കിവെച്ചത് 12.6 ശതമാനം മാത്രമാണെങ്കിൽ, വിദേശ കടം തീർക്കാനുള്ള (പലിശയൊടുക്കാനുള്ള) വിഹിതം 40 ശതമാനം ആണ്. സാംബിയയിൽ ഇത് യഥാക്രമം 6.7ഉം 40 ഉം ശതമാനം. കാമറൂണിൽ വികസനത്തിന്4ശതമാനം, കടം തീര്‍ക്കാൻ 36 ശതമാനം.\nസാക്ഷിയായി ഹാജരായ എഴുത്തുകാരി ‘തുറന്ന ലോകം’ എന്ന പ്രയോഗത്തിലെ കാപട്യത്തെയും വിമർശിക്കുന്നു. ആഗോളവല്‍ക്കരണം തുറന്നിട്ടിരിക്കുന്നത് വെള്ളക്കാർക്ക് വേണ്ടിയുള്ള ഒരു ലോകമാണ്. അതൊരിക്കലും കറുത്തവർക്കുള്ളതല്ല. ‘കരുണയുള്ളത്’ എന്ന് തത്വത്തിൽ അവകാശപ്പെട്ടാൽ പോലും ഈ സ്വകാര്യവൽകൃത ലോകത്ത് ലോകബാങ്ക് അങ്ങേയറ്റം നിഷ്ഠുരമായിത്തീരുന്നുവെന്ന് ബാങ്കിനെതിരെ, ആഫ്രിക്കൻ സമൂഹത്തിന് വേണ്ടി വാദിക്കുന്ന വെള്ളക്കാരനായ വക്കീൽ ബൗർദൻ വിലയിരുത്തുന്നുണ്ട്.\nതരാന Abderrehmane Sissako അബ്ദറഹ്മാൻ സിസ്സാക്കോ ആസ്വാദനം ഐ.എം.എഫും ലോകബാങ്കും പ്രതിക്കൂട്ടിൽ ബമാക്കോ സിനിമ Bamako\nJuly 21, 2020 at 6:48 pm\t Reply\nവളരെ ക്രൂരമായ അനുഭവങ്ങൾ ഏറ്റു വാങ്ങേണ്ടി വന്ന ഒരു പ്രദേശമാണ് ആഫ്രിക്ക. മനുഷ്യ ക്രൂരതകളും മനുഷ്യൻറെ അധികാരമോഹവും മനുഷ്യൻ ന്റേ സാമ്പത്തിക മോഹവും എത്രത്തോളം ഇരുളടഞ്ഞ താവാം എന്ന് കണ്ടത് കൊണ്ട് ആവാം ആഫ്രിക്ക The Dark Continent എന്നു അറിയപ്പെടുന്നത്.\nPingback: ആഗോളവൽക്കരണം ജീവിതത്തെ നിർമിച്ചത് (ബമാക്കോ -ഒന്ന്) – Metaphor\nJuly 22, 2020 at 6:45 pm\t Reply\nഎനിക്ക് വളരെ ഇഷ്ടമുള്ള കവിയാണ് Rudyard Kipling. പക്ഷേ ദുഖ കരം എന്ന് പറയട്ടേ അദ്ദേഹം ലോകത്തിന് സംഭാവന ചെയ്ത ഒരു statement ഉണ്ട് . White Man’s burden. ഇൗ ലേഖനം വായിച്ചപ്പോൾ ഓർമ വന്നു.


കാപ്പി കുടിച്ചാല് പ്രോസ്റ്റേറ്റ് അര്‍ബുദം തടയാം\n4 May 2017 5:55 PM GMT\nദിവസം മൂന്ന് കപ്പ് കാപ്പിയിലധികം കുടിക്കുന്നത് പ്രോസ്റ്റേറ്റ് അര്‍ബുദ സാധ്യത അമ്പത് ശതമാനത്തിലധികം കുറയ്ക്കുമെന്ന് കണ്ടെത്തല്. ഇറ്റലിയിലെ ഏഴായിരത്തിലധികം പുരുഷന്മാരില് നടത്തിയ പഠനത്തിലാണ് ഈ കണ്ടെത്തല്. കാപ്പിയില് അടങ്ങിയ കഫീനില് അര്‍ബുദത്തെ തടയാന് സഹായിക്കുന്ന ഘടകങ്ങള് അടങ്ങിയിട്ടുണ്ട്. പ്രോസ്റ്റേറ്റ് അര്‍ബുദം തടയാന് ഉള്ള കഫീന്റെ പങ്കിനെ പറ്റി ഈ പഠനം വെളിച്ചം വീശുന്നു.\nഅടുത്തിടെ നിരവധി അന്താരാഷ്ട്ര പഠനങ്ങള് ഈ വിഷയത്തില് ഉണ്ടായെങ്കിലും ശാസ്ത്രീയമായ തെളിവുകള് അപര്യാപ്തമായിരുന്നു. ചിലതാകട്ടെ വൈരുധ്യങ്ങള് നിറഞ്ഞതും. ഈ കാര്യത്തില് കൂടുതല് വ്യക്തത വരുത്തുക എന്നതായിയുന്നു പഠന ലക്ഷ്യം എന്ന് ഗവേഷകനായ ജോര്‍ജ് പൗനിസ് പറയുന്നു. ശരാശരി നാലു വര്‍ഷക്കാലം ഏഴായിരം പുരുഷന്മാരെ പഠന വിധേയര് ആക്കി. ഇവരുടെ കാപ്പികുടി ശീലവും പ്രോസ്റ്റേറ്റ് അര്‍ബുദ സാധ്യതയും വിശകലനം ചെയ്തു. ദിവസം മൂന്ന് കപ്പ് കാപ്പിയിലധികം കുടിച്ചവര്‍ക്ക് പ്രോസ്റ്റേറ്റ് അര്‍ബുദ സാധ്യത 53% കുറവാണെന്ന് കുറവാണെന്ന് കണ്ടു.\nപ്രോസ്റ്റേറ്റ് അര്‍ബുദ കോശങ്ങളില് കാപ്പിസത്ത് എങ്ങനെ പ്രവര്‍ത്തിക്കുന്നു എന്ന് ലബോറട്ടറി പഠനങ്ങളിലൂടെ പരീക്ഷിച്ച് ഉറപ്പ് വരുത്തി. കഫീന് അടങ്ങിയതും അടങ്ങാത്തതുമായ കാപ്പി സത്തുകള് പ്രത്യേകമായി പരിശോധിച്ചു. കഫീന് അടങ്ങിയ കാപ്പി, പ്രോസ്റ്റേറ്റ് അര്‍ബുദ കോശങ്ങളുടെ വ്യാപനം തടയുന്നതായി കണ്ടു. കാപ്പി ഉണ്ടാക്കുന്ന ഇറ്റാലിയന് രീതിയും അര്‍ബുദത്തിനെതിരെ സംരക്ഷണമേകാനുള്ള കഴിവും തമ്മില് ബന്ധമുണ്ടെന്നാണ് ഗവേഷകര് കരുതുന്നത്. ഈ പഠനം ഇറ്റാലിയന് ജനതയിലാണ് നടത്തിയതെന്നതും പ്രത്യേകം ശ്രദ്ധിക്കേണ്ട കാര്യമാണ്.\nവളരെ കൂടിയ പ്രെഷറില് ഉയര്‍ന്ന താപനിലയിലുള്ള വെള്ളം ഉപയോഗിച്ചു അരിക്കാതെയാണ് അവര് കാപ്പി ഉണ്ടാക്കുന്നത്. ലോകത്ത് മറ്റ് രാജ്യങ്ങളിലെ രീതിയില് നിന്നെല്ലാം തികച്ചും വ്യത്യസ്തമായ മാര്‍ഗമാണിത്. ഈ രീതിയില് കാപ്പി ഉണ്ടാക്കുമ്പോള് അതില് ബയോ ആക്റ്റീവ് വസ്തുക്കള് ധാരാളം ഉണ്ടാകുന്നുണ്ട്. ഇറ്റലിയിലെ ഐ ആര് സി സി എസ് ന്യൂറോമെഡ് എന്ന മെഡിറ്ററേനിയന് ന്യൂറോളജിക്കല് സൊസൈറ്റി ഗവേഷകരാണ് ഇന്റര്‍നാഷണല് ജേര്‍ണല് ഓഫ് ക്യാന് സറില് പ്രസിദ്ധീകരിച്ച ഈ പഠനം നടത്തിയത്.\ncoffee prevention ProstateCancer


സൗദിയില് ഇന്ത്യന് ഡ്രൈവിംഗ് ലൈസന്‍സിന് ഇനി ഇളവില്ല; പരിശീലനം നിര്‍ബന്ധം - Elettil Online\nHome INTERNATIONAL സൗദിയില് ഇന്ത്യന് ഡ്രൈവിംഗ് ലൈസന്‍സിന് ഇനി ഇളവില്ല; പരിശീലനം നിര്‍ബന്ധം\nസൗദിയില് ഇന്ത്യന് ഡ്രൈവിംഗ് ലൈസന്‍സിന് ഇനി ഇളവില്ല; പരിശീലനം നിര്‍ബന്ധം\nറിയാദ് :സൗദി ഡ്രൈവിംഗ് ലൈസന്‍സ് എടുക്കുന്നതിന് പുതിയ മാനദണ്ഡങ്ങള് നടപ്പാക്കിയതോടെ ഇന്ത്യന് ഡ്രൈവിംഗ് ലൈസന്‍സ് പടിക്ക് പുറത്ത്. ആവശ്യമായ രേഖകള് സഹിതം ഡ്രൈവിംഗ് സ്‌കൂളിലെത്തുന്നവര്‍ക്ക് 30 മണിക്കൂര് വരെ പരിശീലനം നിര്‍ബന്ധമാക്കിയതോടെയാണ് ഇന്ത്യന് ഡ്രൈവിംഗ് ലൈസന്‍സ് പടിക്ക് പുറത്തായത്.\nസൗദി അറേബ്യയില് വാഹനാപകടങ്ങള് കുറക്കാനുള്ള പദ്ധതികളുടെ ഭാഗമായി ഡ്രൈവിംഗ് ലൈസന്‍സ് എടുക്കുന്നതിന് ട്രാഫിക് വകുപ്പ് പ്രത്യേക നിബന്ധനകള് ഏതാനും മാസങ്ങള്‍ക്ക് മുമ്പ് നടപ്പാക്കിയിരുന്നു. നന്നായി ഡ്രൈവിംഗ് അറിയുന്നവര് മിനിമം ആറു മണിക്കൂറും അല്ലാത്തവര് 30 മണിക്കൂറും അംഗീകൃത സ്‌കൂളുകളില് ചെന്ന് പരിശീലനം നേടിയിരിക്കണമെന്നതാണ് വ്യവസ്ഥ.\nസൗദി അറേബ്യ അംഗീകരിച്ച ഏതാനും വിദേശ രാജ്യങ്ങളുടെ ലൈസന്‍സ് നേടിയവരെ മാത്രമേ ഈ പരിശീലന പരിപാടിയില് നിന്ന് ഒഴിവാക്കുകയുള്ളൂ. ഇതോടെയാണ് ഇന്ത്യന് ലൈസന്‍സ് അപേക്ഷയോടൊപ്പം പരിഗണിക്കാതെ പോകുന്നത്.\nനേരത്തെ ഒറിജിനല് ഇന്ത്യന് ലൈസന്‍സും അതിന്റെ പരിഭാഷയും കൂടി അപേക്ഷയോടൊപ്പം സമര്‍പ്പിച്ചാല് ഡ്രൈവിംഗ് സ്‌കൂളിന്റെ പരിശീലനം ആവശ്യമില്ലായിരുന്നു.\nപൂരിപ്പിച്ച ഫോമും രക്തം, കണ്ണ് പരിശോധനകളും ഇഖാമ, പാസ്പോര്‍ട്ട് കോപ്പികളും ഫോട്ടോയും ഇന്ത്യന് ലൈസന്‍സ് പരിഭാഷയും ഒറിജിനലും പ്രത്യേക ഫയലില് ഡ്രൈവിംഗ് സ്‌കൂളിന്റെ കൗണ്ടറില് സമര്‍പ്പിച്ചാല് പരിശോധനക്ക് ശേഷം നേരെ പ്രാഥമിക ടെസ്റ്റിന് വിടലായിരുന്നു രീതി. അതില് പരാജയപ്പെട്ടാല് വീണ്ടും ഫോം പൂരിപ്പിച്ച് കൊണ്ടുവന്നാല് ടെസ്റ്റ് നടത്താമായിരുന്നു. ആ ടെസ്റ്റ് പാസായാല് 100 റിയാല് കൗണ്ടറില് അടച്ച് നിശ്ചിത ദിവസം കംപ്യൂട്ടര് ടെസ്റ്റിനും റോഡ് ടെസ്റ്റിനും ഹാജരാകണം. ഈ പരീക്ഷകള് കൂടി പാസാകുന്നതോടെ ഡ്രൈവിംഗ് ലൈസന്‍സ് ലഭിക്കും.\nകംപ്യൂട്ടര് ടെസ്റ്റിന് ഏകദിന പരിശീലന ക്ലാസും നടന്നിരുന്നു. ഇന്ത്യന് ഡ്രൈവിംഗ് ലൈസന്‍സ് ഇല്ലെങ്കില് അന്ന് 435 റിയാല് അടച്ച് 10 ദിവസം മൂന്നു മണിക്കൂര് വീതം പ്രത്യേക പരിശീലനം നിര്‍ബന്ധമാക്കിയിരുന്നു.\nഎന്നാല് അതിനിടെയാണ് അപകടങ്ങള് കുറക്കുന്നതിന്റെ ഭാഗമായി ഡ്രൈവിംഗ് ലൈസന്‍സ് എടുക്കുന്നതിന് നിബന്ധന കര്‍ശനമാക്കിയത്. ഇതോടെ സ്വദേശികളും വിദേശികളുമായ എല്ലാവര്‍ക്കും പുതിയ ലൈസന്‍സ് എടുക്കാന് പരിശീലനം നിര്‍ബന്ധമാക്കി.\nകണ്ണ് പരിശോധന, രക്ത ഗ്രൂപ്പ് പരിശോധന, പൂരിപ്പിച്ച ഫോം തുടങ്ങിയ രേഖകളുമായി സ്‌കൂള് കൗണ്ടറിലെത്തിയാല് പ്രാഥമിക ടെസ്റ്റ് നടത്തും. നന്നായി ഡ്രൈവിംഗ് അറിയുന്നവര് മിനിമം ആറു മണിക്കൂറെങ്കിലും സ്‌കൂളില് പരിശീലനം നേടിയിരിക്കണം. അല്ലാത്തവര് മൂന്നു മണിക്കൂര് വീതം 10 ദിവസം 30 മണിക്കൂര് പരിശീലനം നേടണം. 10 ദിവസത്തേക്ക് 457 റിയാലാണ് ഫീസ് നല്‍കേണ്ടത്.\nരാവിലെയും ഉച്ചക്കും വൈകുന്നേരവുമുള്ള ഏതെങ്കിലും ഷിഫ്റ്റ് ക്ലാസുകള് അപേക്ഷകന് തെരഞ്ഞെടുക്കാം. പല ഡ്രൈവിംഗ് സ്‌കൂളുകളും മൂന്നു മാസത്തിനപ്പുറത്തേക്കാണ് പരിശീലനത്തിന് തീയതി നല്‍കുന്നത്. നേരത്തെ നല്‍കിയ കണ്ണ് പരിശോധനയുടെ കാലാവധി മൂന്നു മാസമായതിനാല് വീണ്ടും പരിശീലനത്തിന് ഹാജരാകുമ്പോള് മറ്റൊരു പരിശോധനാ സര്‍ട്ടിഫിക്കറ്റ് കൂടി കരുതേണ്ടിവരും. ക്\nലാസ് കഴിയുന്നതോടെ നിശ്ചിത ദിവസം ടെസ്റ്റ് നടക്കും. മുന്‍കാലങ്ങളില് നിന്ന് വിഭിന്നമായി ഉദ്യോഗസ്ഥര് സൂക്ഷ്മമായി നിരീക്ഷിച്ചാണ് മാര്‍ക്കിടുന്നത്. ഇതോടെ പലരും രണ്ടും മൂന്നും പ്രാവശ്യം ഹാജരായാണ് ടെസ്റ്റ് പാസാകുന്നത്. പരാജയപ്പെട്ടാല് വീണ്ടും അവസരമുണ്ട്.


വാര്‍ഷികം കളര്‍ഫുള്ളാക്കി സുസുക്കി; ജിക്സര് 250, 155 മോഡലുകള്‍ക്ക് ഇനി പുതുവര്‍ണം - Malayalam DriveSpark\nവാര്‍ഷികം കളര്‍ഫുള്ളാക്കി സുസുക്കി; ജിക്സര് 250, 155 മോഡലുകള്‍ക്ക് ഇനി പുതുവര്‍ണം\nUpdated: Thursday, October 1, 2020, 14:59 [IST]\nജിക്സര് 250, 155 മോഡലുകള്‍ക്ക് പുതിയ കളര് ഓപ്ഷനുകള് സമ്മാനിച്ച് ജാപ്പനീസ് നിര്‍മ്മാതാക്കളായ സുസുക്കി. ജിക്സര് സീരിസിന്റെ 100-ാം വാര്‍ഷികത്തോട് അനുബന്ധിച്ചാണ് പുതിയ കളര് ഓപ്ഷന്.\nഇത് വ്യക്തമാക്കുന്ന ടീസര് വീഡിയോ നേരത്തെ തന്നെ ബ്രാന്‍ഡ് സോഷ്യല് മീഡിയ പേജുകള് വഴി വെളിപ്പെടുത്തിയിരുന്നു. അപ്ഡേറ്റുകളുടെ ഭാഗമായി, സുസുക്കി ജിക്‌സെര് SF250 -ന് പുതിയ ട്രൈറ്റണ് ബ്ലൂ / സില്‍വര് കളര് സ്‌കീം ലഭിക്കും.\nഈ ബ്ലു, സില്‍വര് കളര് ഓപ്ഷനുകള് 1960 -കളിലെ സുസുക്കിയുടെ ആദ്യകാല ഗ്രാന്‍ഡ് പ്രിക്‌സ് മോഡലുകളെ അനുസ്മരിപ്പിക്കുന്നു. ജിക്‌സെര് SF, ജിക്‌സെര് എന്നിവ ഉള്‍ക്കൊള്ളുന്ന സുസുക്കി ജിക്‌സെര് സീരീസ് സുസുക്കി ജിക്‌സെക്‌സറിലെ പേള് മീര റെഡ്, മെറ്റാലിക് ട്രൈറ്റണ് ബ്ലൂ എന്നിവയുടെ കളര് ഓപ്ഷനുമായി സ്‌പോര്‍ട്ടിയര് ആയി കാണപ്പെടും.\nഈ വര്‍ണ്ണങ്ങള് നിലവിലുള്ള വര്‍ണ്ണ ഓപ്ഷനുകള്‍ക്ക് ഒപ്പം വില്‍പ്പനയ്‌ക്കെത്തും. മെറ്റാലിക് ട്രൈറ്റണ് ബ്ലൂയില് സുസുക്കി ജിക്‌സര് 250 കാണുന്നത് ഇതാദ്യമല്ല. ഉപഭോക്താക്കളുടെ താല്‍പ്പര്യം കണക്കാക്കുന്നതിനായി 2020 ഓട്ടോ എക്സ്പോയില് ഇതേ കളര് ഓപ്ഷനില് ബൈക്ക് പ്രദര്‍ശിപ്പിച്ചു.\nഇതിന് വളരെയധികം സ്വീകാര്യത ലഭിക്കുകയും ചെയ്തു. കളര് ഓപ്ഷനുകള്‍ക്ക് ഒപ്പം വിലയിലും വര്‍ധനവ് വരുത്തിയിട്ടുണ്ട്. സുസുക്കി ജിക്‌സെര് SF 250 -ന് ഇപ്പോള് 1.76 ലക്ഷം രൂപയാണ് എക്‌സ്‌ഷോറൂം വില.\nഇതില് പുതിയ ട്രൈറ്റണ് ബ്ലൂ കളറിന് 1.77 ലക്ഷം രൂപ ഉപഭോക്താക്കള് മുടക്കണം. അതേസമയം, സുസുക്കിയുടെ നൂറാം വാര്‍ഷികാഘോഷത്തിന്റെ ഭാഗമായി, റേസിംഗ് ഗ്രാഫിക്‌സിനൊപ്പം പുതിയ മെറ്റാലിക് ട്രൈറ്റണ് ബ്ലൂ ഷേഡില് ജിക്‌സെര് 250 സ്ട്രീറ്റ്-ഫൈറ്റര് വാഗ്ദാനം ചെയ്യുന്നു.\nട്രൈറ്റണ് നീല നിറത്തിലുള്ള ഷേഡ് 2020 ഓട്ടോ എക്സ്പോയില് പ്രദര്‍ശിപ്പിച്ചു. മോട്ടോര് സൈക്കിളിലെ മാറ്റ് ബ്ലാക്ക് പെയിന്റ് സ്‌കീമിനൊപ്പം പുതിയ ഷേഡ് വാഗ്ദാനം ചെയ്യുന്നു, ഇതിന് 1.65 ലക്ഷം രൂപയാണ് എക്‌സ്‌ഷോറൂം വില.\nഗ്ലാസ് സ്പാര്‍ക്കിള് ബ്ലാക്ക്, മെറ്റാലിക് ട്രൈറ്റണ് ബ്ലൂ, പേള് മീര റെഡ് എന്നീ മൂന്ന് കളര് സ്‌കീമുകളിലും സുസുക്കി ജിക്‌സെര് SF150 ലഭിക്കും. പുതിയ നിറത്തിന് 1.24 ലക്ഷം രൂപയാണ് എകസ്‌ഷോറൂം വില.\nഅതേസമയം ജിക്‌സെര് 150 ഗ്ലാസ് സ്പാര്‍ക്കിള് ബ്ലാക്ക്, മെറ്റാലിക് ട്രൈറ്റണ്, പേള് മീര റെഡ് എന്നിവയുടെ വില 1.14 ലക്ഷം രൂപയാണ്. പുതിയ കളര് ഓപ്ഷനുകള് അവതരിപ്പിക്കുന്നതിനു പുറമേ, സുസുക്കി ജിക്‌സെര് 250, ജിക്‌സെര് സീരീസ് എന്നിവയുടെ സവിശേഷതകളില് മാറ്റമില്ല.\nസുസുക്കി ഓയില് കൂളിംഗ് സിസ്റ്റം (SOCS) സാങ്കേതികവിദ്യ ഉപയോഗിച്ച് സുസുക്കി ജിക്‌സെര് SF250, ജിക്‌സെര് 250 എന്നിവയില് കാണപ്പെടുന്ന ഉയര്‍ന്ന പ്രകടന എഞ്ചിന് വികസിപ്പിച്ചെടുത്തിട്ടുണ്ട്.\nഈ 249 സിസി ഫോര് സ്‌ട്രോക്ക്, 26.1 bhp കരുത്തും 22.2 Nm torque ഉം സൃഷ്ടിക്കും. സിംഗിള് സിലിണ്ടര് SOHC എഞ്ചിന്6സ്പീഡ് മാനുവല് ഗിയര്‍ബോക്സുമായി ജോടിയാക്കിയിരിക്കുന്നു. ഡ്യുവല് ചാനല് എബിഎസ് സ്റ്റാന്‍ഡേര്‍ഡായി ലഭിക്കും.\nമറുവശത്ത് 155 സിസി എയര് കൂള്‍ഡ് ഫ്യുവല് ഇഞ്ചക്ടഡ് എഞ്ചിനാണ് ചെറിയ ജിക്സറുകള്‍ക്ക് കരുത്ത് നല്‍കുന്നത്. ഈ എഞ്ചിന് 13.4 bhp കരുത്തും 13.8 Nm torque ഉം സൃഷ്ടിക്കും.5സ്പീഡാണ് ഗിയര്‍ബോക്‌സ്. പുതിയ പതിപ്പുകള് അധികം വൈകാതെ വില്‍പ്പനയ്ക്ക് എത്തുമെന്നും നിര്‍മ്മാതാക്കള് അറിയിച്ചു.\nSuzuki Gixxer 155 And 250 Series Get New Colours For Brand's 100th Anniversary Celebrations. Read in Malayalam.


2021ല് വാങ്ങാവുന്ന ഏറ്റവും മികച്ച5'വാല്യു ഫോര് മണി' സ്മാര്‍ട്ട്ഫോണുകള് ഇവയാണ് - Janayugom Online\nJanuary 02, 2021, 4:14 pm\nTechnology Business Sci & Tech\n2021ല് വാങ്ങാവുന്ന ഏറ്റവും വാല്യു ഫോര് മണി സ്മാര്‍ട്ട്ഫോണുകളാണ് പരിചയപ്പെടുത്തുന്നത്.\n1 വണ്‍പ്ലസ് 8ടി 5ജി\nനിലവിലുള്ള സ്മാര്‍ട്ട് ഫോണുകളുടെ ശ്രേണിയില് ഏറ്റവും വാല്യൂ ഫോര് മണി എന്ന് വിളിക്കാൻ കഴിയുന്നതാണ് വണ്‍പ്ലസ് 8 ടി 5ജി. വണ്‍പ്ലസ് ഫോണുകളുടെ മികച്ച പെര്‍ഫോമന്‍സിനൊപ്പം 5ജി നെറ്റ്‌വര്‍ക്ക് എനേബിള്‍ഡ് ആണ് എന്നതാണ് എടുത്തു പറയേണ്ട ഫീച്ചര്. പ്രീമിയം സ്മാര്‍ട്ട്ഫോണുകള് നിരവധിയുണ്ടെങ്കിലും 5ജി നെറ്റ്‌വര്‍ക്ക് സപ്പോര്‍ട്ടുളള സ്മാര്‍ട്ട്ഫോണുകള് നോക്കുന്നവര്‍ക്ക് വണ്‍പ്ലസ് 8ടി 5ജിയുടെ മികച്ച ഒരു ഒപ്ഷൻ തന്നെയാണ്. 43,000 രൂപയാണ് വണ്‍പ്ലസ് 8ടി 5ജിയുടെ വില.\n2 ഐഫോണ് എസ്ഇ 2020\nബജറ്റിലൊതുങ്ങുന്ന വിലയില് ഐഫോണ് സ്വന്തമാക്കാൻ ആഗ്രഹിക്കുന്നവര്‍ക്ക് മികച്ചൊരു ഒപ്ഷനാണ് ഐഫോണ് എസ്ഇ 2020. സിംഗില് ബാക്ക് ക്യാമറയാണെങ്കിലും ഐഫോണ് ഉപയോക്താക്കളെ തൃപ്തിപ്പെടുത്തുന്നതാണ് ഇമേജ് ക്വാളിറ്റി. ആന്‍ഡ്രോയിഡ് ഫോണുകളില് നിന്ന് വ്യത്യസ്തമായി എല്ലാ ഐഫോണുകളിലെയും പോലെ ഏറ്റവും ലേറ്റസറ്റ് ഐഒഎസ് വെര്‍ഷൻ ആയിരിക്കും ലഭിക്കുക. ഏകദേശം 36,000 രൂപയാണ് ഐഫോണ് എസ്ഇ 2020യുടെ ഫ്ളിപ്കാര്‍ട്ടിലെ വില.\n3 റിയല്‍മീ എക്സ്3സുപ്പര് സൂം\nപേരു പോലെ തന്നെ ക്യാമറയ്ക്ക് പ്രാധാന്യം നല്‍കുന്നവര്‍ക്ക് പരിഗണിക്കാവുന്ന മോഡലാണിത്. 5ജി ഫീച്ചര് നല്‍കുന്നില്ലെങ്കിലും മികച്ച ടെലിഫോട്ടോ ക്യാമറ റിയല്‍മീ നല്‍കിയിട്ടുണ്ട്. ഫാസ്റ്റ് ചാര്‍ജിംഗുള്ള റിയല്‍മീ എക്സ്3സുപ്പര് സൂമിന് 4,200 എംഎഎച് ബാറ്ററി കമ്പനി നല്‍കിയിട്ടുണ്ട്. 28000 രൂപയാണ് റിയല്‍മീ എക്സ്3സുപ്പര് സൂമിന്റെ വില.\n4 റെഡ്മി നോട്ട്9പ്രോ മാക്സ്\n15,000 രൂപ വില വരുന്ന റെഡ്മി നോട്ട്9പ്രോ മാക്സ് മിഡ് റേഞ്ച് സ്മാര്‍ട്ട് ഫോണുകള് നോക്കുന്നവര്‍ക്ക് നല്ലൊരു ഒപ്ഷൻ ആണ്. ദൈനംദിന ഉപയോഗങ്ങള്‍ക്ക് പരിഗണിക്കാവുന്ന നല്ലൊരു മോഡലാണ് ഇത്. 6.67 ഇൻച് വരുന്ന ഫുള് എച്ച്ഡി ഡിസ്‌പ്ലേ, 5,020എംഎച് ബാറ്ററി, മികച്ച ക്യാമറ ക്വാളിറ്റി എന്നിവ റെഡ്മി നോട്ട്9പ്രോ മാക്സ്നെ മികച്ച ഒരു മിഡ് റേഞ്ച് സ്മാര്‍ട്ട്ഫോണാക്കി മാറ്റുന്നു.\n5 പോക്കോ എക്സ് 3\nബജറ്റ് സ്മാര്‍ട്ട്ഫോണുകളില് മികച്ച് സ്പെക്സ് നല്‍കുന്നതാണ് പോക്കോ എക്സ്3. 600 എംഎച് ബാറ്ററിയോടു കൂടിയ ഈ സ്മാര്‍ട്ട്ഫോണ് മികച്ച ബാറ്ററി ബാക്കപ്പ് നല്‍കുന്നതിനൊപ്പം ഫാസ്റ്റ് ചാര്‍ജിംഗും ലഭ്യമാക്കുന്നു. വാട്ടര് പ്രൂഫും ഡസ്റ്റ് പ്രൂഫുമായ പോക്കോ എക്സ് 3യുടെ വില 17,000 രൂപയാണ്.\nEnglish Summary : Best Value for Money Smartphones to buy in 2021\nരാജ്യത്ത് വീണ്ടും കയറ്റുമതിയിൽ ഇടിവ്: വ്യാപാരക്കമ്മി ഉയർന്നു\nവാട്ട്സ് ആപ്പ് 22 ലക്ഷം അക്കൗണ്ടുകള് നീക്കം ചെയ്തു\nവി കണ്‍സോള് രൂപീകരിക്കുന്നതിൽ പ്രചോദനം കൂട്ടുകാരെന്നു സ്ഥാപകൻ


ബൈജൂസ്: ഉണ്ണിക്കഥ: യോഗിണി\nഒരിടത്തൊരിടത്തൊരിടത്ത്, ഒരു യോഗിണി ഉണ്ടായിരുന്നു. സദാസമയവും ധ്യാനവും പ്രാർത്ഥനയുമാണ് അവരുടെ ജോലി. കാണാൻ അധികം പ്രായമൊന്നും ആയിട്ടില്ല. അവരെ കാണാൻ പകലന്തിയോളം വൻതിരക്കാണ്. യോഗിണിയുടെ പോപ്പുലാരിറ്റി കണ്ട് അസൂയ മൂത്ത ചില കക്ഷികൾ അവർക്കിട്ടൊരു പണി കൊടുക്കാൻ തക്കം പാർത്തിരിക്കുന്ന സമയം. അങ്ങനെയിരിക്കെ ഒരു ദിവസം, വഴിയിൽ കഞ്ചാവടിച്ചോണ്ടിരുന്ന ഒരു നിരീശ്വരവാദി അക്കനൊരു പണി കൊടുക്കാന്നും പറഞ്ഞ് മുണ്ടും മടക്കിക്കുത്തി അവരെ കാണാൻ ചെന്നു. അത്ര പെട്ടെന്നൊന്നും അക്കനെ കാണാൻ പറ്റൂല്ല. ന്നാലും, ഭാഗ്യവശാലോ, നിർഭാഗ്യവശാലോ യോഗിണിയെ കാണാൻ അയാൾക്ക് കുറി കിട്ടുന്നു. ചുറ്റുപാടും ഭക്തജനങ്ങൾ! എല്ലാവരും യോഗിണിയുടെ കൃപാകടാക്ഷങ്ങൾക്കായി ഉറ്റിനോക്കിക്കൊണ്ടിരിക്കുകയാണ്. തന്റെ ഊഴമെത്തിയപ്പോൾ മ്മ്ടെ കഥാനായകൻ യോഗിണിയുടെ മുന്നിൽ മുട്ടുകുത്തി തൊഴുതു, നെഞ്ചിനിട്ട് പൊട്ടിക്കും മുമ്പ് ഗാന്ധിജിയുടെ കാലിൽ വീണ ഗോഡ്സെയെ പോലെ! യോഗിണി കരുണാപൂർവം അയാളെ സ്പർശിച്ചു. കിട്ടിയ ഗ്യാപ്പിൽ നിരീശ്വരവാദി വന്ന കാര്യം അറിയിച്ചു. "മാതാശ്രീ, ഇന്ന് രാത്രി എനിക്ക് അവിടത്തോടൊപ്പം അന്തിയുറങ്ങണമെന്നുണ്ട്." ചുറ്റും നിന്നവർ ഇത് കേട്ട് ഞെട്ടി! നിരീശ്വരവാദിയുടെ അഗ്രചർമ്മം ഛേദിച്ച് അതിനെ ചൂണ്ടയിൽ കോർക്കാനുള്ള ദേഷ്യം വന്നിട്ടും അവർ പ്രതികരിച്ചില്ല. കാരണം, മുന്നിലിരിക്കുന്നത് ജഗതാംബയാണ്. "അത്രേയുള്ളോ? എന്നാ അങ്ങനെയാവട്ടേ"ന്ന് യോഗിണിയും! കലിപ്പ്... പയങ്കര കലിപ്പ്. ദൃക്സാക്ഷികൾക്ക് സഹിക്കാനാവുന്നില്ല. "യോഗിണിമാരെപ്പോലും വെറുതേ വിടില്ല." അവന്റെ കാര്യം പോട്ടേന്ന് വയ്ക്കാം.... ഈ യോഗിണിയ്ക്ക് എന്നാ പറ്റി? ആളുകൾ പുലമ്പുന്നു, ചിലർ പുലഭ്യം പറയുന്നു. ലോട്ടറിയടിച്ച സന്തോഷത്തിൽ മ്മ്ടെ നിരീശ്വരവാദി കൊറച്ച് നേരം ഒരു മൂലയിൽ കറങ്ങിക്കറങ്ങി നിന്നു, ഭക്തജനങ്ങളുടെ അസൂയാവഹമായ നോട്ടങ്ങളെ അവഗണിച്ച്! ഒടുക്കം, ദർശനമെല്ലാം കഴിഞ്ഞ് യോഗിണി അകത്തേയ്ക്ക് പോയപ്പോ കക്ഷിയും അവരുടെ സാരിത്തുമ്പും പിടിച്ച് കൂടെ കയറിപ്പോയി. അമ്മേടെ കൂടെ നിന്നില്ലെങ്കിൽ ഭക്തന്മാർ കൈകാര്യം ചെയ്യുമെന്ന് അയാൾക്ക് നന്നായി അറിയാം. അങ്ങനെ സമയം രാത്രിയായി. ഭക്തന്മാർക്കാർക്കും ഉറക്കമില്ല. എങ്ങനെ ഒറങ്ങും? ചത്താപ്പോലും ഉറക്കം വരാത്ത രാത്രിയല്ലേ ഇത്! ഒരു ഭക്തൻ രാത്രി 12 മണിക്ക് അടുത്ത് ഉറങ്ങിക്കെടന്നിരുന്ന ഭാര്യയെ വിളിച്ച് ചോദിച്ചത്രേ: "ഇപ്പോ യോഗിണിയുടെ അവസ്ഥ എന്തരായിരിക്കുമോ എന്തോ?" "എന്റെ അവസ്ഥ അന്വേഷിക്കാൻ നിങ്ങൾക്ക് നേരമില്ല, അപ്പഴാണ് അവൾടെ അമ്മേടെ ഒരു അവസ്ഥ" ന്നും പറഞ്ഞ് ഭാര്യ മുട്ടൻ തെളിവിളിച്ചത്രേ! തിരിഞ്ഞും മറിഞ്ഞും കെടെന്നിട്ട് ഒറക്കം വരാതെ അയാൾ എങ്ങനെയോ നേരം വെളുപ്പിച്ചു. പരപരാന്ന് സൂര്യൻ ഉദിച്ചപ്പോ അയാൾ നേരേ ആശ്രമത്തിൽ ഓടിക്കിതച്ചെത്തി. ഫേസ്‌ബുക്കിലെ സ്റ്റാറ്റസ് അപ്‌ഡേറ്റ് ചെക്ക്‌ചെയ്യാൻ ഓഫീസിൽ ഓടിക്കിതച്ചെത്തുന്നവരെ പോലെ! ആശ്രമം പതിവ് പോലെ ശാന്തമാണ്. യോഗിണി പതിവ് പോലെ അതിരാവിലെ എഴുന്നേറ്റ് പൂജാകർമ്മങ്ങൾ ചെയ്യുകയാണ്. "ഒന്നും നടന്നില്ലേ?" - അയാൾ സ്വയം ചോദിച്ചു. "ഈശ്വരാ.... ഈ ഐഡിയ എനിക്ക് തോന്നിയില്ലല്ലോ!" - അയാൾ പിറുപിറുക്കുന്നു. അതിനിടയിൽ അയാൾ മറ്റവനെ തിരയുന്നു, നിരീശ്വരവാദിയെ! "ശ്ശ്..ശ്ശ്.... ലവൻ എവിടെ?" അടുത്ത് നിന്ന മറ്റൊരു ഭക്തനോട് ഈ ഭക്തൻ ചോദിച്ചു. മറ്റേ ഭക്തൻ ഈ ഭക്തനെ പരുഷമായി നോക്കി, "നിനക്ക് കണ്ണ് കണ്ടൂട്രാ" ന്ന ഭാവത്തിൽ! നോക്കുമ്പോ, നിരീശ്വരവാദി കാവിയുടുത്ത്, കുറി തൊട്ട് ഒരു മൂലയിൽ കണ്ണുമടച്ച് ധ്യാനനിമഗ്നനായിരിക്കുന്നു. "എന്റെ പള്ളീ... ഇത് എന്തര്?" ഏതായാലും, കഴിഞ്ഞ രാത്രി സംഭവിച്ചതെന്താണെന്ന് ആർക്കും ഒരു പിടിയും ഇല്ലെങ്കിലും, യോഗിണിയ്ക്ക് പണി കൊടുക്കാൻ വന്നവന് ഒരു എട്ടിന്റെ പണി കിട്ടിയെന്ന് മാത്രം എല്ലാവർക്കും മനസിലായി. തരത്തിലുള്ളവരോട് കളിച്ചാൽ കളി തുടരാം; ഇല്ലെങ്കിൽ കളി പഠിക്കും.\nPosted by ബൈജൂസ് at 9:49 PM\najith July 19, 2012 at 11:46 PM\nവല്ലാത്ത പണിയായിപ്പോയി കേട്ടൊ\nDeepu George July 20, 2012 at 12:40 AM\nമുല്ലപ്പൂമ്പോടി ഏറ്റു കിടക്കും ...........ആ അതങ്ങനെയാ\nsumesh vasu July 22, 2012 at 4:43 PM\nഈ ആശ്രമം കൊള്ളാമല്ല്....


ദോക്‌ലാമിൽ സൈന്യത്തെ വിന്യസിച്ച് ചൈന; ഉപഗ്രഹ ചിത്രങ്ങൾ പുറത്ത്\nThursday 18 January 2018 10:34 am IST\nന്യൂദല്‍ഹി: ദോക് ലാമിൽ ചൈന സൈനിക ശക്തി വ്യാപിപ്പിക്കുന്നു. ദോക് ലാമിന്റെ വടക്കൻ പ്രദേശങ്ങളിൽ ചൈന വൻ തോതിൽ സൈന്യത്തേയും സൈനിക വാഹനങ്ങളേയും വിന്യസിച്ചതായിട്ടാണ് റിപ്പോർട്ട്. ഇതിന്‍റെ ഉപഗ്രഹദൃശ്യങ്ങള് പുറത്ത് വന്നു. ഡിസംബര് രണ്ടാം വാരം പകര്‍ത്തിയ ഉപഗ്രഹദൃശ്യങ്ങളാണ് പുറത്തുവന്നിരിക്കുന്നത്.\nവടക്കന് ദോക് ലാം പൂര്‍ണമായും കൈയ്യേറി ചൈന സായുധവാഹനങ്ങള് വിന്യസിച്ചതായും ഉയരംകൂടിയ നിരീക്ഷണ ടവറുകളും സ്ഥാപിച്ചതായുമാണ് റിപ്പോര്‍ട്ട്. ഇന്ത്യന് സേനാ പോസ്റ്റില് നിന്ന് 80 മീറ്റര് അകലെ, ഏഴ് ഹെലിപ്പാഡുകള്, ആയുധപ്പുര, കോണ്‍ക്രീറ്റ് കെട്ടിടങ്ങളും പത്തു കിലോമീറ്റര് ദൈര്‍ഘ്യമുള്ള റോഡും ചൈന നിര്‍മിച്ചിട്ടുണ്ട്. മാത്രമല്ല, ആയുധസജ്ജമായ വാഹനങ്ങളും നിലയുറപ്പിച്ചിട്ടുണ്ട്. ഭൂട്ടാനുമായുള്ള തര്‍ക്ക മേഖലയിലാണു ചൈന പടയൊരുക്കം നടത്തുന്നതെന്നു ദൃശ്യങ്ങള് സൂചിപ്പിക്കുന്നു.\nഭൂട്ടാനുമായുള്ള തര്‍ക്കമേഖലയില് കടന്നുകയറി റോഡ് നിര്‍മ്മിക്കാനുള്ള ചൈനയുടെ ശ്രമം ഇന്ത്യ തടഞ്ഞതിനെ തുടര്‍ന്നു കഴിഞ്ഞ വര്‍ഷം ഇരു രാജ്യങ്ങളും തമ്മില് ഉടലെടുത്ത സംഘര്‍ഷം 73 നാള് നീണ്ടുനിന്നിരുന്നു.\nനിര്‍മല സീതാരാമന് ദോക് ലാം സന്ദര്‍ശിക്കും\nഇന്ത്യ താല്‍പര്യങ്ങള് അടിച്ചേല്‍പ്പിക്കുകയാണെന്ന് ചൈന കരുതി\nഅതിര്‍ത്തിയില് നിന്ന് സൈന്യത്തെ പിന്‍വലിച്ച് ചൈന


കള്ളപ്പണവും നോട്ട് പിന്‍വലിക്കലും ആര്.കെ.ലക്ഷ്മണിന്‌റെ കാര്‍ട്ടൂണും – Azhimukham\nകള്ളപ്പണവും നോട്ട് പിന്‍വലിക്കലും ആര്.കെ.ലക്ഷ്മണിന്‌റെ കാര്‍ട്ടൂണും\nNov 10 2016 12:57 PM\nകള്ളപ്പണം തടയാനെന്ന് പറഞ്ഞ് നരേന്ദ്ര മോദി സര്‍ക്കാര് 500ന്‌റേയും 1000ന്‌റേയും നോട്ട് പിന്‍വലിച്ചത് ജനജീവിതത്തെ സാരമായി ബാധിച്ചിട്ടുണ്ട്. 1978ല് മൊറാര്‍ജി ദേശായിയുടെ ജനതാ സര്‍ക്കാര് ഇത്തരത്തില് നോട്ടുകള് പിന്‍വലിച്ചിരുന്നു. 1978 ജനുവരി 16നാണ് 1000, 5000, 10000 എന്നീ നോട്ടുകള് പിന്‍വലിച്ചത്. കള്ളപ്പണം തടയുക തന്നെ ആയിരുന്നു ലക്ഷ്യമായി പറഞ്ഞിരുന്നത്. അന്ന് ആര്‍കെ ലക്ഷ്മണ് വരച്ച കാര്‍ട്ടൂണ് വീണ്ടും പ്രസക്തമാവുകയാണ്.\nകള്ളപ്പണമെന്ന ഭീമന് കടുവയുടെ വാലറ്റം എലിക്കെണിയില് കുരുക്കി എന്ന് ചിന്തയില് നമ്മള് ഇതാ തുടങ്ങിയിരിക്കുന്നു എന്ന് പറയുന്നവരെയാണ് ലക്ഷ്മണ് ചിത്രീകരിക്കുന്നത്. ഡീവാല്വേഷന് എന്ന മരത്തിന് പിന്നില് നിന്ന് കടുവയെ നോക്കുകയാണ് അവര്. കടുവ വലിയ കൂസലൊന്നുമില്ലാതെ അങ്ങനെ നിവര്‍ന്നു നില്‍ക്കുകയും ചെറുതായൊന്ന് തിരിഞ്ഞു നോക്കുകയുമാണ്. സോഷ്യല് മീഡിയല് ആര്.കെ.ലക്ഷ്മണിന്‌റെ കാര്‍ട്ടൂണ് നിറയുന്നു.\nനോട്ട് പിന്‍വലിക്കലും ബാലയ്യയുടെ അന്ത്യ അത്താഴവും\nനോട്ട് പിന്‍വലിക്കലും, നിയന്ത്രണങ്ങളും: സഹകരണ ബാങ്കുകള് നല്‍കിയ ഹര്‍ജി ഇന്ന് പരിഗണിക്കും\nരാഷ്ട്രീയവും കള്ളപ്പണവും; ചില ഇന്ത്യന് യാഥാര്‍ഥ്യങ്ങള്\nനോട്ട് പിന്‍വലിക്കല്: ആര്‍ബിഐ ഗവര്‍ണര് പാര്‍ലമെന്റ് സമിതിക്ക് മുന്നില് വിശദീകരിക്കും\nനോട്ട് പിന്‍വലിക്കല്; തിരിച്ചെടുക്കേണ്ട കറന്‍സികള് 13.6 ലക്ഷം കോടി\nനോട്ട് പിന്‍വലിക്കല്; ട്രോളന്‍മാര് പണി തുടങ്ങി\nവിദ്യാര്‍ത്ഥി കാലം മുതല് പാര്‍ലമെന്റ് വരെ, ജയ്റ്റ്‌ലിയെ അനുസ്മരിച്ച് യെച്ചൂരി


തുടയെന്നു കരുതിയെടുത്തത് സ്‌ത്രീയുടെ വലതുകൈ | Malayalam News- Woman falls from mountain after proposal/വിവാഹാഭ്യര്‍ത്ഥന കേട്ട് യുവതി അടിതെറ്റി വീണു - Malayalam Oneindia\nകാപല് കുറിഗ് (വെയ്‌ല്‍സ്): പ്രകൃതിരമണീയവും ശാന്തസുന്ദരവുമായ സ്ഥലത്ത് വച്ച് തന്റെ കാമുകിയോട് വിവാഹാഭ്യര്‍ത്ഥന നടത്താമെന്ന് മോഹിച്ചാണ് ആന്‍ഡി ലോറന്‍സ്, ഷാരണ് പാരിയെ മലമുകളില് കൊണ്ടുപോയത്. കാര്യമറിയാതെ ഷാരണ് ഒരുങ്ങിപുറപ്പെടുകയും ചെയ്‌തു.\nമലമുകളില് നിന്ന് വളരെ പ്രണയാതുരനായി ആന്‍ഡി ഈ ചോദ്യമെറിഞ്ഞപ്പോള് ഷാരണ് ഞെട്ടിപോയി. പിന്നെ ആന്‍ഡി കാണുന്നത് താഴെയ്ക്ക് ഉരുണ്ടുവീഴുന്ന കാമുകിയെയാണ്.\nഅതോടെ ആന്‍ഡിയ്ക്കും ലഭിച്ചു ഞെട്ടാനുളള അവസരം. ആറടി താഴ്‌ചയില് ഉരുണ്ടുവീണ് ഷാരണനെ രക്ഷിക്കാന് ആന്‍ഡിയ്‌ക്ക് മൗണ്ടന് രക്ഷാസംഘത്തെ തന്നെ ആശ്രയിക്കേണ്ടി വന്നു. എന്തായാലും വിവാഹാഭ്യര്‍ത്ഥന പര്യവസാനിച്ചത് തലയില് 10 തുന്നിക്കെട്ടലുമായി ഷാരണ് ആശുപത്രിയില് പ്രവേശിപ്പിക്കപ്പെട്ടതോടെയാണ്.\nസംഭവത്തെ കുറിച്ച് പാരി പറയുന്നത് ഇങ്ങനെ- ആന്‍ഡി വിവാഹാഭ്യര്‍ത്ഥന നടത്താന് പോവുകയാണെന്ന് എനിക്ക് ഒരു ഊഹവുമുണ്ടായിരുന്നില്ല. ഞാനാകെ ഞെട്ടിപ്പോയി.\nഇപ്പോള് ഇത് പറഞ്ഞ് കൂട്ടുകാരും ബന്ധുക്കളും എന്നെ കളിയാക്കുകയാണ്. അവര് ചോദിക്കുന്നത് നിനക്ക് അവനോട് പറ്റില്ല എന്ന പറഞ്ഞാല് പോരായിരുന്നോ, അതിന് പകരം മലയില് നിന്ന് ചാടേണ്ട ആവശ്യമെന്തായിരുന്നുവെന്നാണ്. ആകെ നാണക്കേടായി എന്ന് പറഞ്ഞാല് മതിയല്ലോ.\nഅതിന് പുറമേ അന്ന് മലയില് നിന്ന് തിരിച്ചുവരുന്ന വഴി കഴിക്കാനായി ആന്‍ഡി ഷാംപെയ്‌ന് കരുതിയിരുന്നു. അതും എനിക്ക് കിട്ടിയില്ല. എന്തായാലും ആന്‍ഡി എന്നോട് വിവാഹാഭ്യര്‍ത്ഥന നടത്തിയ ദിവസം ഞാന് ഒരിക്കലും മറക്കില്ല.\nഎങ്ങനെ മറക്കാനാ, ചില്ലറ തുന്നിക്കെട്ടലാണോ തലയിലുളളത്.


Uma Preman Life Story | ആയിരക്കണക്കിന് രോഗികളെ ജീവിതത്തിലേക്ക് തിരികെ വിളിച്ച ഗുരുവായൂരിലെ ഉമാ പ്രേമനെ തേടി ബിബിസി; ഇഷ്ടമില്ലാത്ത വിവാഹ ജീവിതത്തിനു വിധി അന്ത്യം കുറിച്ചപ്പോൾ ഉമയെ കാത്തിരുന്നത് മറ്റൊരു നിയോഗം; രണ്ടര ലക്ഷം ഡയാലിസിസ്, 20000 ഹൃദയ ശസ്ത്രക്രിയ, 700 ലേറെ വൃക്ക മാറ്റിവയ്ക്കൽ... ഉമയുടെ ജീവിതം വിദേശികൾക്കും അത്ഭുതമാകുമ്പോൾ - MarunadanMalayali.com\nFebruary 13, 2020 | 11:45 AM IST | Permalink\nലണ്ടൻ: ആർപ്പും കുരവയുമുള്ള കതിർമണ്ഡപം. പട്ടു സാരിയും ആഭരണവും ഒക്കെ അണിഞ്ഞുള്ള നവവധു. സാധാരണ ഏതു യുവതിയെയും പോലെ തന്നെ ആയിരുന്നു കൗമാരം പിന്നിട്ട ഉമയുടെ വിവാഹ സങ്കൽപങ്ങൾ. എന്നാൽ 19 തികഞ്ഞ പെണ്ണിനോട് ഒരുനാൾ 'അമ്മ ഒരാളെ ചൂണ്ടിക്കാട്ടി പറഞ്ഞു, ഇയാൾ ആണ് ഇനി നിന്റെ ഭർത്താവ്. ഒരിഷ്ടവും ആ' അമ്മ മകളോട് ആരാഞ്ഞില്ല. തീർത്തും അപരിചിതൻ ആയ ഒരാളുടെ കൂടെ ഇറങ്ങിപ്പോകേണ്ടി വന്നു. തന്റെ വിവാഹ സങ്കൽപ്പങ്ങളുടെ ഒരരികിൽ പോലും നിൽക്കാനാകാതെ, മഞ്ഞ ചരടിൽ കോർത്ത ഒരു താലി പോലും അണിയാതെ ഭാര്യ എന്ന പദവിയിലേക്ക് ആ പെൺകുട്ടി എടുത്തെറിയപ്പെട്ടു.\nആദ്യം രണ്ടാം കെട്ടിലേക്കാണ് താൻ എത്തിയത് എന്നറിഞ്ഞ ആ പെൺകുട്ടി അധികം വൈകാതെ മനസിലാക്കി നാലാം കെട്ടിലെ ഭാര്യയാണ് താനെന്നു. അപ്പോഴേക്കും വികാരങ്ങളൊന്നും ബാധിക്കാത്ത വിധം അവൾ തീർത്തും നിർജീവം ആയി പോയിരുന്നു. ഒടുവിൽ മാറാരോഗം ബാധിച്ചു ഏഴു വർഷത്തിനകം ഭർത്താവ് എന്നു പേരിട്ടു വിളിച്ചയാൾ മരിച്ചതോടെ വെറും 26 വയസിൽ തന്നെ അവൾ വിധവയുമായി. പാലക്കാട്ടുകാരിയായ ആ പെണ്ണിനെ തേടി ഇപ്പോൾ ബിബിസി വരെ എത്തുമ്പോൾ അവൾ ലോകം അറിയുന്ന ജീവകാരുണ്യ പ്രവർത്തകയാണ്, ഇന്ത്യൻ സ്ത്രീത്വത്തിന്റെ കരുത്തുറ്റ പ്രതീകമാണ്. ഉമാ പ്രേമൻ എന്ന പേരിൽ തന്നെ അവൾ ആരാണെന്നു ലോകത്തിനറിയാം.\nസ്വന്തം ജീവിതം ആശിച്ച പോലെ ആകാതെ വന്നപ്പോഴും മനസ് പതറാതെ അശരണരായവർക്കു ആലംബമായി മാറിയ കഥയാണ് ഉമയിലൂടെ ഇപ്പോൾ ലോകം അറിയുന്നത്. ഗുരുവായൂരിന് അടുത്ത കോട്ടപ്പടിയിൽ നിന്നും തുടങ്ങിയ സേവന ജീവിതം ഇപ്പോൾ കടൽ കടന്നും കീർത്തി നേടുകയാണ്. കണ്ടറിഞ്ഞും കേട്ടറിഞ്ഞും ഉമയെ സഹായിക്കാൻ എത്തുന്നവർ അനവധി. സ്വന്തം കിഡ്നി തന്നെ ദാനം ചെയ്തു തുടങ്ങിയ സേവന ജീവിതത്തിലേക്ക് ഒന്നും അറിയാത്ത സാധാരണക്കാരിയിൽ നിന്നും അനേകായിരങ്ങൾക്ക് താങ്ങായി മാറുന്ന ശാന്തി മെഡിക്കൽ ഇൻഫോർമേഷൻ സെന്റർ സാരഥി ആയി മാറിയത് സ്വന്തം ഇച്ഛാശക്തി മാത്രം കൈമുതലാക്കിയാണ്. കേവല വിദ്യാഭ്യാസം മാത്രം ഉണ്ടായിരുന്ന ഉമാ മാനേജ്മെന്റ് വിദഗ്ധരെ പോലും അമ്പരപ്പിക്കുന്ന വിധം ലീഡർഷിപ്പ് വൈദഗ്ധ്യമാണ് ലോകത്തിനു കാട്ടികൊടുക്കുന്നത്.\nമകളെ ഉപേക്ഷിച്ച് അമ്മ പോയത് ജീവിത സുഖം തേടി\nഎംബിബിഎസ് പഠിക്കാൻ പോയി വീട്ടുകാരണവരുടെ നിർബന്ധം മൂലം മൂന്ന് മാസത്തിനു ശേഷം വീട്ടിലേക്കു മടങ്ങേണ്ടി വന്ന അച്ഛന്റെ മകളെയാണ് ഉമയുടെ ജനനം. പ്രാദേശിക നൂൽ മില്ലിൽ ജോലി ചെയ്തു കിട്ടുന്ന സമയം ഡോക്ടർ ആകാൻ മോഹിച്ച ആ സാധു മനുഷ്യൻ പാവപ്പെട്ടവരെ മരുന്നിൽ മുറിവു വച്ചുകെട്ടാനും മറ്റും തയ്യാറായി. ഇതോടെ ഉമയുടെ അമ്മക്ക് അയാൾ നാട്ടുകാർക്ക് മാത്രം പ്രയോജനപ്പെടുന്നവൻ ആയി തോന്നി. മകൾക്കു എട്ടു വയസുള്ളപ്പോൾ ആ സ്ത്രീ വീട് വിട്ടു മറ്റൊരാളുടെ കൂടെ ജീവിതം തേടിപ്പോയി. അച്ഛന്റെ തണലിൽ വളർന്ന മകൾ തനിക്കു സാധിക്കും വിധം രോഗികളെയും മറ്റും സഹായിക്കാൻ കൂടെനിന്നു. ഒടുവിൽ മദർ തെരേസയെ തേടി കൊൽക്കത്തയിൽ എത്തി. കുറച്ചുകാലം അവിടെ തങ്ങിയപ്പോൾ പാവങ്ങളെ സഹായിക്കാൻ സ്വന്തം നാട് തിരഞ്ഞെടുക്കാൻ ആയിരുന്നു അഗതികളുടെ അമ്മയുടെ ഉപദേശം. തിരികെ തൃശൂരിലേക്ക്.\nഉറങ്ങാത്ത ആദ്യരാത്രി, മദ്യപാനിയായ ഭർത്താവ്, ജീവിതം അട്ടിമറിക്കപ്പെടുന്നു\nഇതിനിടയിൽ 'അമ്മ മടങ്ങി എത്തി. പ്രായത്തിൽ തന്നെക്കാൾ ഇരട്ടിയുള്ള ഒരാളുടെ കയ്യിലേക്ക് മകളെ പിടിച്ചേൽപ്പിച്ചു. ഇതുപോലെ 30 വർഷം മുൻപ് ഒരു ഫെബ്രുവരിയിലെ നരച്ച ദിവസം 26 വയസു കൂടുതൽ ഉള്ള പ്രേമൻ എന്നയാൾ ആരുമറിയാതെ ഉമയുടെ ഭർത്താവായി. അയാൾ അന്നുതന്നെ ഉമയെ സ്വന്തം വീട്ടിലേക്കു കൂട്ടി. പേടിച്ചരണ്ട ആ രാത്രിയിൽ ആ പെൺകുട്ടിക്ക് ഉറങ്ങാനായില്ല. ഒരു മുറിയിൽ അടച്ചിട്ടു അയാൾ മദ്യം തേടി പോയിരുന്നു. നിറം മങ്ങിയ ചുവരുകൾ നോക്കി, മൂളികറങ്ങുന്ന ഫാനിന്റെ ശബ്ദം കേട്ടവൾ നേരം വെളുപ്പിച്ചു. ഒടുവിൽ അയാൾ നേരം പുലർച്ചെ ആറു മണിയോടെ മദ്യഷാപ്പിൽ നിന്നുമെത്തി.\nഅയാൾ വന്നത് അവളെയും കൂട്ടി മദ്യശാലയിലേക്കു പോകാനായിരുന്നു. തന്റെ ജീവിതം മറ്റൊരു വഴിയിലൂടെ നീങ്ങുകയാണെന്നു ആ പാവം പെണ്ണ് വൈകാതെ തിരിച്ചറിയുക ആയിരുന്നു. അവൾ രണ്ടാം ഭാര്യ ആണെന്ന് അയാൾ വെളുപ്പെടുത്തിയെങ്കിലും അത് തെറ്റാണ് നാലാം ഭാര്യ ആണെന്നു ഉമാ ഉടനെ തിരിച്ചറിഞ്ഞു. മാത്രമല്ല ചികിത്സിച്ചു ഭേദമാക്കാൻ കഴിയാത്ത ഗുരുതര ക്ഷയ രോഗിയായ അയാളുടെ ശുശ്രൂഷയ്ക്കു വേണ്ടിയാണു താൻ കൂടെയുള്ളത് എന്നും അവൾ മനസിലാക്കി.\nഎട്ടുവയസുകാരിയിൽ തുടങ്ങുന്ന ജീവിത പാഠങ്ങൾ\nകോയമ്പത്തൂരിലാണ് ഉമാ ചെറുപ്പകാലം ചെലവിട്ടത്. 'അമ്മ ഉപേക്ഷിച്ചു പോകുമ്പോൾ എട്ടു വയസുകാരിയായ പെൺകുട്ടിക്ക് മൂന്നു വയസുള്ള കുഞ്ഞനുജനെയും സംരക്ഷിക്കണമായിരുന്നു. അച്ഛൻ പാകം ചെയ്യുന്ന ഭക്ഷണം കഴിക്കാൻ പറ്റാതായപ്പോൾ അയല്പക്കത്തെ സ്ത്രീകളിൽ നിന്നും ആ പെൺകുട്ടി പാചകം പഠിച്ചു. രാവിലെ അഞ്ചു മണിക്ക് എഴുനേറ്റു അടുക്കളയിൽ കയറും. ജോലി തീർത്തിട്ട് സ്‌കൂളിൽ പോകും. വൈകിട്ട് വന്നാലും അടുക്കളയിൽ തന്നെ. അനുജനെ നോക്കലും പാചകവും മാത്രമായി ആ പെൺകുട്ടിയുടെ ലോകം. മറ്റു കുട്ടികൾ കളിക്കുമ്പോൾ അവൾ അടുക്കളയിൽ പണിയെടുത്തു. കാലങ്ങൾ കഴിഞ്ഞു. അവൾക്കു 17 വയസുള്ളപ്പോൾ ഒരിക്കൽ ഗുരുവായൂർ അമ്പല നടയിൽ വച്ച് ഉമയെപോലെ തോന്നുന്ന ഒരാളെ തനിക്കറിയാമെന്നും ഒരു മനുഷ്യൻ വന്നു പരിചയപ്പെടുത്തി. അവൾ അയാൾക്ക് വിലാസം നൽകി മടങ്ങി. അധികം വൈകാതെ തപാലിൽ ഒരു കത്ത് ലഭിച്ചു, അതവളുടെ ഉപേക്ഷിച്ചു പോയ അമ്മയുടെത് ആയിരുന്നു.\nഅമ്മയ്ക്ക് വേണ്ടി ജീവിതത്യാഗം\nഎന്നും അമ്മയെ കാത്തിരുന്ന, ഒട്ടും ദേക്ഷ്യമോ വൈരാഗ്യമോ മനസ്സിൽ സൂക്ഷിക്കാതിരുന്ന ഉമാ ഉടനെ ഗുരുവായൂരിൽ എത്തി, അമ്മയെ കണ്ടു. രണ്ടാം ഭർത്താവ് വരുത്തിയ കടങ്ങൾ തീർക്കാൻ ആ അമ്മ മകളെ പണം കൈവശം ഉണ്ടായിരുന്ന പ്രേമന് വേണ്ടി മാറ്റിവയ്ക്കാൻ തയാറായി. ഉമാ എതിർത്ത്. ജോലി ചെയ്തു അമ്മയുടെ കടങ്ങൾ വീട്ടാൻ നോക്കി. പരാജയമായി. ഒടുവിൽ അച്ഛന്റെ അടുത്തേക്ക് മടങ്ങിയെങ്കിലും തന്നെ ഉപേക്ഷിച്ചു പോയ ഭാര്യയെ തേടി മകൾ പോയതിൽ കുപിതനായ ആ അച്ഛൻ അവളെ സ്വീകരിക്കാൻ തയാറായില്ല. തന്റെ വിധിയെന്നും നിനച്ചു അവൾ വീണ്ടും അമ്മയ്ക്ക് അരികിൽ എത്തി. ഒട്ടും വൈകാതെ പ്രേമന്റെ കൈകളിലും.\nഎന്നും ജോലിക്കു പോകുമ്പോൾ അയാൾ ഉമയെ പൂട്ടിയിട്ടു. അവൾ ചുമരുകളോട് സംസാരിക്കാൻ തുടങ്ങി. ആറുമാസം അങ്ങനെ കഴിഞ്ഞു. ഒടുവിൽ പ്രേമൻ കടുത്ത രോഗിയായി. ജീവിതം കൂടുതലും ആശുപത്രിയിലായി. ഒടുവിൽ അയാൾ വിധിക്കു കീഴടങ്ങി. മരിക്കുമ്പോഴും അയാളുടെ സ്വത്തുക്കളിൽ ഒന്നും ഉമക്കു അവകാശം ഇല്ലാതായി, പക്ഷെ അവൾ ജീവിതത്തിൽ ആദ്യമായി സ്വതന്ത്രയായി.\nപ്രേമനും ഒപ്പം ആശുപത്രികൾ കയറി ഇറങ്ങിയ ഉമാ പാവങ്ങളുടെ ജീവിതം തൊട്ടറിഞ്ഞു. അവരെ സഹായിക്കാൻ തയാറായി. ആശുപത്രിയിൽ പോകാനും ഫോമുകൾ ഫിൽ ചെയ്യാനും ശരിയായ ഡോക്ടറെ കാണിക്കാനും ഒക്കെ അവൾ സഹായിയായി. പ്രേമൻ അവസാന ആറുമാസം തിരുവനന്തപുരത്തു കഴിഞ്ഞപ്പോൾ വീട്ടുകാരെ വിളിക്കാൻ ഉമാ എത്തിയിരുന്ന ടെലിഫോൺ ബൂത്തിലെ ഉടമ പാവങ്ങളെ സഹായിക്കുന്ന ഉമയുടെ നമ്പർ രോഗികൾക്ക് നൽകിത്തുടങ്ങി. ഇതോടെ നൂറുകണക്കിന് കോളുകൾ ഉമയെ തേടി എത്തിത്തുടങ്ങി. ഇതോടെയാണ് ഉമയുടെ ജീവിതത്തിൽ വഴിത്തിരിവായ ശാന്തി ഇൻഫോർമേഷൻ സെന്ററിന്റെ തുടക്കത്തിന് കാരണമായത്. തുടർന്ന് ശാന്തിക്ക് വേണ്ടി രാജ്യമെങ്ങും ഉമാ സഞ്ചരിച്ചു തുടങ്ങി.\nതാൻ വൃക്ക നൽകി സഹായിച്ച അനാഥനായ സലിൽ എന്ന ചെറുപ്പക്കാരനും ഉമയുടെ സദ്പ്രവർത്തിയിൽ മനസറിഞ്ഞു തന്റെ ശേഷ ജീവിതം ശാന്തിക്കായി മാറ്റിവച്ചു. കത്തുകൾ എഴുതിയപ്പോൾ പ്രതികരിക്കാതിരുന്ന ആശുപത്രികൾ നേരിട്ടെത്തിയപ്പോൾ ഇരുകയ്യും നീട്ടി സ്വീകരിച്ചു. സാവകാശം വൃക്ക രോഗികളിൽ ശ്രദ്ധ നൽകി തുടങ്ങി. സൗജന്യ ഡയാലിസിസ് കേന്ദ്രങ്ങൾ ഇല്ലാതിരുന്ന നാട്ടിൽ അതിനായി സഹായം തേടി പലരെയും സമീപിച്ചു, പലയിടത്തു നിന്നും സഹായങ്ങൾ എത്തുകയും ചെയ്തു. വൃക്ക ദാനത്തിനു സ്വന്തം വൃക്ക നൽകി ബോധവൽക്കരണം തുടങ്ങി.\nതൃശൂരിൽ ആദ്യ ഡയാലിസിസ് സെന്റർ തുടങ്ങിയ ഉമക്കു കാരുണ്യമതികളോടെ സഹായത്തോടെ രാജ്യത്തു ഇപ്പോൾ 20 കേന്ദ്രങ്ങളിൽ ഡയാലിസിസ് സെന്ററുകൾ തുടങ്ങാനായി. 700 ലേറെ പേർക്ക് പുതിയ വൃക്കകൾ ലഭിക്കാനും ഉമാ കാരണമായി ഇതിനിടയിൽ സൗജന്യ ഹൃദയശാസ്ത്രക്രിയകളും മറ്റും സംഘടിപ്പിക്കാനും ഉമയ്ക്കായി. ആയിരക്കണക്കിന് രോഗികളാണ് ഇപ്പോൾ ഉമയുടെ സഹായത്തോടെ ജീവിതത്തിലേക്ക് മടങ്ങിയത്.\nഉമയെ നന്നായി അറിയുന്ന സലിൽ തന്നെയാണ് അവരെ പരിചയപ്പെടുത്താനും ഏറ്റവും യോഗ്യൻ. സലിൽ പറയുന്നത് ഉമാ ഗാന്ധിജിയുടെ യഥാർത്ഥ അനുയായി ആണെന്നാണ്. നിങ്ങൾ എന്ത് മാറ്റമാണോ ആഗ്രഹിക്കുന്നത്, അത് നിങ്ങളിൽ നിന്നും തന്നെ തുടങ്ങണം എന്ന ഗാന്ധിയുടെ വാക്കുകളാണ് ഉമാ ജീവിതത്തിൽ പകർത്തുന്നത്. ''ഏവരും മാറ്റം ആഗ്രഹിക്കുന്നു, എന്നാൽ ആരും സ്വയം മാറാൻ തയ്യാറാകുന്നില്ല. ഞാൻ സ്വയം മാറാൻ തയാറായി, എന്റെ ഒരു വൃക്ക ദാനമായി നൽകി, എന്നാൽ അത് പകരം തന്നത് ഒരു സഹോദരനെയാണ്''... ഉമാ പറയുന്നു.


"വൈദ്യുതി കരാറാണോ നിങ്ങള് നേരത്തെ കരുതി വെച്ച ബോംബ് !!" - The Political Editor\nNo Comments on “വൈദ്യുതി കരാറാണോ നിങ്ങള് നേരത്തെ കരുതി വെച്ച ബോംബ് !!”\nഅദാനിക്ക് നല്‍കിയെന്ന് ആരോപിക്കുന്ന വൈദ്യുതി കരാറാണോ നിങ്ങള് നേരത്തെ കരുതി വെച്ച ബോംബ് എന്ന് രമേശ് ചെന്നിത്തലയെ പരിഹസിച്ച് മുഖ്യമന്ത്രി പിണറായി വിജയന്. അങ്ങിനെയെങ്കില് അത് ചീറ്റിപ്പോയെന്നും എല്ലാ കരാറുകളും വൈദ്യുതി ബോര്‍ഡിന്റെ വെബ്‌സൈറ്റിലുണ്ടെന്നും പിണറായി വ്യക്തമാക്കി. വൈദ്യുതി ബോർഡിന്റെ ശ്രമങ്ങളെ താറടിച്ചു കാണിക്കുകയാണോ പ്രതിപക്ഷം ചെയ്യേണ്ടതെന്ന് മുഖ്യമന്ത്രി ചോദിച്ചു.\nഇരട്ടവോട്ടിന്റെ പേരില് സമൂഹമാധ്യമങ്ങളില് കേരളത്തെ അപമാനിക്കുന്നു. ഒരുവോട്ട് പോലും ഇരട്ടിക്കരുത്. ഇലക്‌ഷന് കമ്മിഷന് ജാഗ്രത പുലര്‍ത്തണമെന്നും അദ്ദേഹം പറഞ്ഞു. ഇരട്ടവോട്ടിലെ പ്രതിപക്ഷ നേതാവിന്റെ വിവരശേഖരണം നിയമപരമായ മാര്‍ഗങ്ങളിലൂടെയാണോയെന്നും മുഖ്യമന്ത്രി ചോദിച്ചു.\nത്രിപുരയിലെ തിരഞ്ഞെടുപ്പ് അട്ടിമറി കേരളത്തിലും ആവര്‍ത്തിക്കുമെന്ന് പറയുന്ന ബിജെപി നീക്കങ്ങൾക്കു സംഘപരിവാര് സ്വപ്നം കാണാത്ത തിരിച്ചടി കേരളം നല്‍കുമെന്നും അദ്ദേഹം പറഞ്ഞു. കേരളത്തിൽ ഒരിടത്തും ബിജെപിക്ക് ജയസാധ്യതയില്ല. ഒരു വർഗീയതയും ജനം പിന്തുണയ്ക്കില്ല. ത്രിപുരയിൽ കോൺഗ്രസിനെ വിഴുങ്ങിയാണ് ബിജെപി വളർന്നതെന്നും മുഖ്യമന്ത്രി ആരോപിച്ചു.\nസാമൂഹിക അകലം ഉണ്ട്, അകലെ നിന്ന് നോക്കുമ്പോള് ആള്‍ക്കൂട്ടമായി…\nEnglish Summary: contract with adani companyafalse bomb says chief minister\n← ഇരട്ട വോട്ട്: രൂക്ഷ വിമര്‍ശനവുമായി മുഖ്യമന്ത്രി → ബി.ജെ.പി.ക്ക് വോട്ടു പിടിക്കാനിറങ്ങി പഴയ വിഷാദനായിക


ചൈനീസ് പ്രകോപനം: അരുണാചല് തങ്ങളുടേതെന്ന് എംപിമാര്‍ക്ക് ചൈനയുടെ കത്ത് - Leading Online News Websites In America | nerkazhcha.com\nHomeNewsIndiaചൈനീസ് പ്രകോപനം: അരുണാചല് തങ്ങളുടേതെന്ന് എംപിമാര്‍ക്ക് ചൈനയുടെ കത്ത്\nചൈനീസ് പ്രകോപനം: അരുണാചല് തങ്ങളുടേതെന്ന് എംപിമാര്‍ക്ക് ചൈനയുടെ കത്ത്\nബെയ്ജിങ്: അരുണാചലിലെ പ്രദേശങ്ങള്‍ക്ക് പേരിട്ട നടപടിക്ക് പിന്നാലെ ഇരട്ടപ്രകോപനവുമായി വീണ്ടും ചൈന. അരുണാചല് പ്രദേശ് എന്നും രാജ്യത്തി!!െന്റ ഭാഗമായിരിക്കുമെന്ന ഇന്ത്യയുടെ പ്രതികരണത്തെ തള്ളിയ ചൈന അരുണാചല് തങ്ങളുടെ അവിഭാജ്യ ഘടകമാണെന്ന് അവകാശപ്പെട്ടു.\nഇതിന് പിന്നാലെ, ധര്‍മശാല ആസ്ഥാനമായ തിബത്തന് പ്രവാസ പാര്‍ലമെന്റി!!െന്റ പരിപാടിയില് പങ്കെടുത്ത ഇന്ത്യന് എം.പിമാര്‍ക്ക് ചൈനീസ് എംബസി കത്തയച്ച വിവരവും പുറത്തുവന്നു. പുതിയ സംഭവങ്ങളിലും ഇന്ത്യ ഔദ്യോഗികമായി പ്രതികരിച്ചിട്ടില്ലെങ്കിലും നയതന്ത്രബന്ധം വീണ്ടും വഷളാകുന്നതി!!െന്റ സൂചനകളാണ് വരുന്നത്.\nകഴിഞ്ഞദിവസം അരുണാചലിലെ 15 പ്രദേശങ്ങള്‍ക്ക് ചൈന പേരിട്ടതിനെ കടുത്ത ഭാഷയില് ഇന്ത്യ വിമര്‍ശിച്ചിരുന്നു. അരുണാചല് പ്രദേശ് ഇന്ത്യയുടെ ഭാഗമാണെന്നും എന്നും അങ്ങനെ തന്നെ ആയിരിക്കുമെന്നും പ്രഖ്യാപിച്ച വിദേശകാര്യ വക്താവ് അരിന്ദം ബാഗ്ചി, ചൈനയുടെ പേരിടല് കൊണ്ട് യഥാര്‍ഥ വസ്തുതകളില് മാറ്റമൊന്നും വരാന് പോകുന്നില്ലെന്നും വ്യക്തമാക്കി.\nഇതിനോടുള്ള പ്രതികരണമായാണ് ചൈനീസ് വിദേശകാര്യ മന്ത്രാലയം വക്താവ് സാവോ ലിജിയാന്, ‘തിബത്തി!!െന്റ തെക്കന് മേഖല ചിന് സ്വയംഭരണ പ്രദേശത്തി!!െന്റ ഭാഗമാണെന്നും ചൈനയുടെ സ്വാഭാവിക പ്രദേശമാണെ’ന്നും വിശദീകരിച്ചത്.\nവിവിധ വംശീയ വിഭാഗങ്ങള് കാലങ്ങളായി ഇവിടെ താമസിച്ചുവരുകയാണ്. അവിടത്തെ സ്ഥലങ്ങള്‍ക്ക് പല പേരുകളും അവര് നല്‍കിയിട്ടുമുണ്ട്. അതൊക്കെ ഏകീകരിക്കുന്നതി!!െന്റ ഭാഗമായാണ് ബന്ധപ്പെട്ട അധികാരികള് പേരുകള് പ്രസിദ്ധീകരിച്ചത്. രാജ്യത്തി!!െന്റ പരമാധികാരത്തില് ഉള്‍പ്പെട്ട കാര്യമാണിതെന്നും മന്ത്രാലയം വക്താവ് കൂട്ടിച്ചേര്‍ത്തു. അരുണാചലിനെ ‘തെക്കന് തിബത്ത്’ എന്നാണ് ചൈന വിശേഷിപ്പിക്കുന്നത്.\n2017ല് അരുണാചലിലെ ആറ് സ്ഥലങ്ങള്‍ക്ക് ഇതേ രീതിയില് പേരുകള് നല്‍കി ചൈന സംഘര്‍ഷത്തിന് വഴിമരുന്നിട്ടിരുന്നു. ചൈനീസ് അടയാളങ്ങള്, തിബത്ത്, റോമന് ലിപികള് എന്നിവ ഉപയോഗിച്ചാണ് ഇത്തവണ 15 സ്ഥലങ്ങള്‍ക്ക് ഭൂമിശാസ്ത്രപരമായ അടയാളങ്ങള് നിശ്ചയിച്ചിരിക്കുന്നത്. ഇതില് എട്ട് വാസസ്ഥലങ്ങള്, നാല് മലകള്, രണ്ട് നദികള്, ഒരു മലയോര പാത എന്നിവ ഉള്‍പ്പെടുന്നു.\nഹിമാചല് പ്രദേശിലെ ധര്‍മശാലയിലുള്ള തിബത്തന് പ്രവാസ പാര്‍ലമെന്റ് കഴിഞ്ഞയാഴ്ച സംഘടിപ്പിച്ച പരിപാടിയില് ഇന്ത്യന് എം.പിമാര് പങ്കെടുത്തതാണ് ചൈനയെ പ്രകോപിപ്പിച്ചത്. വിവിധ പാര്‍ട്ടികളിലെ ആറു എം.പിമാരാണ് വിരുന്നില് പങ്കെടുത്തത്. എം.പിമാരുടെ നടപടിയില് ആശങ്ക അറിയിച്ചുകൊണ്ട് ഇവരില് പലര്‍ക്കും ചൈനീസ് എംബസിയുടെ കത്ത് കഴിഞ്ഞദിവസം ലഭിച്ചു. എം.പിമാര്‍ക്ക് കത്തയച്ച ചൈനയുടെ നടപടി നയതന്ത്ര പ്രോട്ടോകോള് ലംഘനമാണെന്ന് ചൂണ്ടിക്കാട്ടപ്പെട്ടു.\nഅങ്ങനെ കത്തയക്കാന് ചൈനക്ക് അവകാശമില്ലെന്ന് തിബത്തന് സര്‍വകക്ഷി പാര്‍ലമെന്ററി ഫോറം കണ്‍വീനറായ സുജീത് കുമാര് അഭിപ്രായപ്പെട്ടു. തനിക്ക് ഇതുവരെ കത്ത് ലഭിച്ചില്ലെന്ന് പറഞ്ഞ അദ്ദേഹം മറ്റു പല എം.പിമാര്‍ക്കും ലഭിച്ചതായി സ്ഥിരീകരിച്ചു.\nPrevious articleഫിലീക്സിനോസ് എപ്പിസ്കോപ്പ ഐ പി എല്ലിൽ ജനു 4നു പുതു വത്സര സന്ദേശം നല്‍കുന്നു\nNext articleജമ്മു കശ്മീരിലെ ക്ഷേത്രത്തില് തിക്കിലുംതിരക്കിലും പെട്ട് 12 പേര് മരിച്ചു


ആശ്വാസ വാർത്ത! കോവിഡ് വ്യാപനം കുറഞ്ഞു, പക്ഷെ ഒരിക്കൽ കൊവിഡ് വന്നവരിൽ ചിലരുടെ അവസ്ഥ ഇപ്പോൾ ഇങ്ങനെ - മലയാളം ഇ മാഗസിൻ.കോം\nരാജ്യത്തെ കൊവിഡ് കേസുകള് കുറഞ്ഞു വരുകയാണെന്ന് റിപ്പോർട്ട്. ഈ മാസത്തോടെ കൊവിഡ് വ്യാപനം കുറയുമെന്നാണ് കേന്ദ്ര ആരോഗ്യ മന്ത്രാലത്തിന്റെ റിപ്പോര്‍ട്ടുകള് കാണിക്കുന്നത്. കഴിഞ്ഞയാഴ്ചയിലെ കണക്കുകളുമായി താരതമ്യം ചെയ്യുമ്പോള് വൈറസ് മൂലമുണ്ടാകുന്ന മരണങ്ങളും കുറഞ്ഞു.\nപ്രതിദിന കൊവിഡ് രോഗികളുടെ എണ്ണം ഇരുപതിനായിരത്തിനു താഴെ എത്തി. നിലവിൽ പ്രതിദിന പോസിറ്റിവിറ്റി നിരക്ക് 0.95 ശതമാനവും പ്രതിവാര പോസിറ്റിവിറ്റി നിരക്ക് 0.82 ശതമാനവുമാണ്.\nഅതേ സമയം കൊവിഡ് രോഗമുക്തി നേടിയ പകുതിയിലേറെപ്പേരിലും രണ്ട് വർഷത്തിന് ശേഷവും ചുരുങ്ങിയത് ഒരു രോഗലക്ഷണമെങ്കിലും പ്രകടമാകുന്നുവെന്ന് പഠനം. അന്താരാഷ്ട്ര മെഡിക്കൽ ജേർണലായ ലാൻസെറ്റ് ആണ് പഠ‌നം പ്രസി‌ദ്ധീകരിച്ചത്.\nകൊവിഡ് ബാധിച്ചവരിൽ ആദ്യഘട്ടത്തിൽ രോഗലക്ഷണങ്ങൾ ഗുരുതരമാവുമെങ്കിലും പിന്നീട് ഇത് ദുർബലമാകുകയും രോഗിയുടെ ആരോഗ്യ-മാനസിക സ്ഥിതി മെച്ചപ്പെടുകയും ചെയ്യും. രോഗം ബാധിച്ചവരിൽ ചിലരിൽ2വർഷത്തിന് ശേഷവും ലക്ഷണങ്ങള് കണ്ടുവരാറുണ്ടെന്നാണ് ലാന്‍സെറ്റ് റെസ്പിറേറ്ററി മെഡിസിന് നടത്തിയ പഠനം പറയുന്നത്.\nരോഗമുക്തി നേടിയവരുടെ ആന്തരികാവയവങ്ങളിലും ശാരീരിക പ്രവർത്തനങ്ങളിലും രോഗത്തിന്റെ ആഘാതം ദീർഘകാലം നിലനിൽക്കുന്നു‌വെന്നും പഠനം പറയുന്നു. കോവിഡ് ബാധയ്ക്ക് ശേഷം അഞ്ച് മാസം മുതല് ഒരു വര്‍ഷം വരെ രോഗലക്ഷണങ്ങള്, മാനസികാരോഗ്യം, വ്യായാമ ശേഷി എന്നിവ വീണ്ടെടുക്കാനായി പ്രത്യേക പരിചരണവും ശ്രദ്ധയും വേണമെന്നും പഠനത്തിൽ പറയുന്നു.\ncovid 19 covid india covid spread heart care\nരാവിലെ എഴുനേറ്റ ഉടനെ നല്ല പച്ചവെള്ളം ഇതുപോലെ കുടിച്ചാൽ ഒറ്റയടിക്ക് ഇങ്ങനെ9ഗുണങ്ങൾ കിട്ടുമെന്ന്\nകോവിഡ് വന്ന് പോയവരിൽ ഈ ലക്ഷണങ്ങൾ വല്ലതും കാണുന്നുണ്ടോ? എങ്കിൽ സൂക്ഷിക്കണം നിങ്ങൾക്ക് നഷ്ടമായത് 20 വയസ്


നിതീഷ് കുമാറിന്റെ സാന്നിധ്യത്തിലായിരുന്നു വിമര്‍ശനങ്ങള്\nപിന്നില് നിന്നു കുത്തി; ബിഹാറില് ബിജെപിക്കെതിരെ ജെഡിയു\nബിജെപി പ്രവര്‍ത്തകരോ നേതാക്കളോ പ്രചാരണത്തില് സഹകരിച്ചില്ല.\n10 Jan, 2021 at 05:15 AM\nപട്‌ന: നിയമസഭാ തെരഞ്ഞെടുപ്പില് ബിജെപിയുടെ ഭാഗത്ത് നിന്ന് ഒരു തരത്തിലുള്ള സഹകരണവുമുണ്ടായില്ലെന്ന് ജെഡിയു സ്ഥാനാര്‍ത്ഥികള്. പട്‌നയില് ശനിയാഴ്ച ചേര്‍ന്ന സംസ്ഥാന കൗണ്‍സിലിലാണ് തോറ്റ സ്ഥാനാര്‍ത്ഥികള് സഖ്യകക്ഷിയായ ബിജെപിക്കെതിരെ ആഞ്ഞടിച്ചത്. മുഖ്യമന്ത്രി നിതീഷ് കുമാറിന്റെ സാന്നിധ്യത്തിലായിരുന്നു വിമര്‍ശനങ്ങള്.\nബിജെപി പ്രവര്‍ത്തകരോ നേതാക്കളോ പ്രചാരണത്തില് തങ്ങളുമായി സഹകരിച്ചില്ല. എന്‍ആര്‍സി വിഷയത്തില് ബിജെപി നേതാക്കള് നടത്തിയ പ്രസ്താവനകള് സീമാഞ്ചല് മേഖലയില് പാര്‍ട്ടിക്ക് തിരിച്ചടിയുണ്ടാക്കി. ചിരാഗ് പാസ്വാനെയും ബിജെപി തങ്ങള്‍ക്കെതിരെ ഉപയോഗിച്ചു- നേതാക്കള് ആരോപിച്ചു.\nമുതിര്‍ന്ന നേതാക്കളായ ചന്ദ്രിക റായ്, ബോഗോ സിങ്, ജയ് കുമാര് സിങ്, ലലാന് പാസ്വാന്, അരുണ് മാഞ്ചി, അസ്മ പര്‍വീണ് തുടങ്ങിയവര് എ്ല്ലാം ബിജെപിക്കെതിരെ സംസാരിച്ചു.\nയോഗത്തില് സംസാരിച്ച നിതീഷ് കുമാര് മുഖ്യമന്ത്രിയാകാന് ഒരിക്കലും ആഗ്രഹിച്ചിരുന്നില്ല എന്നും ബിജെപിയുടെ സമ്മര്‍ദത്തിന് വഴങ്ങിയാണ് മുഖ്യമന്ത്രി പദം സ്വീകരിച്ചതെന്നും വ്യക്തമാക്കി.\nബിജെപിയെ പരോക്ഷമായി വിമര്‍ശിക്കാനും അദ്ദേഹം മറന്നില്ല. ആരാണ് ശത്രു, ആരാണ് മിത്രം എന്ന് തിരിച്ചറിയാന് കഴിയാത്ത രീതിയിലായിരുന്നു തെരഞ്ഞെടുപ്പ് എന്നായിരുന്നു അദ്ദേഹത്തിന്റെ വാക്കുകള്.\nതെരഞ്ഞെടുപ്പില് 74 സീറ്റിലാണ് ബിജെപി ജയിച്ചിരുന്നത്. 2015ല് 71 മണ്ഡലങ്ങളില് ജയിച്ച ജെഡിയുവിന് ജയിക്കാനായിരുന്നത് 43 ഇടത്ത് മാത്രമാണ്. എട്ടു സീറ്റുകള് എന്‍ഡിഎയിലെ മറ്റു ഘടകകക്ഷികള് ജയിച്ചു. ഏറ്റവും വലിയ ഒറ്റക്കക്ഷിയായിട്ടും ബിജെപി നിതീഷിനെ മുഖ്യമന്ത്രിയായി തീരുമാനിക്കുകയായിരുന്നു.


നര-സായ കഥകള്: March 2007\nPosted by salil | drishyan at 1:45 PM4comments:\nPosted by salil | drishyan at 1:53 PM2comments:\n“ഉണ്ണ്യോളേ, പൊറത്ത് പോയി കളിക്ക്യാ. എത്ര പറഞ്ഞാലും അമ്പലനടയ്ക്കീന്നാണോ വിളയാട്ടം... അമ്പലനടയ്ക്കലും കൊട്ടിലിന്റടുത്തും വേണ്ട നിങ്ങടെ കളികള് എന്ന് ഞാന് പറഞ്ഞീട്ടില്ല്യേ? വിളിക്കണോ ഞാന് ദ്രുതയക്ഷീനെ...?”\nനശിച്ച തള്ള! നോക്കിക്കോ, ഇന്ന് കെട്ടണ മാല കൊണ്ടോയി പൊഴേലിടും! ഒറപ്പ്.\nഉണ്ണിക്ക് അസാരായിട്ടങ്ങട് ദേഷ്യം വന്നു. ദ്രുതയക്ഷി പോലും! ചെറിയ കുട്ട്യോളെ പേടിപ്പിക്കണ മാതിരി കളിയമ്പാട്ടെ ഉണ്ണീനെ പേടിപ്പിക്കാന് നോക്കണ്ട. ജന്മിത്വത്തിന്റെ കരുത്തും ഈ തട്ടകം വാഴുന്നതിന്റെ ആഡ്യത്വോംള്ളോനാ ഉണ്ണി. ഉണ്ണിയ്ക്കാരേം ഭയം‌ല്ല്യാ!\nകൂടെള്ളോര് കേട്ട പാതി കേള്‍ക്കാത്ത പാതി ഓടി പോകേം ചെയ്തു, ഇല്ലേല് ഒന്നു കാണിച്ചു കൊടുക്കാര്ന്നു. എന്തിനാ വാരസ്സ്യാരെ ഇങ്ങനെ പേടിക്കുന്നത് എന്ന് ഉണ്ണിക്ക് മനസ്സിലായില്ല. വെറുതെ പൂ കോര്‍ത്ത് മാല കെട്ടി കുട്ട്യോളെ ചീത്ത പറഞ്ഞ് ഇരിക്ക്യല്ലാതെ, എണീറ്റ് വന്ന് ആരെയെങ്കിലും തല്ല്യതായ് ഉണ്ണി ഇതു വരെ കേട്ടിട്ടില്ല്യ, പ്രത്യേകിച്ചും ഉണ്ണി കൂടെയുള്ളപ്പോ!\nആരോടെന്നുമില്ലാതെ പറഞ്ഞു കൊണ്ട് ഉണ്ണി ഓടി. അമ്പലപ്പറമ്പ് കഴിഞ്ഞ് പുഴക്കരയിലേക്ക് കടന്നപ്പോള്, നനഞ്ഞ മണലിലൂടെ ഓടാന് ഉണ്ണി നന്നേ വിഷമിച്ചു. അല്ലേലും മഴ പെയ്താലിങ്ങനെയാണ്, മണലിന് ഒരു രസൂല്ല്യാ. അടുത്ത വെക്കേഷന് നല്ല വെയിലുള്ള കാലത്തു അമ്മാത്തേക്ക് വരണം. അപ്പോ പൊഴ കാണാന് എന്തു ഭംഗ്യാ. ചാലുകളായ് കീറി, വെട്ടിത്തിളങ്ങുന്ന മണലിലൂടെ സൂര്യവെളിച്ചം പ്രതിഫലിക്ക്ണ പൊഴ ഒഴുകുന്നത് കാണാനെന്തൊരു ചന്താ. രാവില്യന്നെ ഒന്നിറങ്ങി കുളിച്ചാലോ, പിന്നെ ഗായത്രി ചൊല്ലാനൊരു പ്രത്യേക സുഖാ...ആലോചിച്ച് തുടങ്ങിയപ്പോള് തന്നെ മനസ്സിനൊരു ഉണര്‍വ്വ്.\nമറ്റുള്ളോരെ കാണാനില്ല്യല്ലോ? ഉണ്ണി മെല്ലെ മെല്ലെ തന്റെ മുന്നേ പോയവരുടെ കാല്‍പ്പാടുകള് നോക്കി നടന്നു. ഓ, മാരാര് കൊടുങ്ങല്ലൂര്‍ന്ന് ഇന്നലെ എത്തീട്ട്ണ്ടല്ലോ. അപ്പോളതാണ് അവര് വാരസ്യാര് പറഞ്ഞ ഒടനെ വിമ്മിഷ്ടൊന്നുല്ല്യാണ്ടെ ഓടി പോയത്. മാരാര്‍ടെ വെടിയും കേട്ട് ആല്‍ത്തറേലിരിക്ക്ണ്ണ്ടാവും.\nഉണ്ണിക്ക് ചിരി വന്നു. ഇന്നെന്ത് കള്ളകഥ്യാണാവോ?\nകുടജാദ്രി കേറിയപ്പോ പിന്നീന്നൊരു പെണ്ണ് ചുണ്ണാമ്പ് ചോദിച്ചതോ? അതോ ദീപാരാധന കഴിഞ്ഞീട്ട് അമ്പലകുളത്തീന്ന് കാലു കഴുകി തിരിഞ്ഞപ്പോ ചുവപ്പുടുത്ത് നിക്കണ ശിവഭൂതത്തെ കണ്ട് പേടിച്ചതോ? അതോ സന്ധ്യക്ക് ഊട്ടുപ്പൊരേടുള്ളില് മുറുക്കിക്കൊണ്ടിരിക്കുമ്പോ കര്‍ണ്ണയക്ഷി വന്ന് ചെവിയില് കുശലം ചോദിച്ചതോ? ചെലപ്പോ കൊട്ടിലിനകത്തുള്ള ദ്രുതയക്ഷിയെ കുറിച്ചാവും ഇന്നത്തെ കഥ. അല്ലെങ്കില് അതു നക്കിയ കുട്ടികളെ കുറിച്ചാവും. അല്ലേലും മാരാര്‍ക്കുണ്ടോ കഥകള്‍ക്ക് പഞ്ഞം? കളിയമ്പാട്ടെ ഉണ്ണിക്ക് യക്ഷ്യോളേം ഭൂതങ്ങളേം ഭയോം‌ല്ല്യ ഇഷ്ടോം‌ല്ല്യ. കരുത്തും ആഡ്യത്വോംള്ളോനാ ഉണ്ണി!\nചൂടു പിടിക്കുന്ന മണലിലൂടെ ഉണ്ണി ആഞ്ഞു നടന്നു.\n“...കര്‍ക്കടകല്ലേ, രാമായണമാസത്തിലെ നാലമ്പലത്തൊഴല്... തൃപ്രയാറിലെ ശ്രീരാമസ്വാമിയെയും മൂഴിക്കുളത്തെ ലക്ഷ്മണനെയും പായമ്മലിലെ ശത്രുഘ്നനെയും തൊഴുത് കൂടലിലെത്തി. യാഗഭൂമി... ഗംഗയിറങ്ങിയ പുണ്യഭൂമി... ആദ്യായ്ട്ടാ ഞാനന്ന് കൂടലില്‍ക്ക് പോണത്. അമ്മാളത്തറേലെ ചാര്‍ച്ചക്കാരൂണ്ട് കൂട്ടിന്. കൂട്ടത്തിലോരുണ്ണീടെ അമ്മാത്താ താമസം. രാവിലെറങ്ങും അമ്പലത്തില്‍ക്ക്. പലതരം കളികളും മീനൂട്ടലും ഉച്ചപൂജ കഴിച്ച നേദ്യച്ചോറും ദീപാരാധന തൊഴലും രാത്രീലെ ഊട്ടും ഒക്കെ കഴിഞ്ഞ് ചാക്യാര്‍കൂത്തും കണ്ടേ മടങ്ങൂ. പത്താം ദിവസം, കൂത്തമ്പലത്തില് കൂട്ടരൊത്തു വെടി പറഞ്ഞിരിക്കുമ്പോ ഒരുള്‍വിളി വന്നു. ഒന്നു കുളത്തില് മുങ്ങണം. ആരാ അപ്പോ ആ നേരത്ത് അത് തോന്നിച്ചതെന്ന് നിയ്ക്കറീല്ല്യ. കൊളക്കരേല് ചെന്നു. ചെറിയൊരു ഭയല്ല്യാതില്ല്യ. സന്ധ്യാസമയം. രാമസോദരന് ഭൂതഗണങ്ങളില്ല്യങ്കിലും ദേവഗണങ്ങളുണ്ടാവാലോ? ഒന്നു മുങ്ങി നിവര്‍ന്നു. വെള്ളത്തിനാണെങ്കില് ആതിരേലെ കുളിര്. രണ്ടും കല്‍പ്പിച്ച് ഒന്നു കൂടി മുങ്ങി. വെള്ളത്തിന്റടീന്ന് കണ്ണ് തുറന്ന് നോക്ക്യപ്പോ, ദാ കാണ്‌ണൂ...രണ്ട് മാണിക്യങ്ങള്...ഒന്ന് പ്രതിഷ്ഠാചമയത്തിലേത്, മറ്റേത് മാറ്റ് നോക്കാന് കൊണ്ടന്നത്. അതങ്ങ് കൂടുന്നത് ന്റെ മുന്‍പില് തെളിഞ്ഞു. കണ്ണ് മഞ്ഞളിക്കുന്ന പ്രകാശം! ന്റെ കൂടല്‍മാണിക്യസ്വാമീന്ന് ഒറക്കെ നെലോളിച്ച് വെള്ളത്തീന്നു പൊങ്ങി കരേല്‌ക്ക് വീണതേ ഓര്‍മ്മേല്‌ള്ളൂ...പിന്നെ കണ്ണ് തൊറന്നപ്പോ നേരം പരപരാന്ന് വെളുത്തിരിക്ക്‍ണൂ...”\nമാരാരൊന്ന് നിര്‍ത്തി, എല്ലാരേം നോക്കി. വല്ല്യോരും കുട്ട്യോളും എല്ലാം അന്തിച്ച് നില്‍ക്കുകയാണ്.\nആ കാഴ്ചയുടെ രസത്തില് മാരാര് അടുത്ത കഥയിലേക്ക് കടന്നു.\n“ദേ മാതിര്യാ വിളക്കാട്ടെ ദേവൂട്ടീന്റെ വേളീന്റെ തലേന്ന് ദ്രുതയക്ഷീനെ കണ്ടപ്പോണ്ടായെ...അന്നു ഞാന്...”\nഓ, മാരാര് തുടരാനാ ഭാവം. ഈ മാരാരുടെ ഓരോ വെടിപറച്ചിലുകള്? രണ്ടു മാണിക്യങ്ങള് കൂടി ഒരു വലിയ മാണിക്ക്യം‌ത്രേ, നല്ല കഥ! വലിയ മാണിക്യം രണ്ടായി തീര്‍ന്ന കഥ കേട്ടിട്ടുണ്ട്. തിരിച്ച് ചെയ്യാനുള്ള മന്ത്രം ആര്‍ക്കാ വശം‌ള്ളതാവോ?\nഉണ്ണി മെല്ലെ വാസൂനെ തോണ്ടി താന് കൊട്ടിലിന്നടുത്തുണ്ടാവുംന്ന് പറഞ്ഞു. ഈ കള്ളകഥകളും കേട്ടിരിക്കണേങ്കാട്ടിലും ഭേദം അവടെ പോയി കാറ്റും കൊണ്ട് കിടക്ക്ണതാ.\nസൂര്യന് ഉച്ചിയിലെത്തിയ നേരത്ത് ഉണ്ണി കൊട്ടിലിന്നടുത്തെത്തി.\nആല്‍ത്തറയിലിരിക്കാനൊരുങ്ങുമ്പോള് ഒന്നു ചിന്തിച്ചു. എന്തു കൊണ്ടു കൊട്ടിലിന്നകത്തിരുന്നു കൂടാ? ആഡ്യത്ത്വോം കരുത്തും ഉള്ള കളിയമ്പാട്ടെ ഉണ്ണിയെ ദ്രുതയക്ഷീടെ വാസസ്ഥലമായ കൊട്ടിലില് കയറുന്നതില് നിന്നു വിലക്കാ‍ന് ആര്‍ക്കാ ധൈര്യം? എന്താ സംഭവിക്ക്യാ എന്ന് നോക്കാലോ. യക്ഷിയെന്നെ വിഴുങ്ങുമോ? അല്ലെങ്കിലും ഏതു യക്ഷി? ദ്രുതയക്ഷി പോലും ദ്രുതയക്ഷി..! നാട്ടാരെ പറ്റിക്കാന് വെറുതെ ഓരോ കഥകള്!! ഉണ്ണിക്കിതിലൊന്നും വിശ്വാസല്ല്യ. കരുത്തും ആഡ്യത്വോംള്ളോനാ ഉണ്ണി. ഉണ്ണിയ്ക്കാരേം ഭയം‌ല്ല്യാ!!!\nരണ്ടും കല്പിച്ചു ഉണ്ണി കൊട്ടിലിന്നകത്തേക്ക് നടന്നു. ഓ, ഉമ്മറവാതില്‍ക്കല് തന്നെ കിടപ്പുണ്ട് പല്ലും നഖവും കൊഴിഞ്ഞ പാണ്ടന് നായ. എത്ര കാലമായി ഇതിവിടെ കിടക്കുന്നു. മുത്തച്ഛന്റെ കാലത്തൂണ്ടത്രെ ഇതിവിടെ. വരാവുന്ന ചീത്തത്തങ്ങളെല്ലാം തന്നിലേക്കെടുത്ത് തട്ടകത്തിനെ കാക്കുകയാണ് ഈ ജീവിയെന്നാണ് മാലോകരുടെ വിശ്വാസം! നശൂലം!! ഇതിനു മരണവുമില്ലേ? ഇതിവിടെ കിടക്കുന്നിടത്തോളം കാലം തനിക്ക് കൊട്ടിലില് കടക്കാനാവില്ല. ഉണ്ണി മെല്ലെ കൊട്ടിലിന്റെ കിഴക്കുഭാഗത്തെ വാതിലിന്നടുത്തേക്ക് നടന്നു. ഭാഗ്യം, ഇവിടത്തെ വാതിലിന് വിചാരിച്ചത്ര ഉറപ്പില്ലെന്ന് തോന്നുന്നു. ഉണ്ണി വാതില് ഉറക്കെ തള്ളി. ചെറിയ പരിശ്രമത്തിന് ശേഷം തുറന്ന വാ‍തിലിലൂടെ കൊട്ടിലില് കേറി, മോളിലെ കഴുക്കോലും നോക്കി കൊണ്ട്, ഉണ്ണി തറയില് നീണ്ടുനിവര്‍ന്നു കിടന്നു. കൂട്ടര് വരുമ്പോ വരട്ടെ!\n“വേണ്ട കളിയമ്പാട്ടുണ്ണീ... കളി ദ്രുതയക്ഷീനോട് വേണ്ട.”\nകൊട്ടിലിന് പുറത്ത് നിന്ന്, അഴികള്‍ക്കിടയിലൂടെ കൂട്ടര് വിളിച്ചു പറഞ്ഞു.\n“ശരിയാ ഉണ്ണി. മാരാര് പറഞ്ഞീട്ട്‌ണ്ടല്ലോ ദ്രുതയക്ഷി നക്ക്യാ പൊടി പോലൂണ്ടാവില്ല്യാന്ന്”\n“ങ്ങളും ങ്ങടെ മാരാരും. കളിയമ്പാട്ടുണ്ണിക്ക് ദ്രുതയയക്ഷീനേം പേടില്ല്യാ, കര്‍ണ്ണയക്ഷീനേം പേടില്ല്യാ, ശിവഭൂതത്തിനേം പേടില്ല്യാ. കരുത്തും ആഡ്യത്വോംള്ളോനാ ഉണ്ണി!\n“വേണ്ട ഉണ്ണീ, ഈ കളി നമുക്ക് വേണ്ടാ”\n“അതുണ്ണി നോക്കിക്കോളാം. ഉശിരില്ലാത്ത കൂട്ടര്!!!”\nഉണ്ണിയുടെ മറുപടി കൂട്ടരെ ചൊടിപ്പിച്ചു.\n“അത്ര ഉശിരാണേല് ‘ദ്രുതയക്ഷീ ദ്രുതം വാ’ന്നൊന്ന് ചൊല്ലാമോ?”\n“വേണ്ടാട്ടോ ഉണ്ണീ... യക്ഷി വരും, പിന്നെ രക്ഷണ്ടാവില്ല്യാ.”\n“ശര്യാ, യക്ഷി ആരേലും വിളിക്കാന് കാത്തിരിക്ക്യാ. ആരും സമ്മതം കൊടുക്കാതെ യക്ഷി വരില്ല്യാ, സമ്മതം കൊടുത്ത് വന്നാ പിന്നെ വിടില്ല, നക്ക്യേ അടങ്ങൂ” - കൂട്ടത്തില് ഉണ്ണിയോട് കൂടുതല് അടുപ്പമുള്ള ഒരുവന് പറഞ്ഞു.\n“നക്ക്വാച്ചാ നക്കട്ടെ. കളിയമ്പാട്ടെ ഉണ്ണിക്ക് യക്ഷീനെ ഭയം‌ല്ല്യാ”\n“ന്നാ ഒന്ന് വിളി”\nഉണ്ണി വെല്ലുവിളി ഏറ്റെടുത്തു.\nഒന്ന് ശ്വാസം ഉള്ളിലേക്കെടുത്ത്, കണ്ണുകളടച്ച്, ഉണ്ണി ചൊല്ലി.\n“ദ്രുതയക്ഷി ദ്രുതം വാ, ദ്രുതയക്ഷി ദ്രുതം വാ, ദ്രുതയക്ഷി ദ്രുതം വാ.“\nശ്വാസം പുറത്തേക്കെടുത്ത്, കണ്ണുകള് തുറന്ന്, കൂട്ടരെ നോക്കി കൊണ്ട് ഉണ്ണി ചോദിച്ചു.\n“മൂന്നായി. എന്താ മതിയോ?”\nകൂട്ടര് ഇത്ര പെട്ടന്ന് അതു പ്രതീക്ഷിച്ചിരുന്നില്ല. കൊട്ടിലിന്നകത്ത് കയറിയ ഉണ്ണിയെ നോക്കി എല്ലാരും ഭയപ്പാടോടെ നില്‍ക്കുകയാണ്.\nഏതു നിമിഷവും കാറ്റുണരാം. ആലിലകള് വിറയ്‌ക്കാം. പാദപതനം കേള്‍ക്കാം. ദ്രുതയക്ഷി വരാം! വന്നാല്...? വന്നാല് നക്ക്യേ അടങ്ങൂ.\nഉണ്ണിക്കൊരു കൂസലൂല്ല്യ. വന്നാലെന്താ, ഒന്നുമില്ലെങ്കില് ഒരു യക്ഷിയല്ലെ, ഒന്നു കാണാലോ, അത്രന്നെ!\nആരും ഒന്നും മിണ്ടാതെ നില്‍ക്കുകയാണ്. ഇലയനങ്ങുന്ന ശബ്ദം പോലും കേള്‍ക്കുന്നില്ല. കൊട്ടിലിനകത്തും പുറത്തും നിശബ്ദത ആരെയോ കാത്തിരുന്നു.\nഎവിടെ നിന്നോ ഒരു വിളി. ഉണ്ണി ഞെട്ടി. കൂട്ടരൊക്കെ ‘അയ്യോ‘ന്ന് നിലവിളിച്ചു കൊണ്ടോടി. പക്ഷെ ഉണ്ണി നിലവിളിച്ചില്ല, ഓടിയതുമില്ല.\nആരേം കാണാനില്ലല്ലൊ. വെളിച്ചമധികം കടക്കാത്ത കൊട്ടിലില് എന്തൊരു പ്രകാശം!\nഉണ്ണിയുറക്കെ വിളിച്ചു - “കൂട്ടരേ...”\nഅപ്പോ കേട്ടത് ശരിയാണ്... ദ്രുതയക്ഷ്യന്ന്യാവും...ഉണ്ണി ഒന്നു പരിഭ്രമിച്ചു.\nഉണ്ണി തരിച്ചു നിന്നു പോയ്. ദേഹമാകെ മരവിച്ച പോലെ.\nകാണെ കാണെ പ്രകാശം മങ്ങി. ചുറ്റിലും ചൂടകന്ന് തണുപ്പ് പടര്‍ന്നു. അന്തരീക്ഷത്തില് മഞ്ഞുയര്‍ന്നു. ചുറ്റും മൂടല്‍മഞ്ഞ്. മഞ്ഞിന്‍പാളികളിലൂടെ ഉണ്ണി ഒരു സ്ത്രീരൂപം കണ്ടു. ചുവന്ന തറ്റുടുത്തിരിക്ക്‍ണു. മൂക്കില് മിനുങ്ങണ ചുവന്ന കല്ല് പതിച്ച മൂക്കുത്തി. ഇരുകൈകളിലും കടകവളകള്. നെറ്റിയില് വലിയ സിന്ദൂരപ്പൊട്ട്. കഴുത്ത് ശൂന്യം. മുടി മെടഞ്ഞിട്ടിട്ട്‌ണ്ടോന്ന് സംശയം തോന്നി. മുഖം നല്ല ശ്രീത്വള്ളത്. ഏയ്, ഇതു ദ്രുതയക്ഷ്യാവാന് വഴില്ല്യാ. യക്ഷിക്കിത്ര ഭംഗിണ്ടാവ്വ്വോ?\n“ന്നെ കളിപ്പിക്കണ്ടാ. ങ്ങള് യക്ഷ്യല്ലല്ലോ?”\nയക്ഷി ചിരിച്ചു. നല്ല ഭംഗിയുള്ള ചിരി, കുടമുല്ല പൂത്ത പോലെ - ഉണ്ണി മനസ്സില് പറഞ്ഞു.\n“ഉണ്ണിക്ക് വിശ്വാസാവ്ണ്‌ല്ല്യേ?.... ന്നാ കണ്ടോളൂ...”\nയക്ഷി വീണ്ടും ചിരിച്ചു. പക്ഷെ ഇക്കുറി ഉണ്ണിക്കത്ര ഭംഗി തോന്നിയില്ല.\nയക്ഷിയുടെ മുഖത്തെ മന്ദഹാസം മെല്ലെ മങ്ങിയപ്പോള്, പതുക്കെ മഞ്ഞിന്‍പാളികളടര്‍ന്ന് വീണു. ചുറ്റും അന്ധകാരം. ആയിരമായിരം എല്ലുകള് പൊടിഞ്ഞമരുന്ന ശബ്ദം. ആരൊക്കെയോ ഞെരിപൊരി കൊള്ളുന്ന സ്വരങ്ങള്. കൊട്ടിലില് മെല്ലെ മെല്ലെ ചുവന്ന പ്രകാശം നിറഞ്ഞപ്പോള് ഉണ്ണിക്ക് ചുറ്റും ഉടലറ്റ ശിരസ്സുകള്. അതിലെ കണ്ണുകള് പുറത്തേക്ക് തുറിച്ചു നില്‍ക്കുന്നു. നാവുകള് താനേ അടര്‍ന്നു വീഴുന്നു. നിലവിളികള് ചുറ്റും മുഴങ്ങുന്നു.\nഉണ്ണി യക്ഷിയുടെ മുഖത്തേക്ക് നോക്കി. ശ്രീത്വമേറിയ മുഖം ചുവന്ന് തുടുത്തിരിക്കുന്നു. കണ്ണുകളിലത്ത്യധികം കണ്മഷി. നെറ്റിയില് കുങ്കുമം. കാതില് വലിയ കടുക്കകള്. മാറിടത്തില് വലിയ തലയോട്ടിമാല. കയ്യില് വലിയൊരു തുടയെല്ല്. പത്തു വിരലുകളിലെ നഖങ്ങള്‍ക്കും കൈകളോളം നീളം, കഠാരയോളം മൂര്‍ച്ച! പൊക്കില്‍കൊടിയിലൂടൊരു കരിനാഗം പുറത്തേക്കിറങ്ങി വരുന്നു. വായിലെ ദന്തങ്ങള് ദംഷ്‌ട്രകളായി മാറുന്നു. യക്ഷി ഉണ്ണിയെ തുറിച്ചു നോക്കി കൊണ്ട് അട്ടഹസിച്ചു.\n“വരൂ ഉണ്ണീ... വരൂ....”\nഅട്ടഹാസങ്ങള് ചുറ്റിലും നിന്നുയര്‍ന്നു. ഉണ്ണി ഓടി. യക്ഷി പിന്നാലെ പറന്നു. കൈത്തോടുകളും കൈതവരമ്പുകളും കടന്ന് ഉണ്ണി ഓടി. മേഘങ്ങളിലൂടെ ഊളിയിട്ട്, പക്ഷികളെ വിരട്ടി മാറ്റി യക്ഷി പറന്നു. താഴെയുള്ള ഭൂമിയാകെ തരിച്ചു നിന്നു, ഉണ്ണി നിന്നില്ല. ഓടി ഊട്ടുപുരയില് കയറി, മരവാതില് അടച്ചു സാക്ഷയിട്ടു. യക്ഷിയ്ക്കകത്തു കടക്കാന് കഴിയുന്നില്ല, അവള് പുറത്ത് കാ‍വലിരുന്നു. അകത്തു നിന്ന് ഉണ്ണി ചിരിച്ചു.\n“അയ്യേ പറ്റിച്ചേ... ദ്രുതയക്ഷീനെ പറ്റിച്ചേ...”\nയക്ഷിയുടെ മുഖം കോപത്താല് ചുവന്നു. ആകാശങ്ങളിലേക്ക് ആ ചുവപ്പ് വ്യാപിച്ചു. കിഴക്കും പടിഞ്ഞാറും ആ ചുവപ്പിനെ കടമെടുത്തു. ആ ശോണിമയില് അരിവാള്‍തലപ്പുകള് തിളങ്ങി. നക്ഷത്രങ്ങള് കൂടുതല് ആഴത്തില് പ്രകാശിച്ചു. യക്ഷിയുടെ ദേഹമാസകലം വിറച്ചു. മുടിയഴിച്ചിട്ട് അവള് ലാസ്യവും താണ്ഡവവും കലര്‍ന്നാടി. വാദ്യങ്ങള്‍ക്ക് അട്ടഹാസവും ചിലങ്കകള്‍ക്ക് കപാലമാലകളും പകരം നിന്ന ആ നടനത്തിന്റെ പൊരുളറിയാതെ ചുവപ്പുനിറത്തില് ഉണ്ണി കുളിച്ചുനിന്നു. എന്നിട്ടും ജന്മിത്വത്തിന്റെ കരുത്തും തട്ടകം വാഴുന്നതിന്റെ ആഡ്യത്ത്വവുമുള്ള അവന് നടുങ്ങിയില്ല.\n“ഉണ്ണീ, നീയാണെന്നെ വിളിച്ചത്. വിളിച്ചു വരുത്തി അപമാനിക്കരുത്!!!”\n“കളിയമ്പാട്ടെ ഉണ്ണിയ്ക്കാരേം ഭയം‌ല്ല്യാ! കരുത്തും ആഡ്യത്വോംള്ളോനാ ഉണ്ണി!!!“\n“ഉണ്ണീ, ഞാനൊന്ന് ചോദിയ്ക്കട്ടെ?”\nഉണ്ണി ഞെട്ടിയില്ല. മറ്റാരായാലും ഞെട്ടി വിറച്ചേനെ. പക്ഷെ കളിയമ്പാട്ടെ ഉണ്ണി ആഡ്യത്ത്വള്ളോനാ. ആഡ്യത്ത്വള്ളോര് ഞെട്ടാന് പാടില്ല!\nദ്രുതിയക്ഷി വീണ്ടും ചോദിച്ചു.\n“ഉണ്ണ്യേ ഞാനൊന്ന് നക്കട്ടെ?”\nഇത്രയും കാലം സംഭരിച്ചു വെച്ച ധൈര്യമെല്ലാം ഊട്ടിയുറപ്പിച്ചു കൊണ്ട് ഉണ്ണി പറഞ്ഞു.\nപറഞ്ഞു കഴിയേണ്ട താമസം, സാക്ഷയിട്ട വാതില് മലര്‍ക്കേ തുറന്നു. കൊടുങ്കാറ്റ് കണക്കേ യക്ഷി അകത്തേക്ക് കുതിച്ചു. എങ്ങും എല്ലുകള് പൊടിയുന്ന ശബ്ദം... തലയോട് പിളരുന്ന മര്‍മ്മരം. ആ സ്വരങ്ങള്. ഞെരക്കങ്ങള്, ദീനരോദനങ്ങള് ദിഗന്തങ്ങള് തട്ടി പ്രതിദ്ധ്വനിച്ചു.\nഎല്ലാം മറന്നുള്ള ദ്രുതയക്ഷിയുടെ പ്രചണ്ഡതാണ്ഡവത്തില് കിഴക്കും പടിഞ്ഞാറും നടുങ്ങി. ഭൂമി വിറങ്ങലടിച്ചു. കാലങ്ങള് മറവിയിലൊളിപ്പിച്ച വികാരങ്ങളുടെ പെരുങ്കളിയാട്ടത്തിന്നൊടുവില്, ദ്രുതയക്ഷി ഉണ്ണിയുടെ എല്ലുകള് തന്റെ മടിക്കുത്തില് തിരുകി, തലയോട് മാറിലെ മാലയില് കോര്‍ത്തു.\nകിഴക്കിന്റെയും പടിഞ്ഞാറിന്റെയും ശോണിമ മാഞ്ഞു.\nആയിരങ്ങളുടെ തലയോടുകള് ചിരിക്കുന്ന കുണ്ഡലം താളത്തില് കിലുക്കി കൊണ്ട്, അഴിച്ചിട്ട വാര്‍മുടിയില് കാലഘട്ടങ്ങളുടെ ദു:ഖങ്ങളൊളിപ്പിച്ചു കൊണ്ട്, അനന്തമായ വ്യാകുലതയോടുള്ള കാത്തിരിപ്പിന്റെ തീച്ചൂളയിലേക്ക് ലോകത്തെ തള്ളിയിട്ടു കൊണ്ട്, ചുറ്റും മൂടല്‍മഞ്ഞ് സൃഷ്ടിച്ച അനാദിയായ, ദീപ്തമായ, തണുപ്പേറിയ വെളുപ്പിലേക്ക് ദ്രുതയക്ഷി ഒരു മായയായ് മറഞ്ഞു.\nനരന്റെ പ്രതികരണത്തിനായ് കാത്ത്, ആകാശത്തെ പൂര്‍ണ്ണചന്ദ്രനെ നോക്കി കൊണ്ട്, അവള് കിടന്നു.\nതന്റെ മടിയില് കിടക്കുന്ന സായയുടെ മുടിയിഴകളിലൂടെ വിരലോടിച്ച് നരന് ചോദിച്ചു.\n“നിനക്കിത് കടലാസ്സിലേക്ക് പകര്‍ത്തി കൂടെ?”\n“ഇത് പകര്‍ത്താന് മാത്രമൊന്നുമില്ല നരാ...”\n“അത് നിനക്കു വെറുതെ തോന്നുന്നതാ... പറയാന് ഇനിയുമെന്തൊക്കെയോ ബാക്കിയുണ്ട് നിനക്ക് സായാ...”\n“ഉണ്ടായിരിക്കാം... പക്ഷെ എനിക്കു വയ്യ...”\nഒന്നു നിര്‍ത്തിയിട്ട് അവള് തുടര്‍ന്നു.\n“മരിച്ചതും മരിക്കാത്തതുമായ രാജ്യങ്ങള്‍ക്കും ഭരണാധികാരികള്‍ക്കും പട്ടം ചാര്‍ത്താനായ്, മാധ്യമങ്ങളും മാലോകരും മത്സരിച്ച് വാക്കുകളും നിര്‍വചനങ്ങളും തിരയുന്നത് കണ്ടപ്പോള്, പണ്ട് മനസ്സില് കുറിച്ചിട്ട ഒരു കഥ വീണ്ടുമോര്‍ത്തു പോയ്... നിന്നോട് പറയണമെന്നു തോന്നി... ഇനിയിതെഴുതാനൊന്നും എന്നെ കൊണ്ട് വയ്യ.”\nനരന് ഒന്നും മിണ്ടിയില്ല. ഇനി അവളോട് പറഞ്ഞിട്ട് കാര്യമില്ല. ഇന്നല്ലെങ്കില് നാളെ അവള്‍ക്ക് തന്റെ ചിന്തകള് താളിലേക്ക് പകര്‍ത്തണം എന്നു തോന്നും, അന്ന് ചെയ്യട്ടെ. നിര്‍ബന്ധിച്ചിട്ട് കാര്യമില്ല.\n“മോളുണര്‍ന്ന് കാണും, ഞാനവളെ എടുത്ത് കിടത്തിയിട്ട് വരാം”\nസായ എഴുന്നേറ്റ് പോയപ്പോള്, അവള് പറഞ്ഞിട്ടും പറയാതെ പോയ യക്ഷിക്കഥയിലെ പൊരുളും പൊരുത്തക്കേടുകളും ചികഞ്ഞെടുക്കുകയായിരുന്നു നരന്. തന്റെ പ്രജ്ഞയില് തന്റെ തന്നെ ചിന്തകള് നടത്തിയ തിരച്ചിലിനൊടുവിലുയര്‍ന്നു വന്ന ചോദ്യങ്ങളുടെ മുന്നില് മിഴിച്ചു നില്‍ക്കാനേ നരനു കഴിഞ്ഞുള്ളൂ.\nഇനിയും കര്‍മ്മത്തിന്റെ ശ്രുതിലയത്തോടെ കാറ്റുണരുമോ?\nഇരുട്ട് നിറഞ്ഞ കൊട്ടിലിലെ വാതിലുകള് തുറക്കപ്പെടുമോ?\nകഴിഞ്ഞ കാലങ്ങളിലെ പെരുങ്കളിയാട്ടത്തിന്റെ കഥ പറയാനായ് യാഗഭൂമിയിലിന്നും മായാതെ കിടക്കുന്ന രക്തക്കറകളുടെ ശോണിമ വര്‍ദ്ധിക്കുമ്പോള്, തകര്‍ക്കപ്പെട്ട വിശ്വാസങ്ങള് ഹവിസ്സായര്‍പ്പിച്ച് മനുഷ്യമനസ്സുകള് പ്രാര്‍ത്ഥിക്കുന്നത് ഒരിക്കല് കൂടി ദ്രുതയക്ഷി വരുന്നതിനായോ അതോ...?\n------------------ ശുഭം (?) ------------------\nThis story has been published at http://www.puzha.com/puzha/magazine/html/story1_mar28_07.html\nPosted by salil | drishyan at 6:26 PM 1 comment:


സെപ്റ്റംബർ മാസത്തെ ആനുകൂല്യങ്ങൾ അറിയാതെ പോകരുത്. ഏറ്റവും പുതിയ വിവരങ്ങൾ - Arogyam Life Plus\nസെപ്റ്റംബർ മാസങ്ങളിൽ നിങ്ങൾക്ക് ഏറ്റവും കൂടുതൽ ആനുകൂല്യങ്ങൾ കേന്ദ്ര സർക്കാരിന്റെ വക ലഭിച്ച ഒരു കാലയളവാണ്. ഈ സമയത്ത് നിങ്ങൾക്ക് ലഭിക്കാവുന്ന കുറച്ച് അനുകൂല്യങ്ങളെ കുറിച്ചാണ് ഇവിടെ പറയുന്നത്. ഇതിൽ പറയുന്ന അനുകൂല്യങ്ങൾ നിങ്ങൾക്ക് ഇതുവരെ ലഭിച്ചിട്ടില്ലെങ്കിൽ ഉടനെതന്നെ അപേക്ഷിക്കുക. സെപ്റ്റംബർ മാസത്തിലെ കേന്ദ്ര സംസ്ഥാന സർക്കാരിന്റെ ഏറ്റവും പ്രധാനപ്പെട്ട പദ്ധതിയാണ് സംസ്ഥാന സർക്കാർ നടത്തുവാൻ ഉദ്ദേശിക്കുന്ന സൗജന്യ ഭക്ഷ്യക്കിറ്റ് വിതരണം.\nഇതിന്റെ വിതരണം ഇപ്പോൾ ആരംഭിച്ചിട്ടുണ്ട്. എ എ വൈ കാർഡ് ഉടമകൾക്ക്, അതായത് മഞ്ഞ കാർഡ് ഉടമകൾക്ക് ആണ് ഇപ്പോൾ കിറ്റ് വിതരണം നടന്നുകൊണ്ടിരിക്കുന്നത്. ഇതിനുശേഷം പിങ്ക് കാർഡ് ഉടമകളുടെ കിറ്റ് വിതരണം ഉണ്ടായിരിക്കുന്നതാണ്. അതിനുശേഷം വെള്ള, നീല കാർഡ് ഉടമകൾക്ക് ഒക്ടോബർ മാസം പതിനഞ്ചാം തീയതിക്കു മുൻപായി കിറ്റുകൾ വിതരണം ചെയ്യും എന്നാണ് നമുക്ക് ഇപ്പോൾ ലഭിച്ചിരിക്കുന്ന വാർത്ത. അതുകൊണ്ടുതന്നെ ഈ കിറ്റുകൾ എല്ലാവരും പരമാവധി വാങ്ങുവാൻ ശ്രദ്ധിക്കുക.\nഅടുത്തതായി ശ്രദ്ധിക്കേണ്ട കാര്യം എന്നത് സാമൂഹ്യ സുരക്ഷാ ക്ഷേമ പെൻഷനുകളുടെ വിതരണം ഇപ്പോൾ ആരംഭിച്ചിട്ടുണ്ട്. സെപ്റ്റംബർ മാസം ആദ്യം തന്നെ വിതരണം ആരംഭിക്കും എന്നായിരുന്നു ആദ്യം പറഞ്ഞിരുന്നത്. പക്ഷേ സാങ്കേതിക കാരണങ്ങളാൽ ഇതിന്റെ വിതരണം നടത്താൻ കഴിഞ്ഞിരുന്നില്ല. എന്നാൽ ഇരുപത്തിയഞ്ചാം തീയതി മുതൽ സാമൂഹ്യ സുരക്ഷാ ക്ഷേമപെൻഷനുകൾ വിതരണം ചെയ്തു തുടങ്ങിയിട്ടുണ്ട്.\nഇത് പലരുടെയും അക്കൗണ്ടുകളിലേക്ക് നേരിട്ട് എത്തിച്ചേരുകയോ അല്ലെങ്കിൽ കൈകളിലേയ്ക്ക് നേരിട്ട് എത്തിച്ചു ചേരുകയോ ചെയ്യുന്നതായിരിക്കും. ഏകദേശം രണ്ട് ലക്ഷത്തോളം ആളുകളെ ഇതിൽ നിന്ന് ഒഴിവാക്കിയിട്ടുണ്ട് എന്ന് നമുക്ക് ഇപ്പോൾ അറിയാൻ സാധിക്കുന്നുണ്ട്. മൂന്നാമതായി പ്രധാനമന്ത്രി ഗരീബ് കല്യാൺ യോജന പ്രകാരം എ.എ.വൈ കാർഡ് ഉടമകൾക്കും, പി എച്ച് കാർഡ് ഉടമകൾക്കും, അതായത് പിങ്ക് കാർഡ് ഉടമകൾക്കും 30 കിലോ അരിയും അതോടൊപ്പം തന്നെ കടലയുടെ വിതരണം ഉണ്ടായിരിക്കുന്നതാണ്.\nഇത് ആരെങ്കിലും ഇന്നേവരെ വാങ്ങിയിട്ടില്ല എങ്കിൽ ഈ മാസം 31 ആം തീയതിക്കുള്ളിൽ തന്നെ വാങ്ങുവാൻ ശ്രദ്ധിക്കുക. അടുത്ത മാസത്തേക്ക് ഇത് കിട്ടുവാനുള്ള സാധ്യത വളരെ കുറവാണ്. നാലാമതായി നീല, വെള്ള കാർഡ് ഉടമകൾക്ക് 10 കിലോ സ്പെഷ്യൽ അരിയുടെ വിതരണം കഴിഞ്ഞ മാസം വരെ നടത്തിയിരുന്നു.\nപക്ഷേ വളരെയധികം പ്രതിസന്ധികൾ വന്നതുകൊണ്ട്, പദ്ധതി കുറച്ച് നാളുകളായി നിർത്തിവെച്ചിരിക്കുകയായിരുന്നു. എന്നാൽ ഇപ്പോൾ വെള്ള, നീല കാർഡ് ഉടമകൾക്ക് അഞ്ച് കിലോ അരി 15 രൂപ എന്ന നിരക്കിൽ വിതരണം ചെയ്യാൻ തുടങ്ങിയിട്ടുണ്ട്. ഈ ഒരു പദ്ധതിയും കൂടി പ്രയോജനപ്പെടുത്തുക. അതുകൊണ്ട് സെപ്റ്റംബർ മാസം അവസാനിക്കുന്നതിനു മുൻപ് തന്നെ മേൽപ്പറഞ്ഞ ആനുകൂല്യങ്ങൾ നിങ്ങൾ പരമാവധി ഉപയോഗിക്കുവാൻ ശ്രദ്ധിക്കുക.


എയര് ഇന്ത്യ എക്സ്‍പ്രസ് ദുബായ്, ദോഹ വിമാന സര്‍വീസുകള് തിരുവനന്തപുരത്തേക്ക് മാറ്റി\nKochi, First Published 9, Aug 2019, 11:49 AM IST\nകൊച്ചിയില് നിന്ന് ദുബായിലേക്ക് പുറപ്പെടേണ്ടിയിരുന്ന IX 435 വിമാനം തിരുവനന്തപുരത്ത് നിന്ന് വെള്ളിയാഴ്ച വൈകുന്നേരം അഞ്ച് മണിക്കായിരിക്കും പുറപ്പെടുന്നത്. കൊച്ചി-ദോഹ വിമാനത്തിന് പകരമുള്ള തിരുവനന്തപുരം-ദോഹ വിമാനം രാത്രി 12.30ന് പുറപ്പെടുമെന്നും അധികൃതര് അറിയിച്ചു.\nകൊച്ചി: കൊച്ചി അന്താരാഷ്ട്ര വിമാനത്താവളത്തില് നിന്ന് ദുബായിലേക്കും ദോഹയിലേക്കും ഇന്ന് പുറപ്പെടേണ്ടിയിരുന്ന എയര് ഇന്ത്യ എക്സ്‍പ്രസ് വിമാനങ്ങള് തിരുവനന്തപുരത്തേക്ക് മാറ്റും. റണ്‍വേയില് വെള്ളം കയറിയതിന് പിന്നാലെ കൊച്ചി അന്താരാഷ്ട്ര വിമാനത്താവളം അടച്ചതിനെ തുടര്‍ന്നാണ് സര്‍വീസുകള് പുനഃക്രമീകരിക്കുന്നത്.\nകൊച്ചിയില് നിന്ന് ദുബായിലേക്ക് പുറപ്പെടേണ്ടിയിരുന്ന IX 435 വിമാനം തിരുവനന്തപുരത്ത് നിന്ന് വെള്ളിയാഴ്ച വൈകുന്നേരം അഞ്ച് മണിക്കായിരിക്കും പുറപ്പെടുന്നത്. കൊച്ചി-ദോഹ വിമാനത്തിന് പകരമുള്ള തിരുവനന്തപുരം-ദോഹ വിമാനം രാത്രി 12.30ന് പുറപ്പെടുമെന്നും അധികൃതര് അറിയിച്ചു. ഈ രണ്ട് വിമാനങ്ങളിലും ടിക്കറ്റുകള് ബുക്ക് ചെയ്തവര് പുതിയ സമയക്രമം അനുസരിച്ച് തിരുവനന്തപുരം വിമാനത്താവളത്തില് എത്തിച്ചേരണം.\nകൂടുതല് വിവരങ്ങള്‍ക്ക് 04424301930, 0471 2500008, 8086855081 എന്നീ നമ്പറുകളില് ബന്ധപ്പെടാം. കൊച്ചി വിമാനത്താവളം അടച്ചിട്ടതുകൊണ്ട് യാത്രക്കാര്‍ക്കുണ്ടാവുന്ന ബുദ്ധിമുട്ടുകള് പരിഹരിക്കാന് കൊച്ചിയില് നിന്ന് തിരുവനന്തപുരത്തേക്ക് കെ.എസ്.ആര്.ടി.സി പ്രത്യേക സര്‍വീസുകള് നടത്തും.\nLast Updated 9, Aug 2019, 11:50 AM IST\nഅഭിജിത്ത് ബാനര്‍ജി പ്രധാനമന്ത്രി നരേന്ദ്ര മോദിയെ സന്ദര്‍ശിച്ചു,


സംസ്ഥാനത്ത് ഇന്ന് 31,337 പേര്‍ക്ക് കോവിഡ്; ടെസ്റ്റ് പോസിറ്റിവിറ്റി നിരക്ക് 23.29 – newspeople\nസംസ്ഥാനത്ത് ഇന്ന് 31,337 പേര്‍ക്ക് കോവിഡ്; ടെസ്റ്റ് പോസിറ്റിവിറ്റി നിരക്ക് 23.29\nതിരുവനന്തപുരം: സംസ്ഥാനത്ത് ഇന്ന് 31,337 പേർക്ക് കോവിഡ്-19 സ്ഥിരീകരിച്ചു. മലപ്പുറം 4320, എറണാകുളം 3517, തിരുവനന്തപുരം 3355, കൊല്ലം 3323, പാലക്കാട് 3105, കോഴിക്കോട് 2474, ആലപ്പുഴ 2353, തൃശൂർ 2312, കോട്ടയം 1855, കണ്ണൂർ 1374, പത്തനംതിട്ട 1149, ഇടുക്കി 830, കാസർഗോഡ് 739, വയനാട് 631 എന്നിങ്ങനേയാണ് ജില്ലകളിൽ ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 1,34,553 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 23.29 ആണ്. റുട്ടീൻ സാമ്പിൾ, സെന്റിനൽ സാമ്പിൾ, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആർ., ആർ.ടി. എൽ.എ.എം.പി., ആന്റിജൻ പരിശോധന എന്നിവ ഉൾപ്പെടെ ഇതുവരെ ആകെ 1,81,49,395 സാമ്പിളുകളാണ് പരിശോധിച്ചത്.\nകഴിഞ്ഞ ദിവസങ്ങളിലുണ്ടായ 97 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 6612 ആയി. ഇന്ന് രോഗം സ്ഥിരീകരിച്ചവരിൽ 150 പേർ സംസ്ഥാനത്തിന് പുറത്ത് നിന്നും വന്നവരാണ്. 28,921 പേർക്ക് സമ്പർക്കത്തിലൂടെയാണ് രോഗം ബാധിച്ചത്. 2157 പേരുടെ സമ്പർക്ക ഉറവിടം വ്യക്തമല്ല. മലപ്പുറം 4149, എറണാകുളം 3377, തിരുവനന്തപുരം 3116, കൊല്ലം 3309, പാലക്കാട് 1689, കോഴിക്കോട് 2416, ആലപ്പുഴ 2331, തൃശൂർ 2294, കോട്ടയം 1726, കണ്ണൂർ 1271, പത്തനംതിട്ട 1114, ഇടുക്കി 804, കാസർഗോഡ് 714, വയനാട് 611 എന്നിങ്ങനെയാണ് സമ്പർക്കത്തിലൂടെ രോഗം ബാധിച്ചത്.\n109 ആരോഗ്യ പ്രവർത്തകർക്കാണ് രോഗം ബാധിച്ചത്. കണ്ണൂർ 23, തിരുവനന്തപുരം, എറണാകുളം 15 വീതം, കാസർഗോഡ് 13, കൊല്ലം 12, പാലക്കാട് 11, തൃശൂർ 10, വയനാട് 5, കോട്ടയം 2, പത്തനംതിട്ട, ഇടുക്കി, കോഴിക്കോട് 1 വീതം ആരോഗ്യ പ്രവർത്തകർക്കാണ് രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 45,926 പേർ രോഗമുക്തി നേടി. തിരുവനന്തപുരം 7919, കൊല്ലം 1818, പത്തനംതിട്ട 270, ആലപ്പുഴ 1020, കോട്ടയം 3753, ഇടുക്കി 342, എറണാകുളം 6336, തൃശൂർ 4898, പാലക്കാട് 1433, മലപ്പുറം 4460, കോഴിക്കോട് 4169, വയനാട് 1309, കണ്ണൂർ 5349, കാസർഗോഡ് 2850 എന്നിങ്ങനേയാണ് രോഗമുക്തിയായത്. ഇതോടെ 3,47,626 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 18,46,105 പേർ ഇതുവരെ കോവിഡിൽ നിന്നും മുക്തി നേടി.\nസംസ്ഥാനത്തെ 10,10,995 വിവിധ ജില്ലകളിലായി പേരാണ് ഇപ്പോൾ നിരീക്ഷണത്തിലുള്ളത്. ഇവരിൽ 9,73,021 പേർ വീട്/ഇൻസ്റ്റിറ്റിയൂഷണൽ ക്വാറന്റൈനിലും 37,974 പേർ ആശുപത്രികളിലും നിരീക്ഷണത്തിലാണ്. 5225 പേരെയാണ് പുതുതായി ആശുപത്രിയിൽ പ്രവേശിപ്പിച്ചത്. ഇന്ന്3പുതിയ ഹോട്ട് സ്പോട്ടുകളാണുള്ളത്. ഒരു പ്രദേശത്തേയും ഹോട്ട് സ്പോട്ടിൽ നിന്നും ഒഴിവാക്കിയിട്ടില്ല. നിലവിൽ ആകെ 856 ഹോട്ട് സ്പോട്ടുകളാണുള്ളത്.\nവയനാട് ജില്ലയിൽ സമ്പര്‍ക്കത്തിലായവര് നിരീക്ഷണത്തില് പോകണം


Pulimurugan action choreographer Peter Hein And Wife Celebrated 25th Wedding Anniversary | ഭാര്യ പാര്‍വതിയ്‌ക്കൊപ്പം 25-ാം വിവാഹ വാര്‍ഷികം ആഘോഷിച്ച് പീറ്റര് ഹെയിന്; ഭാര്യയെ ചേര്‍ത്ത് പിടിച്ചുള്ള ചിത്രങ്ങളുമായി താരം - Malayalam Filmibeat\n| Updated: Wednesday, December 23, 2020, 16:11 [IST]\nമോഹന്‍ലാലിന്റെ സൂപ്പര്‍ഹിറ്റ് ചിത്രം പുലിമുരുകനിലൂടെയാണ് പീറ്റര് ഹെയിന് എന്ന പേര് കേരളത്തില് തരംഗമാവുന്നത്. ഇന്ത്യയിലെ ഏറ്റവും പ്രശസ്ത ആക്ഷന് കൊറിയോഗ്രാഫറായ പീറ്റര് ഹെയിനായിരുന്നു പുലിമുരുകനിലെ സംഘട്ടനത്തിന് പിന്നില്. ഇതിലൂടെ നിറയെ അംഗീകാരങ്ങളും പ്രശംസയും സ്വന്തമാക്കാന് പീറ്ററിന് സാധിച്ചിരുന്നു. ശേഷം മമ്മൂട്ടിയുടെ മധുരരാജ അടക്കമുള്ള മലയാള ചിത്രങ്ങളില് ആക്ഷനൊരുക്കുകയും ചെയ്തു.\nപീറ്ററിന്റെ സിനിമാ ജീവിതത്തെ കുറിച്ചാണ് കൂടുതല് പേര്‍ക്കും അറിയാവുന്നത്. എന്നാല് തന്റെ കുടുംബ ജീവിതത്തിലെ ഏറ്റവും പ്രധാനപ്പെട്ട ദിവസത്തെ കുറിച്ച് ആരാധകരുമായി പങ്കുവെച്ച് എത്തിയിരിക്കുകയാണ് താരമിപ്പോള്. പീറ്ററും ഭാര്യ പാര്‍വതിയും വിവാഹ വാര്‍ഷികം ആഘോഷിക്കുകയാണ്. ചിത്രങ്ങള് സഹിതമാണ് ആഘോഷത്തെ കുറിച്ച് താരം പറഞ്ഞത്.\nകൊവിഡ് കാലത്ത് പീറ്റര് ഹെയിനെ കുറിച്ചുള്ള വാര്‍ത്തകളൊന്നും കാര്യമായി പുറത്ത് വന്നിരുന്നില്ല. ഇപ്പോള് താരത്തിന്റെ 25-ാം വിവാഹ വാര്‍ഷികമായി എന്നുള്ള സന്തോഷത്തിലാണ് താരദമ്പതിമാര്. 1995 ഡിസംബറിലായിരുന്നു വിവാഹം. കിരണ് ഹെയ്ന് ആണ് ഇവരുടെ മകന്. ഫേസ്ബുക്ക് പേജിലൂടെ പ്രിയതമയ്‌ക്കൊപ്പമുള്ള ചിത്രങ്ങള് പോസ്റ്റ് ചെയ്ത് കൊണ്ടാണ് ആഘോഷങ്ങളെ കുറിച്ച് പീറ്റര് വാചാലനായത്. ഒപ്പം തനിക്കൊരു നല്ല കുടുംബം സമ്മാനിച്ചതിന് പാര്‍വതിയ്ക്ക് നന്ദിയും പറയുകയാണ് താരം.\n25 വര്‍ഷത്തോളമായി എനിക്ക് അരികില് നില്‍ക്കുന്ന വ്യക്തിക്ക് രജത ജൂബിലി ആശംസകള്. സ്നേഹം എത്രത്തേളമുണ്ടെന്ന് എനിക്ക് കാണിച്ച് തരികയും മികവുറ്റ ചെറിയൊരു കുടുംബത്തെ എനിക്ക് തരികയും ചെയ്തു. ലവ് യു ചെല്ലം എന്ന് കുറിച്ചുകൊണ്ടാണ് ഭാര്യയോടൊപ്പം 25-ാം വിവാഹ വാര്‍ഷിക ചിത്രങ്ങള് പീറ്റര് ഹെയിന് പങ്കുവെച്ചിരിക്കുന്നത്. ചെന്നൈയില് നിന്നുമായിരുന്നു പീറ്റര് ഹെയിനും ഭാര്യ പാര്‍വതിയും വിവാഹ വാര്‍ഷികം ആഘോഷിച്ചിരിക്കുന്നത്. താരത്തിന്റെ പോസ്റ്റിന് താഴെ നിരവധി പേരാണ് കമന്റുകളുമായി എത്തിയിരിക്കുന്നത്.\nതമിഴ്നാട്ടിലെ കാരൈക്കല് എന്ന സ്ഥലത്താണ് പീറ്റര് ഹെയിന് ജനിച്ചത്. അച്ഛന് തമിഴ്നാട് സ്വദേശിയും അമ്മ വിയറ്റ്നാം സ്വദേശിയുമാണ്. അച്ഛന് പെരുമാള് തമിഴ് സിനിമകളില് അസിസ്റ്റന്റ് ഫൈറ്റ് മാസ്റ്റര് ആയിരുന്നു. പിതാവിന്റെ പാത പിന്തുടര്‍ന്നാണ് പീറ്ററും ആക്ഷന് രംഗത്തേക്കും അവിടെ നിന്ന് സിനിമയിലേക്കും എത്തുന്നത്. പല സിനിമകളിലും എക്സ്ട്രാ ഫൈറ്റര് ആയി പ്രവര്‍ത്തിച്ചാണ് പീറ്ററിന്റെ സിനിമയിലേക്കുള്ള തുടക്കം. പിന്നീട് അസിസ്റ്റന്റ് ഫൈറ്റ് മാസ്റ്ററാറായി വളര്‍ന്നു.\nഒടിയന്റെ ലൊക്കേഷനില് പീറ്റര് ഹെയിന്റെ കാര് അഭ്യാസം | filmibeat Malayalam\nസ്വതന്ത്രമായി ഫൈറ്റ് മാസ്റ്ററായി അരങ്ങേറ്റം കുറിച്ചത് ഗൗതം മേനോന് ഒരുക്കിയ മിന്നലേ എന്ന സിനിമയിലായിരുന്നു. ആന്യന്, ചത്രാപതി, ശിവാജി, ഗജിനി, മഗധീര, എന്തിരന്, രാവണന്, ഏഴാം അറിവ്, ബാഹുബലി, പുലിമുരുകന് തുടങ്ങി തെന്നിന്ത്യയിലെ സൂപ്പര് ഹിറ്റ് സിനിമകള്‍ക്കെല്ലാം ആക്ഷനൊരുക്കിയത് പീറ്ററായിരുന്നു. തമിഴ്, തെലുങ്ക്, മലയാളം എന്നീ ഭാഷകളിലാണ് കൂടുതല് സിനിമകള് ചെയ്തിട്ടുള്ളതെങ്കിലും ഹിന്ദിയിലും പീറ്ററിന്റെ സംഘട്ടനത്തില് സിനിമ ഒരുങ്ങിയിട്ടുണ്ട്. ഇനി സ്വന്തമായി സംവിധാനം ചെയ്യുന്ന സിനിമയുടെ തിരക്കുകളിലാണ് താരം.\nPulimurugan action choreographer Peter Hein And Wife Celebrated 25th Wedding Anniversary


അയാളൊരു അസാമാന്യ പ്രതിഭ; ഡല്‍ഹി താരത്തിന് ലാറയുടെ കയ്യടി, ഒപ്പമൊരു ഓര്‍മ്മപ്പെടുത്തലും | IPL 2021 Brian Lara called delhi capitals pacer as exceptional talent\nഅയാളൊരു അസാമാന്യ പ്രതിഭ; ഡല്‍ഹി താരത്തിന് ലാറയുടെ കയ്യടി, ഒപ്പമൊരു ഓര്‍മ്മപ്പെടുത്തലും\nരണ്ടാം ക്വാളിഫയറിന് മുമ്പ് ഡല്‍ഹിയുടെ ഒരു താരത്തെ വിസ്‌മയം എന്ന് വാഴ്‌ത്തുകയാണ് വിന്‍ഡീസ് ഇതിഹാസം ബ്രയാന് ലാറ\nSharjah - United Arab Emirates, First Published Oct 13, 2021, 3:53 PM IST\nഷാര്‍ജ: ഐപിഎല് പതിനാലാം സീസണില്(IPL 2021) രണ്ടാം ക്വാളിഫയര് ദിനമാണിന്ന്. രണ്ടാം ക്വാളിഫയറില് ഡല്‍ഹി ക്യാപിറ്റല്‍സും(Delhi Capitals) കൊല്‍ക്കത്ത നൈറ്റ് റൈഡേഴ്‌സും(Kolkata Knight Riders) ഏറ്റുമുട്ടും. ഷാര്‍ജയില് (Sharjah) ഇന്ത്യന് സമയം രാത്രി 7.30നാണ് മത്സരം. ഇന്ന് ജയിക്കുന്നവരാണ് കലാശപ്പോരില് ചെന്നൈ സൂപ്പര് കിംഗ്‌സിനെ(Chennai Super Kings) നേരിടുക.\nമത്സരത്തിന് മുമ്പ് ഡല്‍ഹിയുടെ ഒരു താരത്തെ വിസ്‌മയം എന്ന് വാഴ്‌ത്തുകയാണ് വിന്‍ഡീസ് ഇതിഹാസം ബ്രയാന് ലാറ(Brian Lara). കഴിഞ്ഞ സീസണിലെ ഫോമിന്‍റെ നിഴലില് മാത്രമുള്ള ദക്ഷിണാഫ്രിക്കന് പേസര് കാഗിസോ റബാഡയ്‌ക്കാണ്(Kagiso Rabada) ലാറയുടെ പ്രശംസ. എന്നാല് ഡല്‍ഹിയുടെ പ്രകടനത്തില് താരത്തിന്‍റെ സാന്നിധ്യം നിര്‍ണായകമാണ് എന്ന് ലാറ നിരീക്ഷിക്കുന്നു.\n'അതേ, റബാഡയുടെ ഫോം ഡല്‍ഹിക്ക് ആശങ്കയാണ്. എന്നാല് അദേഹമൊരു അസാമാന്യ താരമാണ്. 2020 സീസണില് ഡല്‍ഹി ഫൈനലിലെത്താന് നിര്‍ണായകമായ താരങ്ങളിലൊരാള്. മധ്യ ഓവറുകളില് സ്ലോ ബോളുകളില് റബാഡയ്‌ക്ക് ഏറെ വിക്കറ്റ് കിട്ടി. എന്നാല് അത് ഇത്തവണ സംഭവിക്കുന്നില്ല. ആന്‍റിച്ച് നോര്‍ജെ മുന്നില് നിന്ന് ആക്രമണം നന്നായി നയിക്കുമ്പോള് കഴിഞ്ഞ സീസണുകളില് മികച്ച പ്രകടനം പുറത്തെടുത്ത ലോകോത്തര ബൗളറുടെ പിന്തുണ പ്രതീക്ഷിക്കുന്നു. താരത്തിന്‍റെ ഫോമില്ലായ്‌മ ചെറിയ സമ്മര്‍ദമുണ്ടാക്കുന്നുണ്ട്. റബാഡ ഫോമിലേക്ക് തിരിച്ചുവരാന് ടീം കൊതിക്കുന്നുണ്ടാകും' എന്നും ലാറ സ്റ്റാര് സ്‌പോര്‍ട്‌സിലെ പരിപാടിയില് കൂട്ടിച്ചേര്‍ത്തു.\nഐപിഎല്ലില് കഴിഞ്ഞ സീസണില് 17 മത്സരങ്ങളില് 30 വിക്കറ്റുമായി പര്‍പ്പിള് ക്യാപ്പിന് അവകാശിയായിരുന്നു കാഗിസോ റബാഡ. ഈ സീസണില് 14 കളികളില് 13 വിക്കറ്റേ താരത്തിനുള്ളൂ. അതേസമയം ഐപിഎല് കരിയറിലാകെ 49 മത്സരങ്ങളില് 74 വിക്കറ്റ് റബാഡയ്‌ക്ക് സ്വന്തമായുണ്ട്. 21 റണ്‍സിന് നാല് വിക്കറ്റ് വീഴ്‌ത്തിയതാണ് മികച്ച പ്രകടനം.\nഇന്നറിയാം ചെന്നൈയുടെ എതിരാളിയെ\nഇക്കുറി ഫൈനലില് ചെന്നൈ സൂപ്പര് കിംഗ്‌സിന്‍റെ എതിരാളികളെ ഇന്ന് അറിയാം. ഡല്‍ഹിയും കൊല്‍ക്കത്തയും നേര്‍ക്കുനേര് വരുന്ന 29-ാം മത്സരമാണിത്. കൊല്‍ക്കത്ത 15ലും ഡല്‍ഹി 12 മത്സരങ്ങളിലും ജയിച്ചു. ഒരു കളി ഉപേക്ഷിക്കുകയായിരുന്നു. സീസണില് രണ്ടു തവണ ഏറ്റുമുട്ടിയപ്പോള് ഇരുടീമും ഓരോ കളിയില് ജയിച്ചു. ഐപിഎല്ലിന്‍റെ ഇന്ത്യന് പാദത്തില് ഡല്‍ഹി ഏഴ് വിക്കറ്റിന് വിജയിച്ചപ്പോള് യുഎഇ പാദത്തില് കൊല്‍ക്കത്ത മൂന്ന് വിക്കറ്റിന് ജയിച്ചു.\nഐപിഎല് 2021: ഡല്‍ഹി കൊല്‍ക്കത്തയ്‌ക്കെതിരെ; ഫൈനലില് ചെന്നൈയുടെ എതിരാളികളെ ഇന്നറിയാം\nLast Updated Oct 13, 2021, 3:58 PM IST\nLara Hails Rabada\nLara Praises Rabada


കോവിഡ് 19- ജില്ലയില് ഇന്ന് (ജൂലൈ15) 64 പേര്‍ക്ക് രോഗബാധ; 15 പേര്‍ക്ക് രോഗമുക്തി\nHomeCovid-19കോവിഡ് 19- ജില്ലയില് ഇന്ന് (ജൂലൈ15) 64 പേര്‍ക്ക് രോഗബാധ; 15 പേര്‍ക്ക് രോഗമുക്തി\nകോഴിക്കോട് ജില്ലയില് ഇന്ന് 64 കോവിഡ് പോസിറ്റീവ് കൂടി റിപ്പോര്‍ട്ട് ചെയ്തതായി ജില്ലാ മെഡിക്കല് ഓഫീസര് ഡോ. ജയശ്രീ വി. അറിയിച്ചു. 15 പേര് രോഗമുക്തി നേടുകയും ചെയ്തു.\nജൂലൈ 13 ന് തൂണേരി, നാദാപുരം, വടകര, കോഴിക്കോട് കോര്‍പ്പറേഷന് എന്നിവിടങ്ങളില് നടത്തിയ പ്രത്യേക ആന്റിജന് പരിശോധനയില് രോഗം സ്ഥിരീകരിച്ചവര്-\n1 മുതല്5വരെ) 67, 85, 56, 42, 28 വയസ്സുള്ള തൂണേരി സ്വദേശിനികള്\n6 മുതല് 14 വരെ) 28, 75, 19, 40, 27, 41, 60, 40, 53 വയസ്സുള്ള തൂണേരി സ്വദേശികള്\n15 മുതല് 18 വരെ) 13 വയസ്സുള്ള പെണ്‍കുട്ടി, 13, 2, 13 വയസ്സുള്ള ആണ്‍കുട്ടികള് - തൂണേരി\n19) 60 വയസ്സുള്ള പുരുഷന് വില്യാപ്പള്ളി സ്വദേശി\n20) 47 വയസ്സുള്ള വാണിമേല് സ്വദേശി\n21, 22) 44, 57 വയസ്സുള്ള മണിയൂര് സ്വദേശികള്\n23) 57 വയസ്സുള്ള ഏറാമല സ്വദേശി\n24 മുതല് 27 വരെ) 40, 19, 64, 50, വയസ്സുള്ള വടകര സ്വദേശിനികള്\n28 മുതല് 32 വരെ) 39, 40, 65, 46, 60, വയസ്സുള്ള വടകര സ്വദേശികള്\n33 മുതല് 35 വരെ) 17, വയസ്സുള്ള പെണ്‍കുട്ടി, 14, 11, വയസ്സുള്ള ആണ്‍കുട്ടികള് - വടകര\n36) 32 വയസ്സുള്ള ചങ്ങരോത്ത് സ്വദേശി.\n37) 25 വയസ്സുള്ള കായക്കൊടി സ്വദേശിനി.\n38 മുതല് 50 വരെ) 40, 50, 60, 70, 47, 40, 73, 40, 43, 36, 24, 26, 40, വയസ്സുള്ള നാദാപുരം സ്വദേശിനികള്\n51 മുതല് 52 വരെ) 32, 45, വയസ്സുള്ള നാദാപുരം സ്വദേശികള്\n53 മുതല് 59 വരെ) 16,10, 12, 5, 15, വയസ്സുള്ള പെണ്‍കുട്ടി, 17,9വയസ്സുള്ള ആണ്‍കുട്ടികള് -നാദാപുരം\n60 മുതല് 62 വരെ) 23 വയസ്സുള്ള പുരുഷന്, 48 വയസ്സുള്ള സ്ത്രീ, 17 വയസ്സുള്ള പെണ്‍കുട്ടി-കോഴിക്കോട് കോര്‍പ്പറേഷന്\nഇവര് കോഴിക്കോട് മെഡിക്കല് കോളേജ്, എഫ്.എല്.ടി.സി എന്.ഐ.ടി എന്നിവിടങ്ങളില് ചികിത്സയിലാണ്.\n63) 22 വയസ്സുള്ള മൂടാടി സ്വദേശി, കിര്‍ഗിസ്ഥാനില് നിന്നും ജൂലൈ3ന് വിമാനമാര്‍ഗ്ഗം കൊച്ചിയിലെത്തി. തുടര്‍ന്ന് കോഴിക്കോട് എത്തി വീട്ടില് നിരീക്ഷണത്തിലായിരുന്നു. ജൂലൈ 12 ന് രോഗലക്ഷണങ്ങളെ തുടര്‍ന്ന് മെഡിക്കല് കോളേജില് പ്രവേശിപ്പിച്ചു. സ്രവപരിശോധന നടത്തി. പോസിറ്റീവായി. അവിടെ ചികിത്സയിലാണ്.\n64) 38 വയസ്സുള്ള അഴിയൂര് സ്വദേശി. ജൂലൈ 13 ന് വീണുപരിക്കേറ്റതിനെ തുടര്‍ന്ന് ജൂലൈ 14 ന് സ്വകാര്യ ആശുപത്രിയില് ഓപ്പറേഷന് ആവശ്യാര്‍ത്ഥം സ്രവപരിശോധന നടത്തി. തുടര്‍ന്ന് മെഡിക്കല് കോളേജിലേയ്ക്ക് മാറ്റി. പരിശോധനഫലം പോസിറ്റീവായതിനെ തുടര്‍ന്ന് അവിടെ ചികിത്സയിലാണ്.\n1) 28 വയസ്സുള്ള നാദാപുരം സ്വദേശി\n2) 40 വയസ്സുള്ള മടവൂര് സ്വദേശി\n3) 31 വയസ്സുള്ള ചോറോട് സ്വദേശി\n4) 45 വയസ്സുള്ള ചങ്ങരോത്ത് സ്വദേശി\n5) 43 വയസ്സുള്ള തുറയൂര് സ്വദേശി\n6) 41 വയസ്സുള്ള അഴിയൂര് സ്വദേശി\n8,9) 1, 10 വയസ്സുള്ള ആണ്‍കുട്ടികള് - കോഴിക്കോട് കോര്‍പ്പറേഷന് സ്വദേശി\n10,11) 32, 22, വയസ്സുള്ള കോഴിക്കോട് കോര്‍പ്പറേഷന് സ്വദേശികള്\n12) 45 വയസ്സുള്ള കോര്‍പ്പറേഷന് സ്വദേശിനി\n13) 57 വയസ്സുള്ള പത്തനംതിട്ട സ്വദേശി\n14) 26 വയസ്സുള്ള മലപ്പുറം സ്വദേശി\n15) 42 വയസ്സുള്ള തമിഴ്നാട് സ്വദേശി\nപുതുതായി 793 പേര് കൂടി നിരീക്ഷണത്തില്\nഇന്ന് പുതുതായി വന്ന 793 പേരുള്‍പ്പെടെ ജില്ലയില് 15,114 പേര് നിരീക്ഷണത്തിലുണ്ട്്. ജില്ലയില് ഇതുവരെ 65,657 പേര് നിരീക്ഷണം പൂര്‍ത്തിയാക്കി. ഇന്ന് പുതുതായി വന്ന 107 പേരുള്‍പ്പെടെ 353 പേരാണ് ആശുപത്രികളില് നിരീക്ഷണത്തിലുള്ളത്. ഇതില് 156 പേര് മെഡിക്കല് കോളേജിലും 90 പേര് കോവിഡ് ഫസ്റ്റ് ലൈന് ട്രീറ്റ്മെന്റ് സെന്ററായ കോഴിക്കോട്ടെ ലക്ഷദ്വീപ് ഗസ്റ്റ്ഹൗസിലുമാണ്. 107 പേര് എന്.ഐ.ടി കോവിഡ് ഫസ്റ്റ് ലൈന് ട്രീറ്റ്മെന്റ് സെന്ററിലും നിരീക്ഷണത്തിലാണ്. 42 പേര് ഇന്ന് ഡിസ്ചാര്‍ജ്ജ് ആയി.\nജില്ലയിലെ ആരോഗ്യപ്രവര്‍ത്തകര് വിവിധ കേന്ദ്രങ്ങള് സന്ദര്‍ശിക്കുകയും സ്‌ക്രീനിംഗ്, ബോധവല്‍ക്കരണം, ശുചിത്വപരിശോധന തുടങ്ങിയ കോവിഡ് പ്രതിരോധപ്രവര്‍ത്തനങ്ങള്‍ക്ക് നേതൃത്വം നല്‍കുകയും ചെയ്തു. മാനസിക സംഘര്‍ഷം കുറയ്ക്കുന്നതിനായി മെന്റല് ഹെല്‍ത്ത് ഹെല്‍പ്പ് ലൈനിലൂടെ6പേര്‍ക്ക് ഇന്ന് കൗണ്‍സിലിംഗ് നല്‍കി. 282 പേര്‍ക്ക് മാനസിക സംഘര്‍ഷം ലഘൂകരിക്കുന്നതിന്റെ ഭാഗമായി ഫോണിലൂടെ സേവനം നല്‍കി. ഇന്ന് ജില്ലയില് 5,214 സന്നദ്ധ പ്രവര്‍ത്തകര് 15,519 വീടുകള് സന്ദര്‍ശിച്ച് ബോധവല്‍ക്കരണം നടത്തി.


ബ്രെയിന് ട്യൂമര് ബാധിതനായി മരിച്ച അച്ഛന്. ഗര്‍ഭാശയ മുഴ കൊണ്ടുള്ള കഷ്ടതകള് അനുഭവിക്കുന്ന അമ്മ, ബുദ്ധിമാന്ദ്യവും അപസ്മാരവും ബാധിച്ച രണ്ടു മക്കള്, ഒരു ദുരന്തസിനിമയുടെ കഥയെ അനുസ്മരിപ്പിക്കുന്നതാണ് കോടിമത പള്ളിപ്പുറത്ത് സൌത്ത് അറയ്ക്കല് വീട്ടില് പി. ജെ. മോളി എന്ന വീട്ടമ്മയുടെ കുടുംബകഥ. ഇവരുടെ ഇപ്പോഴത്തെ വേവലാതി ബുദ്ധിമാന്ദ്യവും അപസ്മാരവും തൈറോയ്ഡും ബാധിച്ച് മരുന്നിനുമേല് മരുന്നുമായി കഴിയുന്ന 19 വയസുകാരിയായ ഇളയമകള് മീനുകുട്ടിയെ ഓര്‍ത്താണ്.അഞ്ചാം ക്ളാസില് പഠിക്കുമ്പോഴാണ് മീനുകുട്ടിയില് രോഗലക്ഷണ ങ്ങള് പ്രകടമാകാന് തുടങ്ങിയത്. ബുദ്ധിമാന്ദ്യത്തിനൊപ്പം അപസ് മാരവും മീനുകുട്ടിയെ പിടികൂടിയതോടെ പഠനം എട്ടാം ക്ളാസില് വച്ച് അവസാനിപ്പിക്കേണ്ടി വന്നു. അമ്മയുടെ സഹായമില്ലാതെ സ്വന്തമായി ഒന്നും ചെയ്യാനുള്ള അറിവ് ഈ കുട്ടിക്കില്ല. ചികിത്സയ്ക്കായി വളരെ നിര്‍ബന്ധിച്ചാലെ ആശുപത്രിയില് കൊണ്ടു പോകാന് സാധിക്കൂ. പുറത്തുള്ളവരെ കാണുന്നതോ അവരുടെ ശബ്ദം കേള്‍ക്കുന്നതോ മീനുകുട്ടിയില് വല്ലാത്തഭയം സൃഷ്ടിക്കുന്നതിനാല് പുറത്തേക്കിറ ങ്ങാന് കൂട്ടാക്കാറില്ല. മുറിയില് കിടപ്പാണ് എപ്പോഴും.അപസ്മാരവും തൈറോയിഡും ഇല്ലെങ്കിലും ബുദ്ധിമാന്ദ്യമുള്ളയാളാ ണ് മീനുകുട്ടിയുടെ മൂത്ത സഹോദരന് അനുകുട്ടന് (25). അമ്മയായ മോളിക്ക് താല്‍ക്കാലികമായി ചില വീടുകളില് വീട്ടുപണിക്ക് പോകു മ്പോള് ലഭിക്കുന്ന തുച്ഛമായ വരുമാനമാണ് ലഭിക്കുന്നത്. എന്നാല് കുട്ടികളുടെ അകാരണമായ ഭയവും. മകളെ ഒറ്റയ്ക്കാക്കി ജോലിക്കു പോകാനുള്ള മടിയും കാരണം മിക്കപ്പോഴും പണിക്ക് പോകാന് സാധിക്കില്ല.ബുദ്ധിമാന്ദ്യമുള്ള കുട്ടികളുടെ എല്ലാ പ്രകൃതവും ഇവരില് പ്രകടമാണ്. അമ്മയായ മോളിക്ക് ഇവരില് നിന്ന് ചീത്ത വിളിയും മര്‍ദനവും ഏല്‍ക്കേണ്ടി വന്നിട്ടുണ്ട്.അതെല്ലാം ക്ഷമിച്ച് ഈ അമ്മ ഇത്രയും കാലം അവരെ പരിപാലിച്ചു. എന്നാല് ഗര്‍ഭാശയ മുഴ മൂലം ബുദ്ധിമുട്ടുന്ന ഇവര് മക്കളെ നവജീവന് പോലെ ഏതെങ്കിലും സന്നദ്ധ സ്ഥാപനങ്ങളെ ഏല്‍പ്പിക്കുവാന് ഒരുങ്ങുകയാണ്. നവരായ ആളുകളടെ കാരുണ്യം കൊണ്ടാണ് ഈയമ്മ ഇത്രയും കാലം മക്കളുടെ ചികിത്സയും ആഹാരവുമെല്ലാം നല്‍കി പരിപാലിച്ചത്. മീനുകുട്ടിയുടെ ചികിത്സയ്ക്കാവശ്യമായ മരുന്നുകള്‍ക്കു മാത്രം 1500 രൂപയോളം വേണം. യാത്രാ ചിലവുകളും മറ്റും വേറെ. കൂടാതെ സ്വന്തം ചികിത്സയ്ക്കും ബുദ്ധിമാന്ദ്യമുള്ള മൂത്ത മകന്റെ ചികിത്സയ്ക്കും നല്ലൊരു തുക വേണം. അതിനായി എന്ത് ചെയ്യണമെന്നറിയാതെ ഉഴലുകയാണ് മോളി എന്ന അമ്മ. കരുണയുള്ളവർ ഈ കുടുംബത്തെ സഹായിക്കൂ..!!പി. ജെ. മോളിഅറയ്ക്കല് (ഹൌസ്)പള്ളിപ്പുറത്ത് സൌത്ത് പിഒകോടിമതഫോണ്: 7736381745\nAcc. No SBT Kodimatha 67011314779IFC Code 19481070379\nക്രൂരമായ വിധിവിളയാട്ടത്തിനുമുന്നിൽ ആലംബമറ്റ ഒരു കുടുംബം.. പ്രിൻസിനെ സഹായിക്കൂ..!!\nവിധി നിരന്തരം വേട്ടയാടുന്ന പ്രിന്‍സിന് മുന്നോട്ട് ജീവിക്കണമെങ്കില് ഇനിയും നന്മയുള്ളവരുടെ സഹായം കൂടി വേണം. രണ്ടുവൃക്കകളും തകരാറിലായ ഇടുക്കി, കൊച്ചൂപ്പ്, ജോസ്കരി മറ്റത്തില് പ്രിന്‍സ് ജോണ്‍സണ്(14)മെഡിക്കല് കോളജ് ആശുപത്രി നെഫ്രാളജി വിഭാഗത്തില് ചികില്‍സയിലാണ്. പിതാവ് ജോണ്‍സണ് ഏതാനും വര്‍ഷം മുന്‍പ് മരണമടഞ്ഞിരുന്നു. തുടര്‍ന്ന് അമ്മ മിനിയാണ് പ്രിന്‍സിനെയും സഹോദരന് ജോബിയെയും വളര്‍ത്തിയത്. 11-ാം വയസിലാണ് പ്രിന്‍സിന് വൃക്കരോഗം കണ്ടെത്തിയത്. തുടര്‍ന്ന് മെഡിക്കല് കോളജ് കുട്ടികളുടെ ആശുപത്രിയില് പ്രവേശിപ്പിച്ചു.\nഇതിനിടെ മിനിക്ക് ഹൃദ്രോഗം ബാധിച്ചു. ഹൃദയത്തിന്റെ വാല്‍വ് തകരാറിലായതിനെ തുടര്‍ന്ന് മെഡിക്കല് കോളജിലെ ഹൃദ്രോഗ ശസ്ത്രക്രിയ വിഭാഗത്തില് 2010 ല് വാല്‍വ് മാറ്റിവയ്ക്കല് ശസ്ത്രക്രിയ നടത്തി. ഇതിന് ചികില്‍സ നടത്തുന്നതിനിടെ മൂത്ത മകന് ജോണ്‍സണ് ജീപ്പ് അപകടത്തിലും പരുക്കേറ്റു. പിന്നോട്ട് ഉരുണ്ടുവന്ന ജീപ്പ് ഇടിച്ച് പരുക്കേല്‍ക്കുകയായിരുന്നു. നാട്ടുകാരുടെയും കൊച്ചിയിലെ സ്വകാര്യ ആശുപത്രിയുടെയും സഹായത്തോടെ നാല് ലക്ഷം രൂപ സ്വരൂപിച്ചാണ് ചികില്‍സ നടത്തിയത്. തൊഴിലുറപ്പ് പദ്ധതിയില് ജോലി ചെയ്ത് ലഭിക്കുന്ന കൂലികൊണ്ടാണ് മിനി കുടുംബം പോറ്റുന്നത്.\nഗവ. എച്ച്എസ്എസ് കുഞ്ഞിത്തണ്ണിയില് പത്താം ക്ളാസ് വിദ്യാര്‍ഥിയാണ് പ്രിന്‍സ്. ഇപ്പോള് രണ്ടാഴ്ചകൂടുമ്പോള് ഡയാലിസിസ് നടത്തുന്നുണ്ട്. വൃക്കമാറ്റിവയ്ക്കണമെന്നാണ് നെഫ്രോളജി വിഭാഗം മേധാവി. ഡോ. കെ.പി. ജയകുമാര് നിര്‍ദേശിച്ചിരിക്കുകയാണ്. എന്നാല് ഇതിന് ചെലവാകുന്ന പണം കണ്ടെത്താന് ഈ കുടുംബത്തിന് ആകുന്നില്ല. അമ്മ മിനി ഒരു വൃക്ക നല്‍കാന് തയാറായിട്ടുണ്ട്. എന്നാല് ഹൃദ്രോഗത്തെ തുടര്‍ന്ന് മിനിയുടെ ഹൃദയ വാല്‍വ് മാറ്റിവയക്ക്ല് നടത്തിയിരുന്നതിനാല് മിനിയുടെ വൃക്ക മകന് ഉപയോഗിക്കാന് കഴിയുമോ എന്നും ആശങ്കയുണ്ട്. നല്ലവരായ ജനങ്ങളുടെ സഹായത്തിനായി ഈ കുടുംബം പ്രതീക്ഷയോടെ കാത്തിരിക്കുകയാണ്.\nബാങ്ക് അക്കൌണ്ട് വിവരങ്ങള്\nബാങ്ക് എസ്ബിടി പൊട്ടന്‍കാവ് ബ്രാഞ്ച്.\nഅക്കൌണ്ട് നമ്പര് : 67077674361\nഐഎഫ്എസ് നമ്പര് എസ്ബിടിആര് 00527.\nതലച്ചോറിന് ശസ്ത്രക്രിയ കാത്ത് ഒന്‍പതു വയസ്സുകാരന്!!\nപത്തനംതിട്ട . തലച്ചോര് തകരാരിലായ ഒന്‍പതു വയസ്സുകാരന് ചികില്‍സാ സഹായം തേടുന്നു. മലയാലപ്പുഴ താഴം മുക്കുട്ടുങ്കല് കൈമൂട്ടില് രഘുലാലിന്റെ മകന് ബിച്ചുലാലാണ് ചികില്‍സാ സഹായം തേടുന്നത്. കോഴഞ്ചേരിയിലെ സ്വകാര്യ ആശുപത്രിയില് ചികില്‍സിലാണ്. തലച്ചോറിനോടു ചേര്‍ന്നുള്ള മുഴയുടെ കുറച്ചുഭാഗം ശസ്ത്രക്രിയയിലൂടെ നീക്കം ചെയ്തിട്ടുണ്ട്. പരിശോധനയ്ക്കായി ലാബിലേക്ക് അയിച്ചിരിക്കുകയാണ്. ബാക്കിയുള്ള ശസ്ത്രക്രിയയ്ക്കായി രണ്ടു ലക്ഷം രൂപയെങ്കിലും ചെലവു വരുന്നുണ്ട്. ബിച്ചുലാലിനെ സഹായിക്കാന് മലയാലപ്പുഴ എസ്ബിടി ശാഖയില് അച്ഛന് രഘുലാലിന്റെ പേരില് അക്കൌണ്ട് തുറന്നിട്ടുണ്ട്. നമ്പര്: 67134563475.ബാങ്ക് അക്കൌണ്ട് വിവരങ്ങള് SBT.അക്കൌണ്ട് നമ്പര്: 67134563475.മലയാലപ്പുഴ ശാഖപത്തനംതിട്ടഫോണ് : 04682300224, 04682301955ഐഎഫ്എസ്സി കോഡ് : SBTR0000407എംഐസിആര് കോഡ് : 689009109\nഹൃദയമുള്ളവരേ.. ഇവരെ സഹായിക്കൂ..!!\nന്യൂഡല്‍ഹി. ഹൃദയമുള്ളവരെല്ലാം കേള്‍ക്കേണ്ട കഥയാണു ചേര്‍ത്തല വാരനാട് മേലേപ്പോകാട്ട് വെളി എം.എം. ജോസഫ് ബ്രഷ്നേവ് - ബിന്ദു ദമ്പതികളുടേത്. ഹൃദ്രോഗികളായ മൂന്നു മക്കളുടെ ശസ്ത്രക്രിയയ്ക്കും ചികില്‍സാ ചെലവിനും പണം കണ്ടെത്താനുള്ള നെട്ടോട്ടമാണു കഴിഞ്ഞ ഒന്‍പതു വര്‍ഷമായി ഇവരുടെ ജീവിതം. പല വഴികളില് നിന്നു ലഭിച്ച സഹായവും സ്വന്തം സമ്പാദ്യവും കൊണ്ടു രണ്ടുമക്കളുടെ ശസ്ത്രക്രിയ പൂര്‍ത്തിയായി. മൂത്തമകന് ജോണ് ജോയലിന്റെ രോഗം സങ്കീര്‍ണമായതിനാല് കേരളത്തില് ശസ്ത്രക്രിയ നടത്താനാകില്ല. ഹൃദയമുള്ളവര് സഹായിക്കുമെന്ന ഒറ്റ പ്രതീക്ഷയില് മകനെയും കൊണ്ടു ഡല്‍ഹിയി ലെത്തിയിരിക്കുകയാണു ഈ മാതാപിതാക്കള്.ജോണ് ജോയലിനു എയിംസില് ചികില്‍സ തുടങ്ങി. ടെസ്റ്റുകളും ശസ്ത്രക്രിയകളുമായി ലക്ഷങ്ങള് ചെലവും വരും. കഴുത്തറ്റമെത്തിയ കടം മാത്രമാണു കൂലിപ്പണിക്കാരായ ഈ ദമ്പതികളുടെ സമ്പാദ്യം. സുമനസ്സുകളുടെ സഹായമാണു ഏക പ്രതീക്ഷ.ആരുടേയും കരളിലിയിപ്പിക്കുന്നതാണു ഈ കുടുംബത്തിന്റെ ദുരന്തകഥ. ബ്രഷ്നേവിനും ബിന്ദുവിനും മൂന്നു ആണ് മക്കള്. മൂന്നു പേരും ഹൃദ്രോഗികള്. ഇളയ മകന് സാംജോസിന്റെയും രണ്ടാമത്തെ മകന് അമലീന് ജോസഫിന്റെയും ശസ്ത്രക്രിയ നേരത്തെ പൂര്‍ത്തിയായി. ഇരുവരുടെയും ശസ്ത്രക്രിയ പൂര്‍ത്തിയായതു കേരളത്തിലാണ്. രണ്ടു ലക്ഷത്തോളം രൂപയാണു ഇതിനായി ചെലവായത്. കൂലിപ്പണിയില് നിന്നു മിച്ചംവെച്ചുണ്ടാക്കിയ ചെറിയ സമ്പാദ്യവും നാട്ടുകാരുടെ സഹായവും കൊണ്ടാണു പണം കണ്ടെത്തിയത്.മറ്റു രണ്ടുപേരില് നിന്നു വ്യത്യസ്തമായി അല്‍പ്പം സങ്കീര്‍ണമാണു മൂത്തമകന് ജോണ് ജോയലിന്റെ രോഗം. രക്ത ശുദ്ധീകരണം നടക്കാത്തതാണു പ്രധാന പ്രശ്നം. കേരളത്തില് ചികില്‍സാ സൌകര്യമില്ലാത്തതിനാല് ഡോക്ടര്‍മാര് എയിംസിലേക്കു റഫര് ചെയ്യുകയായിരുന്നു. ഇവിടെ പ്രാഥമിക പരിശോധനകള് പൂര്‍ത്തിയായി. രക്തശുദ്ധീകരണം നടക്കാത്തതുള്‍പ്പെടെ ജോയലിന്റെ ഹൃദയത്തില് നാലു പ്രധാന പ്രശ്നങ്ങള് കണ്ടെത്തിയിട്ടുണ്ട്.എല്ലാ ഇളവുകളും ലഭിച്ചാലും ശസ്ത്രക്രിയയും തുടര് ചികില്‍സ യ്ക്കുമായി രണ്ടു ലക്ഷം രൂപയെങ്കിലും ചെലവുവരും. നാലു മാസ മെങ്കിലും ഡല്‍ഹിയില് ചെലവിടണം. അതിന്റെ ചെലവു വേറെ. മലയാളിയായ സന്തോഷ് ഏര്‍പ്പാടാക്കിയ ലാഡോസറായിയിലെ വാടക വീട്ടിലാണു തല്‍ക്കാലം കുടുംബം താമസിക്കുന്നത്. ഒരു കുരുന്നു ഹൃദയത്തിന്റെ മിടിപ്പ് നിലനിര്‍ത്തുന്നതിനുള്ള നിങ്ങളുടെ സഹായം ചേര്‍ത്തല സിന്‍ഡിക്കേറ്റ് ബാങ്ക് ശാഖയിലെ 41092210002135 എന്ന അക്കൌണ്ടില് നിക്ഷേപിക്കുക.ബാങ്കിന്റെ ഐഎഫ്എസ്സി നമ്പര്: YNB0004109അക്കൌണ്ട് നമ്പര് 41092210002135\nസിന്‍ഡിക്കേറ്റ് ബാങ്ക്, ചേര്‍ത്തല\nഫോണ് - 09891796787, 9911067844\nതലച്ചോറിന്റെ വളര്‍ച്ചക്കുറവുമൂലം തളര്‍ന്നു കിടക്കുന്ന സ്നേഹ എന്ന എട്ടു വയസുകാരിയുടെ കഥ ആരുടെയും കരളലിയിക്കും. മന്ദിരം സ്വദേശി ബിജുമോന്റെ മകളായ സനേഹയ്ക്കു ജനിച്ച് ആറു മാസം മുതലാണു രോഗം തുടങ്ങിയത്. വിവിധ ആശുപത്രിയില് മകളെയും കൊണ്ടു കയറിയിറങ്ങിയ ബിജുമോനും ഭാര്യ സതിയും അവസാനം കോട്ടയം മെഡിക്കല് കോളജില് സ്നേഹയെ അഡ്മിറ്റ് ചെയ്തു. ദീര്‍ഘനാളത്തെ ചികിത്സ നടത്തിയെങ്കിലും പ്രയോജനമുണ്ടായില്ല. രണ്ടാഴ്ച കൂടുമ്പോള് ആശുപത്രിയില് വരണം. തലച്ചോറില് വെള്ളം കെട്ടിക്കിടക്കുന്നതിനാല് അതു പല പ്രാവശ്യമായി എടുത്തു കളഞ്ഞെങ്കില് മാത്രമേ ചികിത്സ ഫലപ്രദമാകൂ എന്നു ഡോക്ടര്‍മാര് പറഞ്ഞു.ഇതനുസരിച്ചു തിരുവനന്തപുരം മെഡിക്കല് കോളജില് എത്തി രണ്ടു പ്രാവശ്യം വെള്ളമെടുത്തു കളഞ്ഞു. ഒരു പ്രാവശ്യം ഇതു ചെയ്തതിനു ചിലവായത് 75,000 രൂപ. ദിവസേനയുള്ള മരുന്നു മേടിക്കാന്‍പോലും കഷ്ടപ്പെടുന്ന ഈ കുടുംബത്തിനു ഇതു താങ്ങാവുന്നതിലും അപ്പുറമായിരുന്നു. പലരോടും കടം മേടിച്ചാണ് ഇവര് ആ തുക കണ്ടെത്തിയത്. ഇനി എന്തു ചെയ്യുമെന്ന് ഈ കുടുംബത്തിനറിയില്ല. ഇതു കൂടാതെ സ്നേഹയ്ക്കു ശ്വാസംമുട്ടലും ഫിറ്റ്സും ഉണ്ടാകാറുണ്ട്. ദ്രാവക രൂപത്തിലുള്ള പ്രത്യേക ഭക്ഷണം മാത്രമേ സനേഹയ്ക്കു കഴിക്കാന് സാധിക്കൂ. ഇതിനെല്ലാംകൂടി എവിടുന്നു പണം ലഭിക്കുമെന്നറിയാതെ വിഷമിക്കുന്ന ഈ കുടുംബത്തെ നിങ്ങള് സഹായിക്കില്ലേ?വിലാസം ജി. ബിജുമോന്‍പാറയക്ക്ല് ഹൌസ്മന്ദിരം പിഒ, റാന്നി689672ഫോണ് : 9745667606 സഹായങ്ങള് നിക്ഷേപിക്കാന്- അക്കൌണ്ട് നമ്പര്: 2319108046425 (കാനറാ ബാങ്ക്, റാന്നി - സ്നേഹ മോള് ബി. ജോര്‍ജ്)\nഓടിക്കളിച്ചു നടക്കേണ്ട പ്രായത്തില് കാന്‍സറിന്റെ രോഗപീഡകള് ഏറ്റുവാങ്ങാന് വിധിക്കപ്പെട്ട കുട്ടിയാണു ബാലു എന്ന പന്ത്രണ്ടു വയസുകാരന്. മൂന്നാം വയസിലാണു ബാലുവിനു കാന്‍സര് ബാധിച്ചത്. പിന്നീടുള്ള ഈ ബാലന്റെ ജീവിതം മുഴുവന് ദുരിതവും വേദനയും നിറഞ്ഞതായിരുന്നു. കൂട്ടുകാര് സ്കൂളില് പോകുമ്പോള് ബാലു വേദന സാഹിക്കാനാവാതെ കരയുകയായിരുന്നു.അമ്മ സുമ കൂലിപ്പണ്ണിക്കും വീട്ടു ജോലിക്കും പോയി കിട്ടുന്ന തുച്ഛമായ വരുമാനം ഒരു ദിവസത്തെ മരുന്നിനു പോലും തികയില്ല. ഏകദേശം അയ്യായിരം രൂപയാണു ഒരു മാസം ചികിത്സയ്ക്കായി ചെലവാകുന്നത്. ഭര്‍ത്താവുപേക്ഷിച്ചു പോയ സുമ ബാലുവിനും ഇളയ മകനുമൊപ്പം സഹോദരിയുടെ വീട്ടിലാണു താമസിക്കുന്നത്. സുമയ്ക്കു സ്വന്തമായി വീടും സ്ഥലവുമില്ല. സുമനസുകളുടെ സഹായത്തിനായി കാത്തിരിക്കുകയാണു അമ്മയും മക്കളും.വിലാസം കല്ലടയില് ഹൌസ്അയര്‍ക്കുന്നംകോട്ടയം -686564ഫോണ്: 9605169317സഹായങ്ങള് നിക്ഷേപിക്കാന് സുമ കെകെഅക്കൌണ്ട് നമ്പര്: 57043668487എസ്ബിടി, ആര്‍മാനൂര് ബ്രാഞ്ച്\nസ്കൂളിൽ പോയി പഠിക്കാൻ മാഹീന് കഴിയുമോ?? സ്നേഹനിധികളെ.. സഹായിക്കൂ..!!\nഈരാറ്റുപേട്ട: കൂട്ടുകാരോടൊപ്പം കളിചിരിയുമായി സ്കൂളില് പോകേണ്ട പ്രായത്തില് വിധി തളര്‍ത്തിയ ദുര്‍വിധിയില് നിന്നും കരകയറാന് സുമനസുകളുടെ സഹായം തേടുകയാണ് മാഹിന്. സൈക്കിളില് ഐസ്ക്രീം കച്ചവടം നടത്തുന്ന തെക്കേക്കര ജിലാനിപ്പടി കല്ലോലില് സി സി മുഹമ്മദിന്റെ മകനാണ് 15കാരനായ മാഹിന്. ആറുവര്‍ഷമായി പരസഹായമില്ലാതെ എഴുന്നേല്‍ക്കാന് പോലും സാധിക്കാത്ത അവസ്ഥയിലാണ് ജീവിതം.മലമൂത്ര വിസര്‍ജനത്തിനു പോലും മറ്റുള്ളവരുടെ സഹായം വേണം. ആറുവര്‍ഷം മുന്‍പ് പെട്ടെന്നുണ്ടായ അസുഖം മാഹിനെ കിടക്കയിലാക്കി. തൊട്ടടുത്ത സ്വകാര്യആശുപത്രിയിലും തുടര്‍ന്ന് കോട്ടയം മെഡിക്കല്‍കോളജിലും പ്രവേശിപ്പിച്ചെങ്കിലും രോഗമെന്താണെന്ന് പോലും കണ്ടെത്താനായില്ല. സ്കൂളില് പോകാന് സാധിക്കാതായതോടെ പഠനവും നിലച്ചു. ഇരുകൈകളും കാലുകളും ശരീരമാസകലവും തളര്‍ന്നതോടെ കട്ടിലില് തന്നെയായി മാഹിന്റെ ജീവിതം.ഇതിനിടെ മലപ്പുറത്ത് അക്യുപങ്ചര് ചികിത്സ നടത്താന് തീരുമാനിച്ചെങ്കിലും അതിനും നല്ല ചിലവുവരും. തല ചായ്ക്കാന് പോലും ഇടമില്ലാത്ത മുഹമ്മദ് ഭാര്യയെയും മക്കളെയുമായി ബന്ധുവിന്റെ വീടിനോട് ചേര്‍ന്ന് തട്ടിക്കൂട്ടിയ ചായ്പിലാണ് താമസം. ദിവസവും രാവിലെ ഐസ്ക്രീം വില്‍പന നടത്തി നിത്യചിലവിന് വഴി തേടുന്ന മുഹമ്മദ് സര്‍ക്കാരിന്റെ കണക്കില് ഉയര്‍ന്ന വരുമാനക്കാരനാണ്. എ പി എല് കാര്‍ഡിനുടമയായ മുഹമ്മദിന് അതുകൊണ്ടുതന്നെ സര്‍ക്കാരില് നിന്നും ലഭിക്കുന്ന ആനുകൂല്യങ്ങള്‍ക്ക് അര്‍ഹതയില്ലാതാകുന്നു. മാഹിന്റെ അസുഖം മൂലം പല ദിവസവും കച്ചവടത്തിനു പോലും പോകാനാകുന്നില്ല.സഹപാഠികളോടൊപ്പം സ്കൂളില് പോകാനും നല്ലൊരു ജീവിതം സ്വപ്നം കാണുകയും ചെയ്യണമെങ്കില് മാഹിന് സന്മനസുകളുടെ സഹായം വേണം. സന്മനസുകളുടെ സഹായം തേടുകയാണ് മാഹിനും പിതാവ് മുഹമ്മദും.\nസി സി മുഹമ്മദ്കല്ലോലിയില്‍തെക്കേക്കരഅരുവിത്തറ പി.ഒഈരാറ്റുപേട്ട-686122\nസി സി മുഹമ്മദ്എസ് ബി ടി, ഈരാറ്റുപേട്ടഅക്കൌണ്ട് നമ്പര് : 67176608839\nNoushad Mangalathop likesഎന്റെ ബ്ലോഗുകൾCreate your Like Badge


കാര് ഓട്ടോറിക്ഷയില് ഇടിച്ചു ഓട്ടോ യാത്രികരായ മൂന്ന് പേര്‍ക്ക് പരുക്കേറ്റു \nഹോം Kulathupuzha കാര് ഓട്ടോറിക്ഷയില് ഇടിച്ചു ഓട്ടോ യാത്രികരായ മൂന്ന് പേര്‍ക്ക് പരുക്കേറ്റു\nകാര് ഓട്ടോറിക്ഷയില് ഇടിച്ചു ഓട്ടോ യാത്രികരായ മൂന്ന് പേര്‍ക്ക് പരുക്കേറ്റു\nകുളത്തൂപ്പുഴ: റോഡ് നിര്‍മ്മാണത്തിനായി പാതയോരത്ത് ഇറക്കിയിട്ടിരിക്കുന്ന മെറ്റില് കൂനയില് കയറാതിരിക്കാന് വെട്ടിത്തിരിച്ച കാര് ഓട്ടോറിക്ഷയില് ഇടിച്ച ഓട്ടോ യാത്രികരായ മൂന്ന് പേര്‍ക്ക് പരുക്കേറ്റു. കുളത്തൂപ്പുഴ ആറ്റിന്കിഴക്കേകര സ്വദേശികളായ നിഷ, ഷാനി എന്നിവര്‍ക്കും ഷാനിയുടെ മകള്‍ക്കുമാണ് പരുക്കേറ്റത്. ഇവര് കുളത്തൂപ്പുഴയിലെ സ്വകാര്യ ആശുപത്രിയില് ചികിത്സ തേടി.\nകുളത്തൂപ്പുഴ - അമ്ബതേക്കര് പാതയില്. ശാസ്താക്ഷേത്രത്തിന്റെ മതില്‍ക്കെട്ടിനോട് ചേര്‍ന്ന വളവില് ഞായറാഴ്ച രാവിലെയായിരുന്നു അപകടം. റോഡ് കൈയേറി മെറ്റില് ഇറക്കിയിട്ടിരിക്കുന്നതിനാല് ഇവിടെ അപകടം പതിവാണ്. പലരും പരുക്കേല്‍ക്കാതെ രക്ഷപെട്ടത് തലനാരിഴയ്ക്കാണ്. മെറ്റില് കൂന റോഡില് നിന്ന് ഉടന് നീക്കം ചെയ്യണമെന്ന് നാട്ടുകാര് ആവശ്യപ്പെട്ടു.


സുഭിക്ഷ കേരളം: 3860 കോടിയുടെ പദ്ധതി -\nഭക്ഷ്യസുരക്ഷ ലക്ഷ്യമാക്കി സംസ്ഥാനം നടപ്പാക്കുന്ന ‘സുഭിക്ഷ കേരളം’ പദ്ധതി വിജയിപ്പിക്കുന്നതിന് തദ്ദേശസ്വയംഭരണ സ്ഥാപനങ്ങൾ മുന്നിട്ടിറങ്ങണമെന്നും സജീവ പങ്കാളിത്തം വഹിക്കണമെന്നും മുഖ്യമന്ത്രി പിണറായി വിജയൻ പറഞ്ഞു.\nതദ്ദേശസ്വയംഭരണ സ്ഥാപന ഭാരവാഹികളുമായി വിക്ടേഴ്സ് ചാനലിലൂടെ സംസാരിക്കുകയായിരുന്നു മുഖ്യമന്ത്രി. വിവിധ ജില്ലകളിലായി ഇവരോടൊപ്പം ജില്ലാ കലക്ടർമാരും വീഡിയോ കോൺഫറൻസിൽ പങ്കെടുത്തു. ഒരു വർഷം കൊണ്ട് 3860 കോടി രൂപയുടെ പദ്ധതിയാണ് കൃഷി, മൃഗസംരക്ഷണം, ക്ഷീരവികസനം, മത്സ്യബന്ധനം എന്നീ മേഖലകളിലായി നടപ്പാക്കുന്നത്. കൃഷി – 1449 കോടി രൂപ, മൃഗസംരക്ഷണം – 118 കോടി, ക്ഷീരവികസനം – 215 കോടി, മത്സ്യബന്ധനം – 2078 കോടി.\nവാണിജ്യ ക്ഷീരകർഷകർക്കുള്ള യന്ത്രവൽക്കരണ പദ്ധതി –2കോടി രൂപ സർക്കാർ സഹായത്തോടെ ഇരുനൂറു യൂണിറ്റുകൾ സ്ഥാപിക്കും.\nകൃഷിമന്ത്രി വി.എസ്. സുനിൽകുമാർ, വ്യവസായ മന്ത്രി ഇ.പി. ജയരാജൻ, തദ്ദേശസ്വയംഭരണ വകുപ്പ് മന്ത്രി എ.സി. മൊയ്തീൻ, ഫിഷറീസ് മന്ത്രി ജെ. മേഴ്സിക്കുട്ടിയമ്മ എന്നിവരും ചീഫ് സെക്രട്ടറി ടോം ജോസ്, അഡീഷണൽ ചീഫ് സെക്രട്ടറി ഡോ. വിശ്വാസ് മേത്ത എന്നിവരും പങ്കെടുത്തു.\nലോക് ഡൗണ് കാലത്ത് ബിരിയാണിയൊരുക്കി കമ്മ്യൂണിറ്റി കിച്ചണ്\nമേയ് 20ന് മുമ്പ് സാധാരണ റേഷൻ വിഹിതം കൈപ്പറ്റണം\nWorld 20,972,650 750,377 13,814,368


പുതിയ CT 125 ഹണ്ടർ കബിന്റെ പ്രൊമോ വീഡിയോ അവതരിപ്പിച്ച് ഹോണ്ട - Malayalam DriveSpark\nപുതിയ CT 125 ഹണ്ടർ കബിന്റെ പ്രൊമോ വീഡിയോ അവതരിപ്പിച്ച് ഹോണ്ട\nPublished: Saturday, June 6, 2020, 16:55 [IST]\nകഴിഞ്ഞ വർഷം ടോക്കിയോ മോട്ടോർ ഷോയിൽ പ്രദർശിപ്പിച്ച ഹോണ്ട കബ് 125 -ന്റെ വേരിയന്റായ പുതിയ CT 125 ഹണ്ടർ കബ് ഹോണ്ട തായ്‌ലന്‍ഡ് അവതരിപ്പിച്ചു. ഉടനടി തായ്‌ലൻഡിലും മറ്റ് നിരവധി ഏഷ്യൻ വിപണികളിലും വാഹനം വിൽപ്പനയ്ക്ക് എത്തും.\nCT 125 ഹണ്ടർ കബ് ഒരു മിനി ഓഫ് റോഡ് മോട്ടോർസൈക്കിളിന്റെ ഭാഗമാണ്, നോബി ഓഫ് റോഡ് ടയറുകൾ, ലോംഗ് ട്രാവൽ സസ്പെൻഷൻ, ഉയരത്തിൽ മൗണ്ട് ചെയ്ത എക്‌സ്‌ഹോസ്റ്റ്, എഞ്ചിൻ ബാഷ് പ്ലേറ്റ് എന്നിവ ഇതിൽ വരുന്നു.\nഇത് തീർച്ചയായും ഒരു യഥാർത്ഥ, പർപ്പസ് ബിൽറ്റ് ഓഫ്-റോഡ് മെഷീൻ അല്ലെങ്കിലും, പുതിയ CT125 തീർച്ചയായും പ്രൊമോ വീഡിയോ പ്രവചിക്കുന്നതുപോലെ വളരെ രസകരമായ റൈഡിംഗ് അനുഭവം വാഗ്ദാനം ചെയ്യുന്നു.\n124.9 സിസി, സിംഗിൾ സിലിണ്ടർ എയർ-കൂൾഡ് എഞ്ചിനാണ് CT 125 ന്റെ ഹൃദയം. ഇത്9bhp കരുത്തും 11 Nm torque ഉം പുറപ്പെടുവിക്കുന്നു.\nചെറിയ എഞ്ചിന് നാല് സ്പീഡ് സെമി ഓട്ടോമാറ്റിക് ഗിയർബോക്സ് ലഭിക്കുന്നു, കൂടാതെ രണ്ട് വീലുകളിലും ABS സംവിധാനത്തോടൊപ്പം ഡിസ്ക് ബ്രേക്കുകളും ഉൾക്കൊള്ളുന്നു.\nവയർ-സ്‌പോക്ക്ഡ് വീലുകൾ, ക്രാഷ് ബാറുകൾ, ഒരു ചെറിയ ലഗേജ് റാക്ക് എന്നിവയുള്ള ഒരു ക്ലീൻ റെട്രോ സ്‌ക്രാംബ്ലർ രൂപകൽപ്പനയാണ് വാഹനത്തിന്.\nഎക്‌സ്‌ഹോസ്റ്റ് വീണ്ടും റൂട്ട് ചെയ്‌ത് സ്‌ക്രാംബ്ലർ ശൈലിയിൽ വരുന്നു. ബൈക്കിന്റെ വലതുവശത്ത് ഉയർന്ന തരത്തിൽ ഒരു സംരക്ഷിത ഹീറ്റ് ഷീൽഡ് ഉപയോഗിച്ച് ഇത് ഘടിപ്പിച്ചിരിക്കുന്നു.\nപാറക്കെട്ടുകളിലും മറ്റും സഞ്ചരിക്കുമ്പോൾ എഞ്ചിനെ സംരക്ഷിക്കാൻ ഒരു ചെറിയ എഞ്ചിൻ ബാഷ് പ്ലേറ്റും നിർമ്മാതാക്കൾ ഒരുക്കുന്നു. തായ്‌ലൻഡിൽ ഹോണ്ട CT 125 ഹണ്ടർ കബിന്റെ വില 84,900 ബഹ്ട്ടാണ്, ഏകദേശം രണ്ട് ലക്ഷം രൂപ.\nഹോണ്ട CT 125 ഹണ്ടർ കബ് ഹോണ്ട സൂപ്പർ കബിനെ അടിസ്ഥാനമാക്കിയുള്ളതാണ്. അടിസ്ഥാനപരമായി ഒരേ ചാസി ഇവ പങ്കിടുന്നു, പക്ഷേ ഹണ്ടർ കബിന് കൂടുതൽ സ്‌ക്രാംബ്ലർ-സ്റ്റൈൽ, ഡ്യുവൽ പർപ്പസ് ലുക്ക് എന്നിവ ലഭിക്കുന്നു.\n110 mm ട്രാവൽ ഫ്രണ്ട് ഫോർക്കാണ്, ഇന്ധന ടാങ്ക് ശേഷി 5.4 ലിറ്ററാണ്, ഫുൾ ടാങ്കിൽ 354 കിലോമീറ്റർ ദൂരം സഞ്ചരിക്കാനാവും. ഹോണ്ട മോട്ടോർസൈക്കിൾ ആന്റ് സ്കൂട്ടർ ഇന്ത്യ ഹണ്ടർ കബ് രാജ്യത്ത് അവതരിപ്പിക്കാൻ സാധ്യതയില്ല.\nHonda Reveals CT 125 Hunter Cub In New Promo Video. Read in Malayalam.


ജനങ്ങള് മാറ്റം ആഗ്രഹിക്കുന്നു; ആത്മവിശ്വാസത്തേക്കാളേറെ തിരഞ്ഞെടുപ്പ് ഫലം പ്രതിപക്ഷത്തിന് ഒരുപാട് പാഠങ്ങള് നല്‍കുന്നുണ്ട്: യെച്ചൂരി l KAIRALINEWSONLINE.COM |\nജനങ്ങള് മാറ്റം ആഗ്രഹിക്കുന്നു; ആത്മവിശ്വാസത്തേക്കാളേറെ തിരഞ്ഞെടുപ്പ് ഫലം പ്രതിപക്ഷത്തിന് ഒരുപാട് പാഠങ്ങള് നല്‍കുന്നുണ്ട്: യെച്ചൂരി - Kairalinewsonline.com\nബിജെപിയുടെ നേതൃത്വത്തിലുള്ള കേന്ദ്ര-സംസ്ഥാന സർക്കാരുകളുടെ നയങ്ങൾകൊണ്ട് സാധാരണ ജനങ്ങള് അനുഭവിച്ച ദുരിതവും അസംതൃപ്തിയുമാണ് തിരഞ്ഞെടുപ്പ് ഫലത്തില് നിന്ന് വ്യക്തമായത്.\nബിജെപിയില് ജനങ്ങള്‍ക്കുള്ള അവിശ്വാസം തന്നെയാണ് ഇത് പ്രതിഫലിപ്പിക്കുന്നത്. കർഷകർ, യുവാക്കൾ, സ്ത്രീകൾ, തൊഴിലാളികൾ എന്നിങ്ങനെ എല്ലാ വിഭാഗങ്ങളും ബിജെപി ഭരമത്തിന്‍കീ‍ഴില് നിരാശരായിരുന്നു നല്‍കിയ വാഗ്ദാനങ്ങളൊക്കെയും അവര് ലംഘിച്ചു.\nജനങ്ങള്‍ക്ക് വിതരണം ചെയ്യേണ്ടുന്ന വിഭവങ്ങള് ബി.ജെ.പി ഭരണത്തിൻകീഴിൽ കൊള്ളയടിച്ചിരിക്കുന്നു. ജനങ്ങളുടെ പ്രശ്നങ്ങൾ പരിഹരിക്കുന്നതിനുപകരം ബിജെപി-ആർഎസ്എസ് സംഘപരിവാര് സംഘങ്ങള് രാജ്യത്താകെ വർഗീയ ധ്രുവീകരണം ഉയർത്തിക്കൊണ്ടുവരാന് ശ്രമിക്കുകയാണ്.\nഹിന്ദുത്വ വർഗീയ വോട്ടിംഗ് ബാങ്കുകളെ ഒന്നിപ്പിക്കാൻ ദളിതർക്കും മുസ്ലീങ്ങൾക്കും എതിരെ ഉയർന്നുവരുന്ന ആക്രമണങ്ങൾ രാജ്യത്താകമാനം ക‍ഴിഞ്ഞ നാളുകളില് നമ്മള് കണ്ടു.\nഇത് ജനങ്ങൾ അംഗീകരിച്ചിട്ടില്ല. ഈ മൂന്ന് ഘടകങ്ങളെയും പരിണിതഫലമാണ് തിരഞ്ഞെടുപ്പ് ഫലങ്ങള്,ജനങ്ങളുടെ ആശങ്കകളെ പരിഹരിക്കാനും അവർക്ക് ആശ്വാസം പ്രദാനംചെയ്യാനുമുള്ള ചുമതലയാണ് ഈ സംസ്ഥാനങ്ങളിലെ പുതിയ ഗവൺമെന്‍റിനുള്ളത്. ഈ ദിശയിലേക്ക് പുതിയ സര്‍ക്കാരുകള് അവരുടെ നയങ്ങള് മാറ്റണമെന്നും യെച്ചൂരി അഭിപ്രായപ്പെട്ടു.\n« മിസോറാമിലും തെലങ്കാനയിലും ഫല പ്രഖ്യാപനം പൂര്‍ത്തിയായി; രണ്ടിടത്തും പ്രാദേശിക കക്ഷികള്; തെലങ്കാനയില് ടിആര്‍എസ്, മിസോറാമില് എംഎന്‍എഫ്\nസെമി പോരാട്ടത്തില് പൂര്‍ണ പരാജയമായി ബിജെപി; പ്രാദേശിക കക്ഷികള്‍ക്ക് മുന്നില് കാലിടറി കോണ്‍ഗ്രസ്; ഹിന്ദി ഹൃദയഭൂമിയില് ചരിത്ര മുന്നേറ്റവുമായി സിപിഎെഎം »


സ്‌ട്രോബറിയുടെ ആരോഗ്യ ഗുണങ്ങള് ഇവയാണ് | Malayalee Global\nസ്‌ട്രോബറിയുടെ ആരോഗ്യ ഗുണങ്ങള് ഇവയാണ്\nAugust 30, 2018 Navya Nareshan fruit, stobery\nഎല്ലാവരും ഒരുപോലെ ഇഷ്ടപ്പെടുന്ന പഴമാണ് സ്‌ട്രോബറി. പുറമെയുളള ഭംഗി പോലെ തന്നെ അകവും നല്ല സ്വാദിഷ്ടവും ആരോഗ്യമുളളതുമാണ്. സ്‌ട്രോബറി ആന്റി ഓക്‌സിഡന്റ് ഘടകങ്ങളാല് സമ്പന്നമാണ്. നമ്മുടെ ശരീരത്തിന് ഏറേ ആവശ്യമുള്ള ഒന്നാണ് വിറ്റാമിന് സി. സ്‌ട്രോബറിയില് വിറ്റാമിന് സി ധാരാളമായി അടങ്ങിയിരിക്കുന്നു.\nഅതിനാല് ഇത് ആരോഗ്യത്തിന് ഏറെ ഗുണം ചെയ്യും. ദിവസവും രണ്ട് സ്‌ട്രോബറി വെച്ച് കഴിക്കുന്നത് നല്ലതാണ്. സ്‌ട്രോബറി ജ്യൂസ് കുടിക്കുന്നതും നല്ലതാണ്. നിങ്ങള്‍ക്ക് അറിയാത്ത സ്‌ട്രോബറിയുടെ ഗുണങ്ങള് നോക്കാം.\nക്യാന്‍സര് ഉണ്ടാക്കുന്ന കോശങ്ങളെ നശിപ്പിക്കാനുളള കഴിയും ആന്റി ഓക്‌സിഡന്റ് ഘടകങ്ങളാല് സമ്പന്നമായ സ്‌ട്രോബറിക്കുണ്ട്. ദിവസവും രണ്ട് സ്‌ട്രോബറി വെച്ച് കഴിക്കുന്നത് വളരെ നല്ലതാണ്.രക്തസമ്മര്‍ദം നിയന്ത്രിക്കാനും എരിച്ചില് കുറയ്ക്കാനും സ്‌ട്രോബറി ഏറെ ഗുണം ചെയ്യും. സ്‌ട്രോബറയില് അടങ്ങിയിരിക്കുന്ന പൊട്ടാസ്യമാണ് രക്തസമ്മര്‍ദം കുറയ്ക്കാന് സഹായിക്കുന്നത്.\nഹൃദയത്തിന്റെ ആകൃതിയിലുളള സ്‌ട്രോബറിക്ക് ഹൃദയത്തെ സംരക്ഷിക്കാനും കഴിയും. കോളസ്‌ട്രോളില് നിന്നും രക്ഷ നേടാനും സ്‌ട്രോബറി വളരെ നല്ലതാണ്. ശരിയായ രീതിയില് ദഹനപ്രക്രിയ നടത്താന് സഹായിക്കുന്ന ഒന്നാണ് ഈ ഫലം. ഫൈബര് ധാരാളം അടങ്ങിയിരിക്കുന്നത് കൊണ്ടും സ്‌ട്രോബറിക്ക് ദഹനത്തിന് ഉത്തമമാണ്.\nനമ്മുടെ ശരീരത്തിന് ഏറേ ആവശ്യമുള്ള ഒന്നാണ് വിറ്റാമിന് സി. ഇത് മുടിയുടെ വളര്‍ച്ചയ്ക്ക് സഹായകമാവുന്നു. സ്‌ട്രോബറിയില് വിറ്റാമിന് സി ധാരാളമായി അടങ്ങിയിരിക്കുന്നതിനാല് ഇത് മുടിയുടെ വളര്‍ച്ചയെ സ്വാധീനിക്കുന്നു.\n← സ്വേച്ഛാധിപത്യത്തിലേക്കാണ് രാജ്യം പോകുന്നതെന്ന് ലാലു പ്രസാദ് യാദവ്\nകേരളത്തിലെ സൈന്യമായ മത്സ്യത്തൊഴിലാളികളോട് കൈകൂപ്പി നന്ദി പറഞ്ഞ് വാസുകി ഐഎഎസ് →\nഒരു ഗ്രാമത്തെ മുഴുവന് രോഗത്തിന് കാഴ്ച്ചവെച്ച ആ പഴത്തിന് പിന്നില്\nDecember 19, 2017 Jessy John Comments Off on ഒരു ഗ്രാമത്തെ മുഴുവന് രോഗത്തിന് കാഴ്ച്ചവെച്ച ആ പഴത്തിന് പിന്നില്